
Cigányon nem fog az átok 
Maecenas 


Azsinak 

Nemérdekes törtínelem az én íletem! Egyszerû, unalmas. Nincs benne 
semmi változatosság. 

Az a jó törtínelem, ahun van betörís is, gyilkosság, menekülís, meg 
mittudomén — na nállam íllyen nincs. Az én íletem egyhangú vót, sima. 
Mindég csak ugyan az! Büszke se lehetek rá, mer mind csupa szenvedís 
csak az egísz! A ke nyírrel vére kenni, a kenyírér harcolni minden nap — 
ennyi vót csak. Ha Jó íletem lett vóna, boldog ílet, arra büszke vónik, azt 
szívessen mesélním! Níztem az este is a tévét: hercegek, bárók, jól megy 
soruk, csupa fínyes-sígbe ílnek, a tánc, a mulatság, a szerelem az íletek, 
csak annyi gondjuk van hogy kivel rosszalkodjanak — hát ez az ílet az 
uraknál! Az enyim másmíllyen vót. Az enyim ollyan vót csak mint a 
szegínyeké. Hogy minden nap egyforma. Mindég csak a küszködís, a 
szenvedís! Csak menni mindég a kényírír! Ennyi vót az én íletem — — 

Az én íletem annyi vót, hogy jártunk tippanozni. 

Sok helyt vótunk! Hadházi erdőbe, téglási erdőbe, böszörmínyi 
Nagyerdőn, Dabason, Ostoroson — sokfele! Fél Magyarországot bejártuk 
tippanír! 

Legjobb vót fenn e hegyekbe: Egerbakta, Sírok, Párád, ott termett a 
legfinomabb meszel-lőnek való tippan, tiszta selymes, gyonyörű-szíp — csak 
ahhoz jegyet kelletett váltani Egerbe a papoktul, mer az üvéké vót az erdő. 
A Rozi templomos vót, am mindég ment misére, ismerte 15 a papunk, adott 
neki papirost, avval mehettünk Egerbe. Ott van egy nagy templom, úgy 
híjják hogy Nagylícium, oszt ott a kanonokok, vagy káptalanok, vagy 
püspökök, vagy tudja az anyjok segge hogy hittak üket — nagy emberek 
vótak! üvéké vót az egísz hatalmas erdősíig! — na ezek kiadták arra a 
cédulára a tippanszedíshe a jegyet, avval mehettünk akkor az erdíszhe, 
fizettünk annak is valamennyit — úgy oszt szedhettük a tippant. Úgyhogy 


szóval nem mindenki, de katolikus ember, ha a plébános úr is igazolta, 
mehetett. 

Mentünk oszt, nagy csapatba! Hun vasúttal, hun busszal, hun gyalog, 
mikor hogyan bírtunk! Oda vótunk két-három nap, esetleg nígy nap, öt nap 
15. Szedtünk hatalmas hát tippant, felkötöttük magunkra, ászt gyöttünk haza. 
De még most is írzem a hátamon azt a súlyt! 

Ha nem vót pízünk vonatra, mentünk gyalog! Elindultunk szípen a 
madarasi vasút mellett a gyalogúton — majd csak odaírunk! Ahogy elment 
mellettünk a vicinális, károgott ránk az összes vasutas — ev vót a szokásuk: 
ha meglátták a cigánt, károgtak! Na én meg visszakiabáltam rajok: 

— Mi az anyád picsáját károgól?! 

Mer én ollyan vótam: nem bántam ha agyonütnek is, de megmondtam 
amit akartam! Meg én! De még máig is illyen vagyok! 

No oszt ahogy az a víz van a vasút meg a gyalogút közt, a 
mozdonyvezető a mozdonyrul BELElükött egy nagydarab szenet a vízbe! 
Hogy TISZTA egy víz lettem! 

Mondtam én annak fût, fát, mindent, jaj de káromkodtam rá! Utóvígre 
ászt felrántottam a ruhámat, megmutattam neki a seggemet. Megugattam a 
picsámmal! 

Anikóm ípp ott vót velem, kisján vót még oszt vittem magammal — de 
majd el VÍRZETT, annyira nevetett! 

Jártunk tippanozni — közbe meg vetettem a vályogot is! 

Azt azír nem sokat csináltam. Nem is csinálhattam! Mer ollyan uram 
vót. Hogy vagy csinált sárt, vagy nem csinált sárt! Hát én hiába vetettem 
vóna, ha nem vót mibül! 

Úgy vót a nap: dílután kifűsültem a tippant; ícaka beszedtem, 
megnyírtam; reggel mentem vele, eladtam; a pízen amit kaptam, 
bevásároltam ennivalót, mentem vele a vályoggüdrökhö, az uramho. Akkor 
ettünk. Utánna, ha ű addigra csinált sárt, vetettem a vályogot. Amíg vót 
mibül. Ha nem csinált sárt a Laci, akkor nem vetettem! 

— Hát a sár? Nem csinátál?! 

— Háát, most nem csinátam! — ezír, meg azír. 

— Jó van: nincs sár, nem vetek! De enni akarná, mi? Na ne, egyed! 

Közbe meg dicsekedett velem, hogy menynyit bírok! Nem akarták 
elhinni neki! Megyek az ebíddel — má várnak. Hogy igaz-e amit a Laci 
mondott! Ott vót má a János, aki a legnagyobb vályogvető vót, a vályognak 
a királya! 


— He — aszondja a Laci —, gyere, csinátam sárt! A János azír van itt, mer 
nem hiszi el hogy két órahossza alatt kétszáz vályogot kivétel! 

— Nem hiszi? Jó. Na üljetek le akkor - mondom -, oszt egyetek. Én meg 
hozzáfogok! Csak sár legyík, az a te gondod! 

— Kezdheted — aszondja a Laci —, annyi van, hogy elkezdjed, mire 
utólírsz addigra itt lessz a többi! 

Vettem rám egy nadrágot — még akkor sován vótam —, ászt gyerünk! Úk 
csak ettek. Egyetek, basszátok meg! 

Mire az eggy órahossza letelt, ki vót vetve száz vályog! 

— Na hun a sár?! 

— Gyútsál rá, hozom a sárt! 

Ellüktem a cigerettát, csináltam tovább. KÉT órahossza alatt a 
KÉTSZÁZ vályogot kivetettem nekik! Odagyött a János, kezet fogott 
velem, megveregette a vállamat, megcsókolt. 

— Jó van — aszondja —, asszon vagy a talpadon! 

De sokat nem vetettem egy nap. Kivetettem kétszázat, avval vígé vót! 
Hát micsináljak, nem vót sár! Hazamentem, nekiültem: kifűsültem a 
tippant. Este beszedtem, megnyírtam, reggel mentem elanni — ennyi vót az 
íletem. Ha majd oszt elfogyott a tippan: hajrá, gyerünk megin, hetedhét 
országnak! 

Nem vót az a rígi világ jó világ. Mer nehíz világ vót az nagyon. MOST 
van jó világ! Imádkozzík aki ebbe a rendszerbe született! 

Adjon hálát minden nap a jóistennek! Mer belepottyant az aranba- 
gyímántba! 

Mer em most nagyon jó világ. Illyen még nem vót, meg nem is lesz 
másik! Mer a szegínyemberek most hercegek meg bárók! Aki szeret 
dógozni, és rendes-becsületes, megállja a hellyit azon a munkahellyen, 
annak arán dóga van, GYÍMÁNT dóga van máma! Úgy a cigánnak, mint a 
magyarnak! CSUDA világ ez! 

Na ezír mondom: imádkozzík minden nap összetett kézzel, aki ebbe 
született! 

Mikor még kisján vótam, apámék elíg jól álltak. Cigánvároson apámék 
vótak az első gazdák! Vót még egy níma asszon, Fakatona, úgy csúfolták, 
amír níma vót, botja vót annak, üvé vót a cigánvárosi bót — na av vót még 
tán ollyan gazda, mint apám. 

Cigánvárosnak hittak ezt a riszt ahun mink is laktunk — utóbb oszt más 
neve lett, el lett keresztelve Dili Külvárosnak. Most meg má ezt se szabad 


mondani — ollyan nincs! Csak Dili Rísz van — no ott abba laktunk mink. 

Apám muzsikus vót. De hasas disznókat is tartottak apámék, tíz-tizenkét 
hízókat adtak el minden esztendőbe, meg még kettőt-hármat vágtak is — jól 
álltak nagyon. Meg gyönyörű házok vót! Cigánvároson üvék vót a legszebb 
ház! 

Híres muzsikus vót apám, Jónás Bélával járt muzsikálni! Vót velők egy 
bátyám is, híres vót a is, Horvát Lajos — híressek vótak ezek mind! Nagyon 
szerettík űket Karcagon — de nem is csak Karcagon, mer eljártak messzire, 
Párádon is muzsikáltak, meg valami Petrezselyem nevű helyre mentek 
mindig — vagy Pet-razselyem? íllyesmi neve vót annak a városnak. Most má 
külföld az, de akkor Magyarország vót még. Hát kisján vótam még akkor, 
első háború előtt, meg háború alatt! Mer tizenkettes vagyok. Hánba 
kezdődött az első háború? Tizennígybe? Na, hát két éves vótam még csak 
akkor! 

A városra jártak még akkor mind a  cigányasszonyok, 
gazdaasszonyokho, dógoztatni: meszelni, mosni, vasalni, súrolgatni, 
tyúkólat takarittani — így tartották a családot. Pízt nem is adtak nekik, csak 
kis ennivalót. Keveset kaptak nagyon. De a cigányasszonyok hamissak 
vótak! Na, például anyám! Nem vót otthol a gazda; a gazdaasszon meg: 

— Nincs itthon az uram, vigyen mán el hamar egy mázsa búzát a 
mónárnak! Csak csendbe, a kert alatt, senki ne lássa! A pízt meg hozza el! 
Megfizetem, adok ílelmet írté! 

Anyám meg két mázsával vitt: magának is vitt eggyet! Meg még a 
gazdaasszony is megfizetett neki: disznólábat adott, szalonnát, zsírt, lisztet! 

Így íltek akkor még a cigányok. Habár anyámnak nemmuszáj lett vóna 
menni, hát nagy híres muzsikus-asszon vót, ennékül is megíltünk vóna 
szípen — mégis örökké ment a városra! Meg ment ócskázni, ócskával 
kereskedett meg cseríppel, járt tippant szedni, azt is eladta — MINDENT 
csinált anyám! Hiába, megszokta: má kiskorátul ebbe ílt. 

Mindég eszembe van még: nyóc fillér vót a mozi. Mindég könyörögtem 
anyámnak: adjon nyóc fillért, engedjen moziba! Sose adott. 

— Na Julis! — aszondja. — Fûsüljíl ki három ki ve tippant! Én meg maj 
beszedem ha hazaírek. 

Kifûsültem akkor a három kíve tippant. 

— Na Julis! Etesd má meg a malacokat! Megetettem a malacokat is. 
MINDENI megcsinátam én, MINDENT elvígeztem! A barátném, a Mari, 
az csak úgy dógozott, ha kikapott. Én nem! Én jó vótam, szófogadó, 


szorgalmas, MINDEN munka kísz vót mire anyám este meggyött! Úgy 
álltam akkor elejbe: 

— Anyám, dogoztam. Adjík má nyóc fillért! Hagy menjek moziba! 

— Mozi-BA-A?? HOGY gondolsz ollyat?! 

Nem adta vóna a pízt a világír! Aki begyött nállunk, az ihatott-ehetett, ez 
ennivalót nem sajnálta anyám. De PÍZT? Hogy az kiadjon egy FILLÉRT a 
kezibül?! Ollyan nem vót! 

Egy háromfiókos kaszlink vót a szobába. Annak az alsó fia teli vót 
pízzel. Iskolába űk nem jártak ugye, számolni csak százig tudtak — úgy 
számolták mindég a pízt, hogy elővettek egy doboz gyufát, vagy három- 
nígy dobozzal is, számolták a pízt százig, oszt mikor száz vót, lükött az 
öreg fére egy szál gyufát. Meg így tovább, megin százig. Oszt mikor má 
vígé lett a pízóvasásnak, anyám bezárta kulcsra a kaszli fiát, ászt 
megolvasták hogy hány szál gyufa van — na annyi száz forintunk vót! 

De TELIS-teli vót a kaszli fia, akkor 15 mikor megbukott a píz! Ott állt 
az a RENGETEG píz — oszt nem írt semmit se! Hát nem buták vótak? 

Anyámnak meg apámnak mondom üket, pedig nem vótak ûk szüleim 
nekem: nagyanyám vót, meg nagyapám. A rendes anyám meghalt, ötéves 
koromtul kezdve nagyanyám nevelt — ászt ezír , anyám". A rendes apám 
megvót — de én nem is tudtam, hogy apám! Pedig ott ílt velünk! De soha 
nem mondták anyámík, hogy „na ez a te apád"! En aszittem ûrá, hogy 
tesvírem, bátyám! 

Má jó nagy vótam — hét éves? nyóc éves? —, mikor egyszer aszondja 
anyám: 

— Juliska, kiáltsa má Lajosnak, hogy gyöj-jík be, egyik! 

Én meg szaladtam ászt kiáltottam neki: 

— Lajos bátyám, gyöjjík, híja anyám! Begyön, leborul az asztalra, oszt 
rí. 

— Anyám! — aszondja. — Sose mondták még a kisjánnak, hogy én 
vagyok az apja? 

— Nem — aszondja anyám —, nem mondtuk. Vettíl neki szallagot? Vagy 
egy kendőt vettíl neki? Vagy VALAMIT! Miúta megvan, hoztál neki akár 
mit?! Nem láttam érdemesnek, hogy bemutassalak neki mint apját! 

Az meg ott rítt. Én meg nem értettem semmit! Akkor oszt előgyött 
apám, az öreg cigány. Mondta az is: 

— Na, fiam, Julis! Ez az idesapád, Lajos, nem én! Én a nagyapád 
vagyok! 


— Nekem?! Nekem nem — mondom. — Nekem û nem apám. Maga az 
apám! 

Nem is fogadtam el apámnak! De még máig se! így mondom most is 
nagyapámra: , apám". Nagyanyámra meg: „anyám”. 

Van rúllok fénkíp! Nem hoztam el Pestre, mer Anikó nem enged 
fénkípet — nem tom mir! —, de Karcagon megvan valahun a fénkípjek! 
Apám: mint eggy arisztokrata! Szíp ember vót! Pedert bajusszá, magos 
termete -az Isten maga se hinné el hogy cigán! Mellette anyám, az is derík 
szíp asszony — — 

Énrám meg senki nem mondaná, hogy magyar vir is van bennem! Pedig 
van. Anyám után. Egy negyed csak — de van. 

Pedig húú, nem szeretem a magyarokat! Pláne amellyik fösvíny! 
NAGYON nem szeretem ükét! 

Én firhementem má tizenhat éves koromba. Rendessen fírhementem, 
menyasszony is vótam, meg is esküdtünk! 

Csak azután av vót, hogy — hát nem kellettem az uramnak. Ugye, híres 
muzsikus-ján vótam; ű is cincogott valamit; oszt gondóta hogy apám után 
majd előbbre jut tán, vagy hogy tán kitanítsák apámék — vagy hát tudja fene 
mit gondot û! 

Apám be is vette a bandába a vejit — de a Dezső" má másnap este lopott. 
Akkor oszt aszondta neki apám: 

— Elmehetel — aszondja —, amerre látsz. Mer én zsivánnyal nem járok! 

Meg is mondtam neki én is, a Dezsőnek: 

— Szóval te lopol?? Hallod-e, minállunk ez nincs megszokva.' 

— Nem igaz — aszondja rá —, hazudnak apádík! 

- Még hogy az ÉN APÁM?! Hogy HAZUDIK?! Ezt még SOHA 
SENKI nem mondta! 

No, oszt ezen összeverekedtünk, oszt külön is lettünk mind jár. Ü meg is 
nõsült azonnal! Én meg nem mentem sehova, maradtam anyámíkkal. 

Még akkor ettül a Dezsõtül lett egy kis-jányom. 

Má terhes vótam a kisjányommal, de jártunk el akkor is tippant szedni. 
Valahun túl Debrecenen tippanoztunk, oszt én meg az úton babát csudáltam 
— oszt csudagyerek lett a kisjányom. Ilonka néném vót velem, rám is szólt 
ü, csak kísön má: 

— Óó, de buta vagy — aszondja —, most mit csinátál?! Hát ha terhes vagy, 
nem szabad vele babát csudálni! Meglásd: bajjá lessz a gyerekednek! 


Oszt így is lett: érzíketlen lett a kisján. Hát egy csudagyerek! Hogy nem 
is hallott, meg nem is látott. OLLYAN szíp szeme vót! Gyönyörű nagy 
fekete szeme! De nem úgy vót mint nekünk, hogy közípen van benne kis 
fekete, hanem az egísz szeme fekete vót neki! De CSUDASZÍP! — oszt nem 
látott vele. Meg Rákóci-hajjal született! Gyönyörű haja vót neki! Meg 
szempillája, mint a játíkbabának, hogy nagyszálú, oszt felfele kunkorodik, 
meg lefele kunkorodik — hát MESEBELI szíp vót! De érzíketlen. Elvittük 
oszt Debrecenbe egy nagy professzorho. Ilonka nénémmel mentem — 
mostohaanyám vót ű, az igazi apámnak a felesíge, de nem híttam 
anyámnak, csak úgy hogy , Ilonka néném", pedig nagyon szerettem — na 
Ilonka nénémmel elvittük a kisjánt Debrecenbe a klinikára. Mindég 
eszembe van: még akkor úgy kellett szólítani a főorvost, hogy , méltóságos 
fő$rofesszor úr" — ez a méltóságos fðprofesz-szor úr vizsgálta meg 
Marikámat. 

— Illyen szíp gyereket — aszondja a főöprofesszor úr —, illyen szíp 
gyereket! 

— Szíp gyerek, szíp gyerek — mondom -, hát csudagyerek! 

— Az aszondja a méltóságos fðprofesszor úr. — Tiszta érzíketlen! 

Ahogy felemelte a kisj annak a kis kézit meg a kis lábát, oszt elengedte 
megin — esett vissza neki. 

— Érzíketlen! — aszondja. — Be is bizonyítom magoknak! Mária — 
aszondja a növírnek —, hozzon nekem egy tût! 

Oszt megin felemelte a kis lábát Marikámnak, oszt elkezdte a tűt verni a 
kis sarkába! Az ílő húsba! Hogy gyött a vir belüle! Én meg rögtön el 
sivalkodtam magam! 

— Na — aszondja a fòprofesszor úr —, lássák? A gyerek nem írzi! Az 
anyja írzi, de a gyerek nem irez semmit! 

Aszondták, hagyjuk ott a kisjánt a klinikán. Jó, hát ha ott kell hagyni, 
otthagyom! De akkor kigyött az ápolónő, a Mária növír, oszt aszondja 
nekem, súgva: 

— Ne haragudjanak má, de szeretnék valamit mondani! — aszondja. — Ne 
tessenek itthagyni a kisjánt! Ne tessenek itthagyni, mer elviszik a 
plasztikumba! Mer csudagyerek! 

— Óó, Juliska — aszondja akkor Ilonka néném —, nem hagyjuk itt a 
kisjánt! 

— SZÓ se lehet rúlla — mondom —, visszük haza! 


Hát oszt nem tudom hogy Jól tettem-e, de nem hattam ott. Ugye, fiatal 
vótam még, tizenhét éves, hát mit tudtam én! De még máig se tudom hogy 
jól tettem-e — — 

Heej de sokat szenvedtem oszt a kisjánnyal! Nyött, szípen nyött, másfél 
éves vót ászt derekamig írt má — de nem tudott az semmit se. A válla alá írt 
az a gyönyörű haja neki — hát nagyon szíp vót! De se nem látott, se nem 
hallott, se fel nem állt — SEMMIT nem bírt csinálni! Píz meg nem vót 
doktorra! Apámnak csuda-szíp arany órája vót, nagy vastag lánc hozzá 
kétszeres aranbul, a kezin HÉT hatalmas arán gyűrű, meg filbevalója is vót 
a fülibe, aranbul a is, mer íllyeneket használtak ezelőtt a nagy cigányok — de 
akkor MINDEN elment doktorra! Lajos bátyám meg Maris néném elmentek 
Debrecenbe a gyönyörű órával meg az aranlánccal, bevittík a zálogházba — 
mire hazaírtek, elhatták a céduláját! Odalett az egísz! Jaj istenem — - 

Másfél éves vót Marikám, amikor tüdögyulladásba esett. Bevittem akkor 
is a doktorho. Írt is neki orvosságokat, aszondta: 

— Ide hallgassanak — aszondja a doktor —, ezeket adják be a kisjánnak, 
reggel, dílbe, este, oszt maj meglássuk tovább. Sokat nem mondhatok, 
mivelhogy nem normális a kisjány, úgyhogy vagy megmarad, vagy nem! — 
aszondja. 

A Hájas vót velem, keresztkomám, ű kisírt el. Ahogy má gyönnénk 
elfelé, utánnunk szól a doktor: 

— Hájas, gyere még vissza! 

Behúzta magával a szobába, oszt úgy mondta neki: 

- Idehallgass Hájas! Ha én nektek vónék, nem annám be az 
orvosságokat a kisjánnak! 

Most ugye tüdögyulladásba van, lehet hogy úgyis meghalna — hát jobb 
hogyha hagyjátok szípen: haljon meg simán, a maga jószántábul! Mer ha 
ílve maranna is, rendes nem lenne em má soha. Hát ez harminc éves korába 
is így lenne csak, hogy vak, siket, níma, béna, maga alá piszkol, meg 
minden! Nem inkább hagyni kéne? Gondolkozzatok! — aszondja a doktor. 

Úgyhogy akkor nem is váltottuk ki az orvosságot. Oszt meg is halt 
szípen Marikám. 

Másfél éves vót. De MESE gyerek vót! Aaj, nagyon sajnáltam, 
NAGYON sajnáltam! 

Na, összegyöttem a második urammal, a Lacival. 

Am meg Ivott! 

Én meg buta vótam! Hát, fiatal vótam — — 


Vót már a Lacinak egy rossz felesíge, egy magyar nő. De az összes 
cigángyerekek használták azt! Mind a két cigánváros! 

— Én azír iszok — aszondja nekem a Laci —, mer kurva a felesígem! De — 
aszondja — má nem is a felesígem, mer el is váltunk má! 

Én meg bolond vótam: hozzámentem. 

Így lett oszt a kisfiam. Meg Anikóm. 

Máskülönben nagyon jó ember vót a Laci! 

Nem vót û amúgy rossz ember, mer jószívű vót nagyon! Meg ha 
víletlenül ideadta a pízt, a keresetit — eleibe vót úgy még hogy ideadta —, én 
azt csináltam vele amit akartam, û nem szólt írté! Mondjuk ha kõcsönadtam 
akar kinek - nem kellett azt ûtûle kérdezni! Csak mikor û kérdezett 
engemet, akkor mondtam neki: 

— Odaadtam köccsön, ennek meg ennek! 

— Jól van — aszondja —, te tudod! Illyen jó ódala is vót neki, igen! 

Csak közbe hiába. Mer ivott. De MINDENT elivott az! 

Én ügyes vótam! Mindenbe belefogtam, mindennel megpróbálkoztam — 
a szarba 15 kanál vótam én! Jó: eggyik dolog sikerült, másik nem. De azír 
majd minden sikerült nekem, hát ügyes vótam nagyon! — Ászt hiába. 
Törhettem én magam, nem ért az semmit. Hát ahol iszik az ember, ott hiábs 
minden! 

Hordtam a virágvázákat, bejártam velük a fél Magyarországot, 
csereberíltem üket ócska használt ruhákér, gyött a rengeteg píz a kezembe — 
ászt nem láttam belüle semmit. Mer ha Laci pízt látott, fogta, vitte, elitta. 
Dughattam én akar hova, meglelte mindenütt! 

Na várja, kibaszok én teveled!, gondótam. Kitanáltam: haza se viszem a 
pízt, rögtön kiváltom rajta a cukrot, lisztet, zsírt, ászt az ílelmet dugom el 
anyám ágyába! Eltettem szípen mindent a lábáho meg a feje alá. 

— Anyám — mondom -, ha hazagyövök, maj sütök egy kis kalácsot! 

— Jó van fiam, jó lessz! 

— Vigyázzon anyám mindenre — mondom -, nehogy a Laci hozzáfírjen! 

— Hát tudod fiam úgyis hogy vigyázok! Jó, elmentem. Mire oszt 
hazaírtem, az én drágajó uram eladott mindent. De egy MORZSA nem vót 
a háznál! Mm, még beszílni se jó rúlla, még gondolni se szeretek rá! 

— Idehallgass má Laci! — mondom neki. - Amíllyen nagyon rossz vagy, 
csak FELE annyira lennél má jó is! Hát hogy íljünk meg így?! Pízt tetüled 
nem látok; én tartalak, ruházlak is, ugyanúgy mint a gyerekeket; oszt MÉG 
AKKOR el is hordod az ennivalót itthonrul, kiveszed a gyerekek 


SZÁJÁBUL, hogy eligyad azt is?! Nem szígyelled te magadat?! De aa, hát 
kár vót annak a szó —Ollyan fél-magyaros vót különben a Laci, az anyja fél- 
magyar vót neki. Apósom cipész vót. Rendes, tanúit cipész! Meg vót egy 
veje is, a is av vót! De a fiai, azok csak úgy kontárkodtak. Ha eszükbe 
jutott, muzsikáltak, ha eszükbe jutott, segítettek az öregnek a műhelybe — de 
nem írtettek ük semmihe rendessen. A Laci vót a negyedik fia anyósomnak 
— na, az legalább nem muzsikált eggyátalán, ez az előnye megvót neki. A 
villantelepen dógozott a Laci, ebbe legalább jobb vót. Nade hát hiába, ha 
pízt soha nem hozott! 

Minállunk ollyan hogy válás, ollyan nem vót. Hát az szentsígtörís lett 
vóna! Ugye, katolikusok vótunk: minállunk ha egyszer megesküdött valaki, 
akkor íljen is avval, aki jutott neki! Pláne ha már család is vót! 

És énszerintem jobb is vót az a rígi szokás! Mer ha mán valahun család 
van, akkor húzza meg az a nő a picsáját, meg az a férfi húzza meg a faszát! 
Mer a gyerekiknek nem szabad azt megírezni, hogy ük most szereimessek 
erre meg arra, meg mittudomén! Szerelem ide, szerelem oda — a szerelem 
mulandóság! Csak a szeretet az, ami örökkí tart! Rígen sok ján ment fírhe, 
meg sok fiú nősült úgy, hogy nem szerettík egymást szerelemmel! Oszt 
MÉGIS megmaradtak egymással! A gyerekír! Mer gyerek lett, ott vót a 
gyerek — hát a gyerek áztat nem írezheti meg, hogy az anyja meg az apja 
most ípp másfele vágyakozik! Mer annak a gyereknek KELL az a szülő! Jó, 
van aki mindég tudja szeretni a gyerekit, mindenhogyan — de legtöbb csak 
abba az esetbe, ha ü nevelte. Már ha nem ű neveli, idegen neki, nem irez 
tisztán vele! Akkor meg má nagyon nehíz annak a gyereknek! 

Szóval, ez a mostani sok válás nem jó. Nem is szerelembül van ez, nem 
szerelembül! Ez csak egy kalandor-vágy! Kalandor-vágy ez csak, nem ám 
szerelem! A gyerekik meg közbe szanaszíjjel, oszt pusztulnak! Úgyhogy 
nem Jó ez, énszerintem nem Jó! A gyerekikre való nízvést jobb vót a rígi 
szokás! 

Anikóm elvált. Otthatta az urát, aszondta, û nem tűri tovább, elválik. Jó, 
neki is igaza vót. Mer nem vót jó az ura. Meg gyerek nincsen, hát ű 
könnyen táncol. — De közbe meg nekem is igazam vót! Meg azt se 
szeretem, ahogy Anikó énnekem szól! Hogy ûneki eggy ílete van, oszt azt 
az eggy íletit akarja ílni, a magáét, nem a másét, nem az uráét, meg nem a 
gyerekiét. Meg én is: hogy mir nem váltam el! 

Hát én NEM váltam el! Mer a gyerekikre való nízvést jobbnak láttam 
így! Úérte gondótam jobbnak így! Leíltem az íletemet az apjával, úgy, hogy 


közbe csak a két gyereket szerettem! Mer az apjokat én még LÁTNI se 
bírtam! Én úgy ütem az urammal húsz éven keresztül, ahogy most a 
jányommal ílek! Mer mink házas íletet húsz éven keresztül nem íltünk, de 
egy CSEPPET se! 

Nehíz húsz év vót. Jó, av vót! De a gyerekír megérte! Hát azokír 
csináltam! Oszt meg bírtam csinálni, mir ne?: ű aludt a kisszobába, én meg 
a mostohaanyámmal meg a gyerekikkel aludtam a nagyszobába! A 
gyerekekír! 

Hát oszt hogy én hogyan kerültem össze a Lacival, azt ne kérdezze 
tűlem senki se! Mer nem tudom. Mer tűz meg víz vótunk mink ketten! 

Én errül csak egy dogot tudok mondani. Egy mesét. Amit még a rígi 
öreg cigányoktul hallottam mesélni, az Elek bácsitul, vagy a Marci bácsitul. 

Hogy még amikor a Jízus a födön vót, oszt a Szent Péterrel vándoroltak 
falubul faluba, mentek az úton — oszt megláttak egyszer egy cigánt. Aki 
fekszik a fődön hanyatt, oszt tátva a szája neki. Mer hullott ípp egy kicsikét 
a manna — oszt hogy hátha beleesik a szájába is "ggy. oszt lenyeli oszt 
jóllakik vele! Hébe-korba pottyant is eggy, azt szípen lenyelte a cigány, oszt 
tátotta tovább a száját! 

— Mester! — aszondja a Péter a Jízusnak, mer így szólította mindig. — 
Micsoda erős-egíszsíges fiatal ember ez! De — aszondja - hogy lehet hogy 
ennyire lusta? 

— Péter — aszondja a Jízus —, hát így lesz kerek a világ! Ha mindenféle 
forma van benne! 

Mennek akkor tovább. Egyszer oszt megin látnak valamit. Lássák, hogy 
a födön arassák ípp a búzát. Ászt egy jány, egy szíp cigányjány: danol, 
táncol, fütyöl, úgy szedi a markot! 

— Mester — aszondja megin a Péter —, millyen élínk ez a jány! Míllyen 
szorgos, millyen íletrevaló! 

— Az, ugye? Oszt tudod-e — aszondja a Jízus —, hogy az a szájatáti lusta 
fogja elvenni felesígül ezt az íletrevaló jánt? 

— Ugyan Mester — aszondja a Péter —, hát csak nem csinálsz íllyet! Hát 
ezek vónának egymáshovalók? ! 

— Csak így lehet, Péter! — aszondja a Jízus. — Mer ha két mulyát tenník 
össze, meghalnának íhen. De így, hogy eggyik ügyes lessz, dögös, így csak 
jutnak tán mégis valamire! 

Na hát minállunk is ezt gondolhatta a Jízus, hogy eggyüvé adott minket! 


Megszületett elsőbb Anikó. Anikóm is nagyon szíp gyerek vót — — Csak 
ez fehír vót! Ollyan fehír bűre vót Anikómnak mint a hó, aszt aran sárga 
haja vót! meg kik szeme! Megvót valahun a fénkípje, azon is látszik: 
ARAN SÁRGA haja vót! 

Oszt hogy lítezik az hogy íllyen lett?! Tízéves korái a fekete vót haja, 
mindene! Illyet még én soha nem is hallottam! 

Erős is vót Anikó — nyóchónapos korába má szaladt! 

Szíp kisján vót ű 15 — 

Öt évre Anikó után lett a kisfiam, Lacikám. 

Egyem a lelkit, az OLLYAN okos vót! Két éves vót, oszt ellopta anyám 
pipáját meg a gyufát, kiment vele a ház elébe, oszt fogta a szájába a pipát 
hogy û most pipázik! Hallom egyszer: anyám gyútaná a pipáját, keresi, 
morog — nem is törödtem vele, gondótam maj megtanálja! Oszt egyszercsak 
hallom, anyám: 

— Jaaj Julis! Gyere má ki fiam, nízzed! Ellopta a fiad a pipámat, aszt 
pipál! 

Elvette aszt tűle anyám. Lacikám meg haragudott rá! — Elvetted a 
gyereknek a pipáját! — oszt nem beszílt anyámho két napig! 

Nagyon hamis vót, nagyon kétszínű! Ha valami rosszat csinált, eltörte a 
poharat, vagy ellopta apósom kalapácsát: 

— EZT ki csináta?! 

Rögtön mondta Lacikám: — Één neem! Één neem! Anitó! Anitó csináta! 

— Igen? Anikó? Na gyere ide Anikó! Hagy szagolom a kezedet! 

Persze tudtam hogy a Lacika vót! 

— Háát, én nem írzek Anikónak a kezin semmit se! Gyere ide Lacikám, 
gyere lelkem te is, hagy szagollak tígedet is! 

— De anyám én nem vótam, én Itt se vótam! Anitó vót, Anitó vót! 

DRÁGA gyerekem, egyem meg a szívit — Két és fél éves vót, de am má 
mindenbe beleszólt! Mer ollyan okos vót! Gyön eggy ember. Idegeny! 
Télen, hidegbe — persze kiskabátba! Na persze ugye: hogy gyöjjík be, 
melegedjík! Akkor az én fiam, rögtön: 

— Anyám! 

— Mi lelt gyerekem? 

— Siesse avval a fözíssel! Nem látod?: maj meg HAL ez íhen! 

A két és fél éves kisfiam! Nem észrevette azt is hogy ez íhes?! 

— A koncsorgó ember mindég íhes! - aszondja! 

— Igazad van fiam! Na fözök akkor — - 


A Jenő meg a felesíge odajárt mindég mihozzánk enni, ászt ezír nagyon 
nem szerette üket a kisfiam. 

— Adja mán ennek a két szupáknak enni - aszondja nekem -, tartsad jól 
üket, ászt azután menjenek a fenébe! Bassza meg a jóisten, hogy mindég 
idejárnak a nyakunkra! Az a PICI gyerek! JAJ de szerettem!! 

— Hogy ezek minden nap itt vannak enni! Gecit hányjanak — aszondja 
Lacikám. 

Két és fél éves vót hogy meghalt. De én azúta se tértem magamho, azúta 
is ollyan félholt vagyok, ha csak gondolok rá. Azúta nem is imádkozok. 

Apósom ugye suszter vót. Oszt örökkí panaszkodott, hogy az uram 
ellopkodja a talpbûrt. Vagy a jánya, a Rózsi, mer az is ríszeges vót, annak is 
mindég kellett a píz. A kisgyerek meg persze hallgatta egyfolytába, hogy a 
talpbûr, a talpbûr, a talpbûr — ahogy ugye apósom mondta anyósomnak. 
Oszt fogta Lacikám a talpbürt, eldugta! Nehogy ellopják! Illyen okos 
gyerek vót! KAAromkodik egyszer apósom, SZIDja kegyetlen fiát-jányát 
hogy ellopták a talpbűrt, Lacikám is felébred persze a nagy kiabálásra, — 
Aludja kisfiam, ne törodjü te semmivel se - mondom neki —, csak nagyapád 
veszekedik, mer megin ellopták neki a talpbűrt! 

— Nem igaz, anyám, nem lopták el! 

— De — mondom -, ellopták, vagy apád, vagy Rózsika nénéd ellopta, de 
te ne törodjü vele, aludjál! 

— Nem lopták el! Eldugta Lacika! — ászt szaladt ászt szedte kifele a 
talpbűrt a tűzrevaló alól! Vitte apósomnak: — Eldugtam, hogy ne lopja el 
tûled apám! 

Jaj de szerette apósom is, anyósom is! 

Én meg: IMÁDTAM! JAJ de nagyon szerettem, édes Istenem! Jobban 
szerettem mint Anikót. Nem tudtam má mit CSINÁNI neki, annyira 
szerettem! Ha csak a BUrömhö írt — —! 

Két és fél éves vót hogy a tüdögyulladás elvitte. De azúta én nem is 
imádkozok. Azelőtt imádkoztam, mer anyám úgy tanított, vallásossak 
vótunk, nagyon is, római katolikusok, jártam én templomba is — de azúta 
hogy Lacikám meghalt, egyszer se imádkoztam. Azúta nem is hiszem el 
hogy van Isten. 

Az én uram avval sose törődött, hogy ettek-e a gyerekik. Ez csak az én 
gondom vót! Pedig a két gyerek mellé ott vót rajtam anyám is, öregen, 
úgyhogy számolhatok három gyereket! Az uram meg, Laci: a negyedik! 
Akkor ott vót apósom, anyósom, öregek azok is, nállok laktam, hát csak 


nem tehettem hogy azoknak ne adjak ha főzök! Nahát meg lehet számolni 
akkor, hogy hanyadmagamat tartottam a munkámbul! Meg még akkor 
gyöttek is — hát a Sári: mindég nállam evett! Jányastul! 

— Na maradja Sári, mindjár megfőzök! Hogy oszt ez így szokás lett, 
akkor erre má gyött a tesvírje is, Erzsébet — am meg fiastul! Hogy sokszor 
má LÍPNI nem lehetett a rengeteg níptül! Oszt az összes az én fazikamat 
leste! 

Na így ütünk. Hogy én kerestem, én föztem - a fél világra! 

Az urammal meg úgy ütem én húsz esztendőn keresztül, minthogyha a 
tesvírem lett vóna. Vagy a jányom. Vagy anyám, vagy apám! Mer házas 
ületet mink nem ütünk. 

Mer nem akartam hogy gyerekeket csináljík nekem! 

Mer a gond az enyim vöt csak, a baj csak az enyim! Nem az üvé — mer û 
nem vállalta! Pedig aki nem tudja megetetni a családját, az énszerintem ne 
csináljík gyereket! Az verje inkább a hideg vízbe! 

Úgyhogy énnekem û nem kellett. Aszondtam: SZÓ se lehet rúlla! 
Mindég gyött — mer gyött! nem tett le rúllam, örökké csak rajtam lett vóna! 
De én meg csak ráníztem, má köptem!: 

- MENJÉ TÚLEM! Mit akarsz?! Pina kéne?! Menj oszt szerezz 
magadnak! Meg ott van anyád, eredj ászt rakjad ûbeléje a faszodat! De 
énhozzám nem nyúlsz! 

Hát csinátattam vóna vele nígy-öt gyereket magamnak?! Hogy oszt 
neveljem üket magam?! Mikor még ollyan üdök vótak, hogy munka is alig, 
dógozni se kellett a cigán sehova! 

Megkapta a Laci hét végin a fizetíst — úgy adott nekem belüle, mint a 
váci püspöknek. Aszondta: 

— Ha pina lessz, lesz píz! Ha nincs pina, nincs píz! 

— Verd a faszodat akar kibe, teneked mos má pízír se adok! Vigyed a 
pízedet — mondom -, vegye rajta pinát, akar hun! 

Elkezdte akkor, hogy biztossan ez az illető baszogat engem, meg az, 
meg amaz, hozzátett fiatal gyerekekhe, hogy biztos azokkal vagyok. 

— Nem bánom, mondjad csak! Nem bánom ha mindenkivel összeteszel 
— mondom -, as se baj ha MINDENKI baszogat is, csak te ne baszogassá! 

Jaaj, nagy szám vöt, MINDENT mondtam én neki! Csak ípp elválni nem 
akartam tüle. Azt mégse! Mer így a gyerekiknek mégis ott vót az apjok. 

Oszt az az érdekes, hogy szerettík is az apjokat! Anikó tán még jobban 
szerette az apját mint engemet! Hiába én küszködtem, mégis azt szerette! 


Mikor egyszer elzavartam Lacit — hát ríszeg vót hogy nem tudta az eszit! én 
bizon kiraktam az ég alá! —, Anikó fogta a párnát, kilopta neki! Vitte, oszt 
tette a feje alá, hogy ne a födön legyík az apja feje! Utánna meg odaült 
mellé oszt nízte, nehogy ahogy alszik, a bika a tátott szájába menjík! Ott 
virrasztolta! 

No hát én ugye megértettem, hogy nem csak az én gyerekem, hanem az 
apjáé is. Megértettem, hogy hiába rossz az uram, a gyerek csak szereti -hát 
apja neki! Jó: szereti az apját is, szeret engemet is. Gondótam: maj ha 
nagyok lesznek, megértik, millyen ember az apjok. De hiába értette meg 
oszt Anikó, azután is csak imádta az apját! Hiába rossz ember vót — 
IMÁDTA! Jó van na, szeressítek egymást, bánom én?! Ászt szerette a Laci 
is Anikót. Mer az ű rosszasága annyi vót csak, hogy ivott, ríszeges vót a 
vígtelensígig — de a gyerekit szerette azír, a gyerekit meg nem sírtette as 
soha! 

Én úgy tartottam az uramat, mint egy kis szaros gyereket. Av vót ű 
nekem, a hülye gyerekem! Mer pízt ű soha nem adott, mégis én etettem üt 
is! Hát má nem tehettem, hogy fözök, eszek, meg a család eszik, û meg 
csak nízze! Ha megpróbáltam neki nem anni, anyám szólt rám: 

— Fiam, he — aszondia —, nem adol a Lacinak enni? Nem adol neki fiam? 
Szedjíl má neki is! Vagy szedek én neki! 

— Jó van — mondom -, szedjík anyám — — Em meg ORDÍÍtott, Anikó: — 
ADJA APÁMNAK IS ENNI!! Adja neki is, hogy tegye belíd a faszát! — na. 
Hát akkor próbáltam vóna nem anni neki! 

Alig ett különben. Amit ű ett, ídes-kevís vót az. Mer csak inni szeretett 
mindég az én uram — 

Margit néni, Piroska néni, a testvírem Gyurka, Ferus, meg az anyóssá, a 
Vírcse — mindég ezekkel jártam tippanozni, mer RETtenetes sokat lehetett 
nevetni nekik! 

Elindultunk tippant szedni! Egerbaktára — hát Abonba át kellett szállni. 
De annyira ismertek má minket a vasutasok, hogy egyfolytába mindég csak 
bolonddá tettek bennünket! Gyön a vasutas, kiabál: 

— Eger fele beszál-LAAS! 

— Jaj, jaj — ugrálnak fel mind —, mellyik vonat, mellyik vonat?! 

— Balrul az első! De szaladjanak — aszondja a vasutas —, mer indul! 

— Jajj istenem!! — a Vírcse. — Hun van mán ez a Ferus?! Biztos kiment 
pisilni! Most lemaradunk!! Ferús, Ferús! Af fene egye le azt a pici faszát, 


hogy ípp most hugyozik! — mer csíra vót a Ferus, a Vírcsínek a veje: inkább 
az embereket szerette, nem az asszonyokat. 

Gyön oszt Ferus. 

— Ferús, Ferús! — a Vírcse, a vejinek. — Te mindég csak pisilsz! azt 
akarod hogy lemaradjunk a vonatrul?! 

Szaladtunk oszt, hamar fel a vonatra! A Margit néni meg mindég 
köcsögbe hozta a zsírt — ahogy másznánk felfele a vonatra, elejtette a 
pakkját, SZÍJJELment a köcsög zsír! 

— Af fene meg ne egye, oda a zsír! Na nem baj, csak hamar, hamar! 

Fenn ülünk má. Ezek még mindég a Margit néni köcsöginek örülnek — 
gyön egy kalauz: 

— Magok hová utaznak? 

— Egerbaktára tippant szedni! 

— Na szálljanak le akkor, de gyorsan, mer ez Hatvanba megy! De mán 
indul is! 

— Jaj, Jaj, fussunk, szaladjunk! 

De a Piroska néni meg nem akar ám leszállni! 

— Mindegy má akar hova — aszondja —, vonat, vonat! Hagy vigyík 
amerre lát! 

Alig lehetett rábeszílni! 

Na hamar át a másik vonatra! Akkor meg a kenyérit vesztette el a Margit 
néni! Kiesett neki a pakkjábul — mer mindég úgy vót a hátaliója, hogy csak 
félig-meddig bekötve! Úgy hozták utánnunk a Margit néni kenyérit a 
magyarok! 

— Tessík má megmondani, hova megy ez a vonat? — de megkérdeztük 
akkor má EZERTÜL! Má nem akartuk elhinni senkinek hogy Egerbe! 

Megindul a vonat. Nagyot ránt! A Vírcsínek a kenyere a csomagtartóbul 
ZSUPSZ a fejire! Elharapta a Vírcse a nyelvit is, még vírzett is neki! 

— Kié ez a kenyír, hogy a fekete fene egye el a torkát!! — födhöverte a 
kenyeret, rá is taposott, bele is rúgott, hogy a bélé is kihullott a kenyírnek! 
Senki nem mondta neki hogy az üvé! Csak nevettük mind! 

Hát SZÍNHÁZ vót ezekkel utazni! 

Megérkeztünk Egerbe — megyünk a buszho. A busz meg nem vesz fel! 
Amír nagy pakkunk van! Na most mit csináljunk? Menjünk gyalog? Tizen 
nyóc kilaméter! Na gyerünk! 

Megyünk — 


Van ott Eger szélibe egy nagy kert. Ott dógoznak a magyarok. Öntözik a 
vetemínt. Meglássák hogy ott megyünk — elkezdenek KÁArogni! KÁAR, 
KÁAR! Persze erre mink is: baszattuk üket apjokkal, anyjokkal, 
tesvírökkel, minden! Egyszer oszt: RÁNK a slagot! ÖMLIK a víz! Margit 
néni a meztelen seggit tartotta nekik - ÚGY lemosatták, hogy abba egy 
CSEPP száraz nem maradt! A mi Gyurkánk lefeküdt az útra, ott 
hempergett, annyira nevette! 

Mindég mikor tippantszedni mentünk, vittünk magunkkal egísz 
kenyeret, zsírt, meg legtöbb sütött még az útra egy nagy kerek, lapos tisztát, 
úgy hittük: sovány — vittük azt is. Hozott Margit néni is, Piroska néni is, a 
Vírcse is, meg én is vittem. Este persze nem vót lámpa, gyútottunk kis tüzet 
az erdőszílen, melléültünk, tördeltük a sovánt, eszegettük, beszílgettünk - 
oszt el is aludtunk rajta, úgy ícakáztunk. A Gyurka meg kinízte, hogy a 
Piroska néninek a pakkjába ott a nagy kerek sován — kilopta belüle, odatett 
a hellyire egy nagy kerek száraz tehínszart. Gyött az ideje, kezdtünk mind 
enni. A Piroska néni is, a setítbe, ahogy szokta: csak úgy a pakkjábul 
tördelte, oszt ette suttyomba. 

— Jaaj, te, Margit! — aszondja egyszer. — De rossz most ez a sovány! 

— Rossz? Én nem tudom, te tudod! Ollyan amíllyet sütöttíl! 

— Julis, he! Kóstold má meg, mitül illyen rossz e! 

— Hagyjon engem — mondom -, én eszem a magamét! Ne egye ha nem 
jó! 

— Kóstold má meg Margit, kóstold te meg! Letört neki egy darabot, 
odaadta. Rágta akkor 

Margit néni is, figyelte az ízit nagy savanyú kíp-pel — egyszercsak 
felkiabál: 

— PIROS-KAA! Tegye belíd apád! Tehínszart eszel, meg énvelem is 
tehínszart etetel! 

— Jaaj, ki csinálta, ki tette?! — jajgatott a Piroska néni, mintha a haját 
típník! — Biztos a Gyurka, látom hogy a Gyurka! — mer ott vergődött a 
Gyurka a födön, úgy nevette Piroska nénit hogy maj meg fulladt nevettibe! 

Magyarázta oszt a Gyurka a Piroska néninek, hogy nem ű vót, hogy 
csuda törtínt: tehinszarnak vált a sovánnyá — - 

De úgy nevettem én is, hogy aszittem sose látom meg a reggelt! 

Na így múlattunk. Így éltünk ezelőtt — - 

Egyszer meg mi törtínt! 

Ó Szűz Máriám, akkor meggazdulhattam vóna! 


Csak av vót a baj, hogy énnekem soha se kellett a másé. 

Füreden vótam, vásárba. Mer ócskáztam akkoriba. De előbb gyöttem el 
a vásárbul mint a többi — hát micsináljak!: előbb eladtam mindenemet mint 
Rózsiék, sokkal előbb, most akkor várjak még fél napot ezekre a maflákra? 
A fene aki megette! — fogtam magam, elgyöttem egyedül! Na így utaztam 
hazafele egymagam. 

Felülök a vonatra. Megy a vonat. De egyedül ültem az egísz 
vonatkocsiba — ugye még tartott a vásár, nem utazott még el senki, csak én. 

Megy a vonat! Egyszercsak! gyön, szaladva — de ROHANVA! - egy 
fiatal ember! Mint akit zavarnak! Rohan vígig a vonaton! 

Oszt ahogy elrohan mellettem, idelük nekem eggy EKKORA nagy 
aktatáskát! 

— Tedd el! — aszondja. — HAMAR tedd el! Felessek leszünk!! 

De má rohant vóna tovább! 

— VIGYED INNEN!! — mondom neki, oszt ellüktem a táskát. De 
minthogyha döglött macskát dobott vóna az ölembe! — Viszed el?! — 
mondom. — Én nem leszek felessed, eredj innét! 

Felkapta, ászt szaladt vele tovább. 

De mán a következő kocsiba utólértík a nyomozók! Megfogták a 
fiatalembert, a táskát elvet-tík tûle, a kézire rácsukták a bilincset — — 

De jó nagy, nehíz táska vót az! A jóisten tudja, mennyi píz lehetett 
benne! Felibül biztos meg-gazdultam vóna! Én meg ollyan buta vótam, 
hogy nekem nem kellett. Nem, hát nekem soha se kellett a másé! 

— Vigyed elûlem! AZONNAL vigyed!! Mer énnekem NEM KELL!! — 
oszt akkor szaladt vele tovább, oszt elfogták, oszt a nyomozóké lett a 
rengetegsok píz. Bezon. 

Elmentünk egyszer tippant szedni. Többen mentünk, kocsival. Anyám 
gyött, Marcsa néném, Rebeka néném, én, János bátyám — av vót a kocsis. 

Én elszundítottam a kocsin. János bátyám meg ollyan zsiván vót! Hogy 
amit meglátott a két szeme, azt nemigen hattá ott a két keze! illyen vót, na. 
De én nem is tudtam hogy ü mit cselekszik, én aludtam! Én csak arra lettem 
figyelmes, hogy valaki kiabál: 

— Szállj le! — Marcsa nénémnek. — Szállj le, mer lerúglak!! 

Felébredek — hát, csendőrök! 

— Szeretnéd csak, hogyha lerúghatnád! - mondom neki. 

— Mit gondolsz te — aszondja a csendőr —, hogy le mersz engem 
tegezni?! 


— Hát te azt az öregasszont?! — mondom. - Míllyen jogon tegezed le, 
megbasztad?! Mikor ittad meg a picsája levit?! 

— Ne tegezz te, mer leverem rúllad azt a fekete búrt!! — De orDÍÍT! 

— Leverníd — mondom -, ha merníd! 

— Tudod kivel beszílsz?! 

— Tudom — mondom -, jól tudom! Tik vótatok, akik a múlt héten 
bevittétek a két cigánjánt, szüzek vótak, oszt megbasztátok üket, úgy 
engedtétek ki üket! Tudom nagyon! De — mondom — énhozzám nem mersz 
nyúlni, mer én bizon levetkeztetlek! 

Hát ténleg nem mertek hozzám nyúlni! De a kocsiho se — nem mertík 
kutatni! 

— Na menjetek a francba! — aszondja a csendőr. 

Csak mikor má túl vótunk rajtok, mondja az anyám: 

— János bátyád meg ellopta a sok tengerit! Teli van a kocsiderík 
tengerivel! 

— Héé, álljunk meg! 

Odamentem János bátyámho, pofonvágtam - de TELjes TISZta 
erömbül! 

— Az anyádnak azt a betyár kurva úristenit! -mondom neki. — Hát jól 
megjártuk vóna a  csendőrökkel, hogyha megkutatnak minket! 
Letartóztattak vóna mindõnket a tengeriér! 

Hiába na: János bátyám mán íllyen vót. De nem szerettem pedig az 
íllyet! Én mindég nagyon haragudtam arra, aki lop! Mer kírjen! Ha kap, jó, 
ha nem kap, menjík a fenébe! Én nagyon haragudtam az íllyenír! De János 
bátyám, az hiába, az lopós vót. Nem az hogy rászorult vóna, mer úgy vót az 
mint akarmellyik magyar ember, mindene megvót annak — oszt mégis! 
Aszond-ják, minden családba kell egy rossznak lenni -hát igaz; János 
bátyámék kilencen vótak teství-rek, na abba vót kurva is, vót zsivány is — 
mer János bátyám av vót! 

Pedig míllyen szíp ember vót! Ollyan vót mint egy magyar ember — 
azúta se láttam ollyan szíp embert mint a vót, ollyan szíp magyar embert! 
Aszondta a doktor is: 

— Ritkaság, amíllyen szíp magyar ember ez! 

— Az — mondom. — Nekem nagybátyám! Aszondja a doktor: — Ne 
mondja! Nem hiszem! 

— Higgye pedig, mer igaz: nagybátyám! Mondta oszt a jánya is, mert ott 
vót ípp, mondta az is a doktornak: 


— Igen, igaz, nagybánya, mer mink meg onokatesvírek vagyunk! 

Az igaz, hogy csak negyedrísz cigán vót János bátyám; az anyja 
félcigány asszon vót, Ruha Juliánná, de az apja tiszta magyar ember, Ordas 
András nevü. De haj de szíp öregember vót! HÓfehír haja, hozzá az a drága 
piros teü arca -ollyan szíp üdös embert azúta se láttam! Csak nízte a doktor, 
gyönyörködött benne. 

— Na — mondom -, mit szól az öreghe? 

— Ritkán lehet íllyet látni! — aszondja. 

— Még a mesébe is ritkaság! — mondom. - Ollyan szíp, hogy az 
kibeszílhetetlen! 

Csak közbe meg hiába: mer lopós vót János bátyám. Nyugodjon! 

Minden féle cigányok vannak! Mer cigánba is van sokféle! 

Ott vót a Ferenc, például. Am meg lusta vót! Ajaj! 

Bátyám vót a Ferenc, nem idegenyem vót - már hogy rokon; mer nállunk 
ha rokon, akkor már úgy mondjuk rá hogy , bátyám". 

Egy CSEPP kis ember! De dógozni egy CSEPPET se szeretett. Elállt 
egyszer aratásba marikverőnek — hát rávitte az ésíg! Vitte magával a Terust 
is, a felesígit. Első nap reggel kivitte ükét a gazda a tanyára: 

— Na Ferenc fiam! — aszondja a gazda. — Reggelizzünk, oszt utánna 
csináljuk! 

Megreggeliztek akkor. De szegínyek vótak a Ferencík borzasztó, ki vót 
íhezve a Ferenc! 

— Gazduram — aszondja a reggeli vígin —, együk má meg a dílt is! 

— Együk Ferenc! Egyed ha éhes vagy fiam! Megette akkor az ebídet is 
Ferenc. 

— Na Ferenc, mehetünk? 

— Gazduram! — aszondja Ferenc. — Együk meg a vacsorát is! 

— Hát illyen íhes vagy fiam? — aszondja a gazda. — Jó van, hát ott az ítél, 
egyél amennyi beléd fér! 

Jól bevacsorált Ferenc! Amikor oszt má nem fírt belé semmi, nem bírt 
többet enni má egy falattal se, mondja neki megin a gazda: 

— Na Ferenc! Gyerünk! 

— Na hallod, ez a magyar! — aszondja a Ferenc a felesíginek, a Terusnak. 
— Még alig süt a nap, ászt csak hajrá, hajrá! 

Megkereste a templomtornyot a fák közt, oszt indult hazafele! A Terus 
meg utánna! 

De azír a Jízus is szerette a cigánt! 


Mer azír hogy a cigány ellopta a szeget. 

Mikor a Jízust elfogták a zsidók, oszt vittík hogy kifeszittik, úgy 
terveztík hogy nígyfele fe-szítettík vóna a kereszten. Oszt a cigán nagyon 
megsajnálta a Jízust, hogy most nígyfele feszittik. Oszt ellopta a nígy 
közzül az eggyik szeget, eldugta a gatyakorcába. De majdnem elkapták írté! 
Keresik a szeget — nincs! Szíjjelníznek — meglássák ám a cigánt! 

— Cigán! Megállj! Te loptad el a szeget! Megíjjedt a cigány! Aszondta 
rá nagy hirtelen: 

— Idesanyámat bassam síjjel, ha hozzsá-nyútam! 

A Jízus meg erre felnízett az ígre, ászt aszondta: 

— Uram isten, atyám! Engedd hogy ne fogja a cigánt az átok! 

Így azután csak három szegre bírták feszitteni a Jízust. Mer a negyedik 
szeg ott vót a cigánnak a gatyakorcába. Az átok meg mindörökre el lett 
türülve. Mer a Jízus eltürültette. Azuta nem is fog cigányon az átok! 

Csak azír ezt nem lehet biztosra tűnni, hogy nem fog. Nem biztos ez se 
egísszen! Úgyhogy azír cigány a gyerekire sose mond átkot. Én is: filtern 
vóna aszondani rajok, hogy , a rák egyik meg", mer háthogyha mégis valóra 
válik! SOHA SEMMI átkot én a gyerekemre nem mertem mondani! Inkább 
baszattam apjával, tesvírivel -hát azt úgyis tudtam hogy lehetetlen, az úgyse 
lesz meg! De átkozni sose mertem. Mer eltürülte a Jizus, eltürülte — de isten 
tudja azír — — 

Sok magyar azt kipzeli: cigány, az cigány! Oszt így összetesznek minket 
magyarcigányokat az olácigánnyal. Nahát ezír oszt VÍGTELEN tudok 
haragunni! Mer ezt mink KIKÍRJÜK MAGUNKNAK! Mer az olácigányok 
nem miköz-zínk valók! Azok lopnak, zsarolnak, gyilkolnak, ölik az 
asszont! Cigán meg cigán közt JAJ de nagy különbsíg van! Mer az 
olácigány az OLÁ-CIGÁNY, a muzsikuscigán meg MUZSIKUS-CIGÁNY! 
A kétféle cigánba más az érzís, más a gusztus, más az íletük, más a tervük 
nekik -csak ezt a magyarok nem bírják felfogni! 

Amikor kisján vótam, engem ha csak megláttak a Papucsnak a j anyával 
beszílgetni — de ha csak SZÓLTUNK egymásnak! —, má úgy elvert anyám 
hogy csuda! 

— Még az olácigányokkal barátkozol, te!! Össze TÖRLEK !! 

Vótak rígen is szíp olácigány jányok, hát elíg szíp vót nímellyik. Oszt 
apám egyszer előhozott eggyet, oszt el akarta venni. A Bozsát - mer ollyan 
szíp vót! Aszondta akkor nagyanyám apámnak: 


— Jó van — aszondja —, elveheted. Elveheted, az anyád kurva úristenit, de 
ide akkor nem taposod be többé a labodát! Meg apáddal se jársz többet egy 
bandába! Lenízetníl minket, avval az aljassal?! 

Úgyhogy oszt nem is lett a dologbul semmi, hagyta apám a Bozsát, akar 
millyen szíp is vót. 

Vót egyszer eggy eset. Oda vótunk Hajdu-hadházon tippant szedni. Ott 
vagyunk benn az erdőbe. Oszt vótak arra olácigányok is, kijártak ük is 
csalántot szedni. Én beszíltem is vélek — habár tán nem kelletett vóna. Öten, 
hatan, meg tán TÍZEN is vótak! 

— Na — mondom nekik -, rágyútotok? Kell cigi? 

— Júúj lelkem! Egyem meg a szívedet! -kapkodták elfelé, oszt vígé is 
vót egybül a pakli cigerettának. 

No, szedjük ott az erdőn a tippant — egyszer csak: halljuk ám a nagy 
sivalkodást! Meg gyön szaladva a barátném, az Etus!: 

— Jaj, jaj, az olácigányok verekennek, ÖLIK egymást! 

— Gyerünk mán oda — mondom -, hát mégis, hát cigányok vagyunk azír 
mink is, hát — — 

— Jó Istenem — aszondja az Etus —, ne menj má oda, hát tígedet is 
megölnek! 

Odamegyek — hát látom ám: az olácigány asszonbul ÖMLIK a vir! Az 
ura levágta a csécsit nekt. 

Én azír odamentem, meg gyött azír az Etus is utánnam. Odamegyek: 

— Óó — mondom -, Szűz Máriám, mit csinátok lelkem! Hát megölitek 
egymást? Egymás vírit isszátok? 

— Ne beszílj itt — aszondja az olácigány ember —, mer belédnyomom ezt 
a kést! 

És ha tovább beszíltem vóna, belém is nyomja! 

Mit tudom én mit csinált az az asszon, vagy mit nem csinált — csak elíg 
ah hozzá hogy az ura levágta a csecsit neki! Na. Hát van közöttünk 
íllyesmi?! Miközöttünk, magyarcigánba íllyesmirül SZÓ SE LEHET! 

Hát EKKORA különbsíg van a kétfajta cigán közt! Mer mink má 
kikászálódtunk az aljassabbak közzül, amennyire csak lehetett mink 
kiemelkedtünk! Mer minekünk több eszünk vöt mint amazoknak! Úk meg 
ottmaradtak, a mocsokba. Úgyhogy mink az olácigányokkal 
EGGYÁTALJÁN nem is barátkozunk, nem is szóllunk mink ükhozzájok! 
Mer azok olácigányok! Még ha MILIÁRDOS eggy olácigány, akkor is: 


OLÁCIGÁNY! Minket ük nem érdekelnek, minket ük hidegen hagynak! 
Úgyhogy mink KIKÍRJÜK MAGUNKNAK az olácigányokat! 

Ettül függetlenül: cigán vagyok — én nem is tagadom. Meg nem is 
szígyellem én azt! Mer av vagyok: MUZSIKUSCIGÁNY! 

Még ha valaki megszólít is, hogy aszondja - Hallja maga cigányasszony, 
gyöjjík csak — - 

— Tessík — mondom rá —, itt vagyok! Mer nem SÉRT ez engem! 

Csak viszont má amikor ÚGY mondja valaki! Hogy benne van az a 
CSÚFOLSÁG, az a GÚNY! 

— Na, CIGÁNYasszony — — 

Na akkor ászt én is mondom neki rögtön! Akkor ahogy csak a szájamon 
kigyön, mondom! De CSÚNYÁN ám! 

Sokat szenvedtem én az íletembe, de NAGYON sokat. Amikor HÚSZ 
kilamétert gyalogoltam a hát tippannal, EGYMAGÁMBA az úton hazáig! 
Hogy AKKORA csomó tippan vót a hátamon: nem mertem letenni, mer 
filtem hogy akkor nem bírom többet felvenni! Úgy szoktam: felhajintottam 
a vállamra magam — de nem mindig sikerült. Mer elestem vele, ollyan nehíz 
vót! 

Karcagi határba jártam má vele, nem sok út vót má hazáig — de hiába, 
nem bírtam má, ledobtam magamrul. Pihentem kicsit. Utánna meg oszt 
várhattam hogy gyöjjík valaki biciklivel, hogy visszasegítse a hátamra. 

— Tessík szíves lenni má felanni a csomagomat! 

— Mi e, Julis néni? — mer ismert a biciklis ember, hát karcagi vót, persze 
hogy ismert. 

— Tippan — mondom -, hogy rohadt vóna ki a tüve is! 

— Jó nehíz! — aszondja a magyar ember. — Hát Laci bácsi? Mé nem az 
cipeli? 

— Laci bácsi? Laci bácsi megbaszta az anyját! — mondom a 
fiatalembernek. 

— Oszt csakugyan megbaszta vóna? — aszondja. 

— Hát CSAKUGYAN megbaszta! — mondom. — CSAKUGYAN! 

Meg most is mondom: hogy bassza most is, ahun van! Mer sokat, de 
RENGETEGET szenvedtem, ûmiatta, ühelyette! Oszt ezír mondom még 
most is, hogy a FENE azt a födet is megegye, ahun a sírjába fekszik! A sírja 
födjit is, a csontjával eggyütt! 

Aratni egyszer vótam, egy nyárba csak. Háború alatt — kínszerítve 
vótam, mer nem vót mit enni máskípp! 


De akkor utánna letírgyepeltem ászt felfogadtam, hogy többet SOHA 
meg nem próbálom! Hogy én még egyszer KÖZELIBE se megyek 
aratásnak! 

— Felfogadom neked te Jóisten! Ha csakugyan ott vagy az ígbe, és 
uralkodói! Felfogadom, hogy még a GYErekem GYErekinek a GYErekinek 
is meghagyom, hogy aratni SOHA ne menjík! 

Nem is mentem többet. Mer nem is igazságos! Mer aki elvetette, az 
arassa is le! De ténleg: hát az a magyar ember, az a paraszt, az arra született, 
az hozzá van szokva ahho a napho is, meg a nagy erős munkáho, hát annak 
való az aratás! Nem énnekem! 

Pedig a vályogvetís se kutya! Mégis azt kibírtam! Meg előtte évbe 
vótam hat hétig gépníl, csípeltünk — fel se vettem! De a marikveríst az 
ellensígemnek se adja az Isten! Hajnaltul estig azon a TÚZŐ napon, csurog 
rúllam a víz, az a gaz kiveri az ember janyának lábát, karját kípit, picsáját, 
mindenit, a derekam nincs is má mer nem írzem, jaaj — enné má as se 
rosszabb ha korbácsolnak! Em má avval határos! 

De vót oszt rajtunk még ollyan üdő is, hogy íhezís vót. Háború alatt — 
hát nem vót mit enni, EGGYÁTALJÁN! Hogy csak jártuk kinn a födeket, 
oszt ha megláttuk a kinnhagyott ídes-káposztát, megrohantuk, típtük ki oszt 
ettük! Vagy a sárgarípát! Av vót a kincs! Hogy a nehízsíg bennünk vót írté, 
hogy csak tanálnánk má valahun egy szál fagyott sárgarípát! Kapartuk ki 
körömmel a födbül, oszt tömtük a szánkba! Bezon vót íllyen üdőszak is a 
szegínsígre! 

Én azír nem hiszem hogy van Isten: mer OLLYAN gazdagokat teremtett, 
meg OLLYAN szegínyeket, hogy az kibeszílhetetlen! Ollyan szegínyeket, 
hogy a kény írnek még a színit se látták! Közbe az urak, azok meg ílnek! 

Elíg szegínsíget kipróbáltam én az íletbe, meg ípp eleget láttam! Hát 
minállunk valamikor még a magyar gyerekek is eljártak kíregetni! Ugyan 
úgy mint a cigány! Mer akkora vót a szegínsíg! Hát van ember aki nem bír 
annyit szerezni mint a másik, ha sok gyereke van, má nem bír annyit — 
akkor az dögöljön meg íhen? Pedig ide jutottak sokan! Hogy bejártak a 
gyerekik a városra, gazdákho, kíregettek: kaptak kis kenyeret, kis szalonnát 
— mégis ettek valamit, nem korgott úgy a hasuk — — ílet vót ez? Isten adta 
ezt?! Áá! Na ezír nem hiszem el hogy van Isten! 

Én ha Isten lettem vóna, úgy osztottam vóna be: eggyenlőn! Hogy 
minden embernek adtam vóna kellemes, jó íletet! Egyformán mindnek! Hát 
nem ollyan eggyik ember mint a másik?! Nem ugyan úgy írdemli a jót?! 


Mer rossz az ísíg, nagyon rossz! Amikor az ember nem tud mit tenni a 
szájába! De rossz az! Nem ír az semmit! Mer akkor úgy egyébnek se bír 
örülni az ember. Apám mondta mindég: , Szar a pina kény ír nélkül!" De 
igaz is! Mer nem esik Jól a szerelem se, ha üres a has! 

Énszerintem Lenin lett vóna jó Istennek! De ezt megmondtam egyszer 
egy papnak is! Én megmondtam neki! 

— Tisztelendő úr — mondom -, ide hallgasson! Tudja ki lett vóna jó 
Istennek? 

— Kicsoda? 

— Lenin! 

— Mir? — aszondja. 

— Mer — mondom -— az azt akarta hogy eggyik ember ne legyík több 
mint a másik! Azt akarta hogy eggyik ember ne legyík miliárdos, a másik 
meg ne haljík íhen! 

— Lenin, Lenin — aszondja a pap —, hagyja má a Lenint! Tudja maga, ki 
vót a világon az első komunista? 

— Ki vót? — mondom. 

— Jízus! — aszondja a pap. — Bezon hogy Jízus! Hát az nem azt akarta, 
hogy eggyik ember annyi legyík mint a másik?! 

— Jó van — mondom -—, ebbe meg magának van igaza! 

Gyöttek akkor a nímet üdök. Elgyött még annak is az üdéje hogy 
táborokba hurcolták a cigánságot. 

De MÍR haragudtak ezek a nímetek annyira a cigánra?! Ezt nem tudom 
megérteni! Mer jó, aszondták: nem szeretnek dógozni a cigányok. Hogy 
spekulántok! Hogy amék nem lop, az Spekulant, oszt mind csak ebbül 
ílnek! De hát hogy ezír KIIRTANI űket?! Meg a zsidókat is! Tán azír hogy 
több eszünk vót mint űnekik, ezír akartak elpusztítani minket? 

Mocskos disznók vótak a nímetek! Nade nem is szidom űket — mer a 
magyarok még rosszabbak vótak, még hamissabbak! Mer az a nímet 
hunnan tudta vóna hogy én a világon vagyok? De ám a magyarok tudták! 
Oszt beadták a nívsort a nímeteknek! Hogy azok csak szólígatták a neveket 
a papirosrul, hogy na Gyurka, Gyula, Dezső, Lajos, gyerünk! 

Ha elszökött? Hát elszökött! Mer el lehetett szökni! De másnap oszt 
mentek ám írté! Megkerestík akarhun vót is, mer a magyarok tudták hun 
keressík! Megtanálták — akkor oszt az Isten irgalmazzík neki! 

Úgyhogy szóval a magyarok még rosszabbak vótak mint a nímetek. Mer 
amék magyart megtettík parancsnoknak, az oszt megbaszta vóna az 


anyjának a száját is! Na ugye mit is lehetett vóna várni a buta parasztoktul — 


Engemet még nem vittek el egyellőre, mer Anikóm kicsi vót. De a Lacit 
elvittík. Bandi bátyámat nem vihettík, mer az katona vót, hát azt nem bírták 
vinni — de Gyurkát elvittík, meg hát mind az embereket elvittík — de még 
öregasszont is vittek! Elhajtották üket Madaras mellé, ahun most a reptér 
van, oda lettek beterelve táborba. Cukorrípát eggyeltek, meg kapáltak, meg 
em meg a, dógoztak. De úgy ám hogy felkeltettík üket három órakor, oszt 
nígy-kor má mars dógozni! Míg a nap az igen vót! Fõzni meg nem lehetett, 
mer este mikor lement a nap, bementek, de tüzet gyútani nemszabad vót 
ám, mer hogy légvídelmi van! Hogy gyönnek az ellensíges repüllök oszt 
meglássák ükét! Hogy szegín csórók egísz héten nem ettek fött ítélt! 
Kenyeret, szalonnát kaptak, sokat is, annyi szalonnát kaptak hogy még 
adogatták is a dróton kifele minekünk, meg kaptak klumprit is — de hiába, 
megbaszhatták a klumprit, ha megfözni nemszabad vót! Csak dógoztak egy 
folytába, ítlen, oszt még pízt se kaptak a munkájokra! 

Ha oszt szólt valamellyik, követelte a jogát: kikötöttík a fáho! Mer 
panaszkodtak ugye, hogy hát egísz héten nem bír fözni az ember egy kis 
ítélt, hogy kenyír-szalonna van reggel-dílbe-este, hát kiszakad az embernek 
a gyomra — igee-en?? KIKÖTÖTTÍK! Felhúzták a fára, otthatták amíg el 
nem ájult! Amikor elájult, szembelocsolták egy veder vízzel — magáhotért: 
MEGIN felhúzták! Bezon! Nímetek, meg magyar katonák, meg csendőrök! 

— Mit akartok, tetves cigányok! Esztek-isztok itt, semmire nincs 
gondotok, jó dogotok van! Hát akkor csendbe maradjatok! Pízt maj kaptok 
utólag! Nem szerettek dógozni, mi?! Ez a baj jótok tinektek! 

Oszt soha se láttak a munkájukér két fillért se szegínyek. Hogy csak 
dógoztak, csak dógoztak, a gyomruk meg csikart! Nem bírta, elszökött? 
Nem leltík? As se baj! Vittík akkor apját-anyját ühelyette! 

Vót oszt ollyan is hogy bikát ettek. A Bohóc, am megette a bikát! Mer a 
Piszeóru csak főzött eggyik este. Elbúttak, oszt a bokrok alatt gyútottak 
kicsi tüzet, azon megfðztík azt a kis klumprit vagy mit — leborította a Pisze! 
De leesett a fedő rúlla. Ászt a setítbe beleugrott a bika, ászt megfőtt! 

Esznek ott nagy csendbe — egyszercsak aszondja a Bohóc: 

— Te Piszeóru asszon! HÚÚST is tettíl bele?? Fõztíl HÚÚST is?! 

—- ÉÉN, HÚÚST?! Hogy főztem vóna?! Mibül főztem vóna?! 

— Akkor micsoda hús van ebbe?! Nízzük meg, gyútsatok má gyufát! 

Megnízik — hát BÍKA! Bikát rágott a Bohóc! 


Íllyenek mentek ott! 

Ahogy oszt vígé lett ennek a tábornak, lett helyette egy másik. Onadrára 
vitték akkor meg az embereket, vagy Óradnára, vagy mi az istennek 
mondták azt a hellyet. Lacit is vittík, Gyurka bátyámat, Lajos bátyámat, 
Gyula bátyámat. 

Na, hát Gyula bátyámat ott vertík agyon. A magyar csendőr! Amír 
valamit nemjól csinált, vagy tudomisén! De jó van, akar mit tett, akkor is: 
hát agyon kell ütni eggy embert?! AGYONÜTÖTT! A puska tussával jól 
agyonra vertík! Szíven vágták, hogy nem kapott levegőt meg vírt hánt — 
meghalt harmannapra. 

Na íllyenek mentek akkoriba! Egísz amíg csak be nem gyöttek az 
oroszok! 

Megszűnt ez a tábor is — hazagyött akkor a táborbul Laci is, az uram. 

Oszt hozott nekem onnand egy cse embert. Elhozta magával, mer nem 
tudott hazamenni a cse ember — hát háború vót még. Tartottam akkor azt is 
vagy fél évig. Benediknek hittak. 

De az is míllyen mulya vót! Csak ült egísz nap, nem csinált semmit, 
hallgatott — odavittem oszt neki egy nöt. Egy rossz nöt. 

— Róza — mondom a jannak —, feküdj le a Benedikkel. Mer ollyan 
csendbe van, fílek még megbolondul itt nekem! 

Le is feküdt vóna vele a Róza — csak annak meg nem kellett. Aszondta, 
ûtet ne sírtsem meg evvel. Hogy ű nem fogja megcsalni a felesígit egy rossz 
növel. 

— Hülye — mondom neki. — Hülye vagy. Elment oszt haza Benedik — — 

A cigánságra av vót a nagy szerencse, hogy begyöttek az oroszok. 

Hát máskípp má összeszedtek vóna minket is, ászt ki tudja mit csináták 
vóna velünk! Gázkamrába tettek vóna bennünket, vagy meglü-vödöztek 
vóna minket! Ahogy má csináták is másutt, hogy odaállították a cigánságot, 
ászt a partrul belelüvõðdöztík a Dunába! Meg megásatták a saját sírj okát, 
ászt abba lüvõðdöztík űket! Ha akkor nem gyöttek vóna az oroszok, mind 
erre jutottunk vóna! 

Az oroszok ahogy begyöttek, megváltozott minden. Az oroszok, azok 
IMÁDTÁK a gyerekeket! „Malinki, malinki, gyere ide!” Meg a cigányokat! 
„Cigánka, cigánka!” Én szeretem az oroszokat! 

A nímetekét meg utáltam mindig! Hát mir törnek eggy ember íletire?! 
Hát ha ember, ha született: hagy küszködjík, hagy íljen a is! 


Az oroszokat szeretem. Az oroszok sok jót csinátak itt! Hát meg lehet 
nízni: nállunk Karcagon is gyönyörű lakások lettek ípítve a 
nagycsaládosoknak! Vagy a tanács vett lakásokat, azokba tettík be a cigán 
családokat! Adtak szíp házakat, lehetett venni bele ótépére bútort, tévét, 
mindent! Akinek sok családja van, jó helyre el lesz hellyezve, kereső 
hellyekre, ahun munkája sincs jóformán, csak keres — hát most boldogul a 
níp! Most mindenki boldogul, aki rendes-becsületes! Úgyhogy én szeretem 
nagyon az oroszokat! 

Begyöttek az oroszok — utánna ászt ment eggy ideig a zabrálás. 

De én minden nap mentem! Alig gyöztem hazahordani, annyi mindent 
zabráltam! 

Úgy ment ez: ott vótak az üzletek, lakások, a gazdájok elmenekült az 
oroszoktul, otthagyott mindent, akkor a magyarok feltörtík az üzletet, lakást 
— hát még vót úgy is hogy nímellyik helyt cigányok! — na akkor oszt lehetett 
menni zabrálni. 

En mindég az ennivalón kapkodtam! Lisztet, csokoládét, grízt, paprikát, 
zsírt, klumprit, MINDENT hordtam én! Ruhát nem annyira — ílelmet! Meg 
babákat — Anikó akkor vót kicsi —, mackókat, rengeteget! Petróliumot — hát 
avval világítottunk —, meg temérdek gyertyát! Hát szóval MINDENT, ami 
csak vót! 

Persze csapatba mentünk. Gyön egyszer a Cicis Eszter, aszondja nekem: 

— Megyek én is veled! 

— Énvelem nem jössz! — mondom. — Nagyon mulya vagy, tígedet nem 
viszlek! 

A Vércsível mentem akkor. Na ű nem vót mulya — űvele más vót. 
Bemegyünk egy ház-ho — ANNYI ruha vót ott a szekrínybe, egy kazalra 
való! Odaáll a Vírcse a szekrínyhe, aszondja: 

— [de hallgass! — nekem! — Te ne gyere ide! Ezt itt mind az enyim! 

— Igazán? — mondom. 

— Igazán! 

Ott állt a sifony előtt — meglüktem kicsit, elbuktattam, BELEESETT a 
szekrínybe! Én meg fogtam, akasztgattam lefele a ruhákat, vittem az 
egísszet! 

Mentem akkor utánna a Cicis Eszterrel. Megyünk egy botba. Ott meg az 
Etust tanáltuk! 

— He, mit csinász It? 

— Zabrálok! Gyere tesvír — aszondja —, óó de sok szíp edín van Itt! 


Összeszedett akkorra már az Etus nagy csomó  gyönyörüszíp 
porcelányokat, egísz háttal! Én csak a zsírt, lisztet vittem onnan is, meg 
kissebb-nagyobb vájlingokat. Ahogy megyünk kifelé a bótbul, jól 
megpakolva, hát — repüllő-gíp!: TU-TU-TU-TU, TU-TU-TU-TU!! — de 
SZÓRTA kegyetlenül a miazistent, LÚTTE vígig az utat! Úgy megijedt a 
tesvír, leejtette a hátárul a porcelánedínt! Szerte szíj jel tört mind, szarrá 
ment az egísz! 

— Látod baszd meg, hát minek kell megijedni! Most nem maradt 
semmid! 

— Na, tesvír — aszondja —, nem adol nekem is valamit? Mégis, ne legyek 
üres kézzel! 

— Mit adjak? — mondom. — Lisztem van, zsírom, paprikám, nígy vájling, 
ha akarod, odaadom felit! 

— Azt ne adjad, am má van nekem is. Lisztet má zabráltam rengeteget! — 
aszondja. 

— HUN zabráltad?! 

— A Kisújszállási úton feltörtík a péket — aszondja —, ott a rengeteg liszt! 

Na alig vártam hogy hazaírj ek, szaladtam a Kisújszállási útra! Jó fél 
zsák lisztet elhoztam onnand is! 

Így ment ez, heteken át, minden nap! 

Én az ennivalókon vótam — hát ki vótunk íhezve! Anikóm akkor vót 
pici, hát kellett is nagyon az ílelem! Vittem rizsát, sót, paprikát, zsírt vittem, 
faggyút — CSOKOLÁDÉT! CUKROT! KINCS vót az akkor! Az a finom 
Szent István cukor, ami ezelőtt vót — ÖZÖN sokat hordtam belüle! Meg 
jóborsot, dobozszám! Hát MINDEN ÁLDOTT NAP mentem zabrálni, 
HATSZAMRA hordtam haza a rengeteg drága Jó ílelmet! 

Vót egy nagy bót, feltörve. Odamegyek — má vannak benn jó sokan. Ott 
az Etus is — tesvír a is: onokatesvír. 

— He, tesvír, meggyöttil, itt vagy? — aszondja. 

— Itt vagyok tesvír! 

— Gyere, gyere, sokminden van itt! Gyere, még arant is leltek! 

Mentem akkor én is be. A fiatalok felmentek a pocokra, dobálták lefele a 
mindenféle ruhákat — azok nekem nem kellettek. Az ílelemre mentem! 

— He, tesvír, nízzed! — aszondja az Etus. — Leltem két nagy kanna sót! 

Hínye, ev vóna jó nekem is! SÓ — KINCS! De nem leltem belüle 
többet... Bemegy az Etus a másik szobába, otthagyja a két kannát — fogtam 


az eggyiken a fedőt, levettem, elhajintottam! Áthúztam a kannát az én 
pakkomho! Elloptam tûle! Gyön vissza az Etus, keresi a kannát — NINCS! 

— Hallod tes vir! — aszondja. — Nem ellopták az eggyik kannámat?! 

— Nízd meg tesvír az enyimet — mondom neki —, ennek nincs fedele, em 
más mint a tiéd vót, en nem az! 

— Aa — aszondja —, nem is mondanám én terád a világír! 

Ászt közbe én loptam el tûle — — 

Megyek be egyszer egy lakásba — hát kit tanálok ott? Az Imre gyereket. 
Ül a zongoránál, ászt zongorázik! 

— Jól van — mondom neki —, zongorázza, én addig szíjjelnízek! Csak — 
mondom — ide ne csalogassad a zongorával az oroszokat! 

Megyek beljebb, kutatok. Tanáltam oszt a kamrába eltett meggyet, nagy 
ötliteres üveggel. Kibontom, megkóstolom — hát rumba van eltíve a meggy! 

— He, Juliska néném — aszondja az Ímre —, meg meri enni? Hátha meg 
van mírgezve! 

— Bolond vagy — mondom neki —, akkor má meghaltam vóna! Mer ittam 
a levibül is! 

Ahogy ott nagyba eszegetem a rumba eltett meggyet, az Imre meg 
nagyban zongorázik — gyön befele két orosz. Hát becsalta üket a zongora! 
Hõð, hozzáfogtak ott dallani, táncolni! Csuda jókedvük lett! 

Lássa ászt az eggyik orosz hogy mit eszek — rögtön elvette tűlem! 
Lássák persze hogy nincs tûle bajjom — hát akkor nincs mírgezve. Kóstolja, 
megírzi hogy rumos — NEKI akkor a meggynek mind a kettő! Egy 
SZEMET se hattak nekem, nem bírtam egy CSEPPET se hazavinni belüle! 

A Rózsival tanálkoztam utánna az utcán, vele mentünk tovább. 
Megyünk be egy házho — hát, ott a HATALMAS farkaskutya, fekszik a 
díványon! 

- Hűű — mondom a Rózsinak —, na mars kifele! Irínen ugyan nem 
viszünk semmit se, mer vígünkre jár a farkaskutya, csak nyúljunk valamihe! 

Bemegyünk akkor egy másik helyre — ott meg benn vót az ember! Oszt 
rámfogta a puskát! 

— Úgy nyúljatok valamihe, hogy lelüvödözlek titeket! — aszondja. 

— Nem nyúlunk mink sehova! Hagyjon bíkibe, megyünk el! 

Mentem akkor tovább, üres kézzel — — 

Én jósoltam is az oroszoknak! Mer valahogy híre ment hogy tudok 
jósolni, ászt gyöttek — de szinte LEFOGTAK, annyira gyöttek rám az 
oroszok hogy jósoljak nekik! 


Kivetem a kártyát, mutatom neki, eggyiket a másik után: 

— He — mondom -, látom: meghalt az apád! Igaz? El is temettík, te meg 
otthon se vótál? 

— Igaz, igaz, így van! — aszondja. 

Vót velők egy nő, aki tudott nímetül meg keveset magyarul is, az segített 
hogy értsík. 

— Meg — mondom - látom: két gyereked van, két kis malinki! 

— Igaz, igaz! — de nagyon csudálkoztak ott mind! 

— De a zsena — mondom -, a felesíged, am meg mással jojózik? 

— Jaaj, lehet hogy a is igaz, igaz lehet a is! 

— Jó van — mondom -, ne filj! Hazamész még! 

Persze hamar híre ment, hogy én mindent tudok. Pedig én csak azt 
mondtam nekik, amit a kártya mutatott! Mer a kártya megmutassa. A cigán 
kártya! Másmíllyen kártya semmit nem mutat! De a cigán kártya, az 
mindent! 

— Teneked — mondom eggyik orosznak — szomorúságod lessz, mer rossz 
hírt fogol kapni! Érted? 

— Értem, értem — — 

— Meg nagyon vigyázza, mer ellensíged van, sok ellensíged, érted? 

— Értem — — 

— A pínteki nappal kell nagyon vigyázzál — mondom neki -, érted? De 
ha a pínteki nappal vigyázol, akkor ne fílj, hazamész még! Mer egy szöke 
nõ nagyon vár terád! 

Na persze ugye örültek nagyon! 

Csak közbe ûk valahogy aszittík, hogy én ollyan jósnő vagyok, akinek 
hatalma van! Úgyhogy már ha megláttak az utcán, gyött mind nekem, oszt 
rimánkodott, könyörgött, hogy ű ne legyík kaput, û ne haljík meg! 

— Mit tudok én tenni azír, te bolond?! Hát mit gondolsz te, hogy ki 
vagyok én?! Én csak azt mondom neked, amit a kártya mutat, a cigán 
kártya! Mást mit tunník csináni?! 

Mer nagyon vallásossak vótak az oroszok, rettentő istenfílðk vótak! 
Nem ípp mind, mer láttam ollyat is, hogy megfenyegette a szentkípet, meg 
belelüvödözött a szentkípbe gíppuskával — de ettül eltekintve a legtöbbje 
nagyon hitt, NAGYON filte az istent! 

Alig vót má maradásom, mer EGYFOLYTÁBA gyöttek rám az oroszok! 
Mind: hogy vessek nekik kártyát! Má nem győztem! Próbáltam menekülni 
tülök, próbáltam kibújni. 


Megmondtam nekik: nem lehet máskor kártyát vetni, csak pinteken! Mer 
máskor nem ér-vínyes! Megértettík. Gyött oszt a píntek — hát százával! de 
SZÁZÁVAL gyöttek! Hogy reggel má nem bírtam tülök kigyönni a házbul! 

— Jól van na — mondom -, eresszetek ki legalább a vécére! Addig úgyse 
vetek senkinek, amíg a dogomat el nem vígeztem! 

Kiengedtek akkor a vécéig. Meg vissza. De két sorba álltak nekem az 
úton, én meg ott mentem közípen, minthogyha a parancsnokuk lettem vóna, 
egy hadvezír! Ki a vécére, meg vissza! 

Aszondja eggyik nap az uramnak a tesvirje, a Rózsi: 

— Gyere — aszondja —, megyünk zsírt zabrálni! Ott van kinn a rengeteg 
zsír eggy udvaron! 

Mer míg a nímetek vótak, ha vágott valaki, be kelletett szógáltat ni a 
zsírt. Oszt a paraszt elásta inkább, nagy fa-katulyákba. A bomba meg 
belevágott! Az udvaron lett egy nagy gü-dör, felfakadt benne a víz — a víz 
tetejin meg ott úszott a rengeteg zsír! Hideg vót, megfagyott a víz színin, 
úgy lebegett rajta! 

Csak ám öriztík az udvart! Ott állt az orosz a gíppuskával! Megyek oda 
hozzá: 

— He, ruszki szóldat! Zsír! Ott a sok zsír a güdörbe! Viszek belüle! 

— Nem zabrálni! — aszondja. Oszt nem enged! Menník befele — 
visszarángat! — Nem zabrálni! 

Hát, evvel nem megyek semmire! Meg kell várni hogy másik orosz 
legyik ott, hátha majd avval boldogulok! Na úgy is lett: a másik katona má 
odaengedett a güdörhö. 

Két nagy, szíles kaska vót velem — SZÍNIG megszedtem zsírral mind a 
kettöt! 

A tesvírem meg fut az orosztul! Nem mert sehogy odagyönni! Hátha 
lelüvik! 

— Gyere be bolond — mondom neki —, szedjíl magadnak! Látod: nem 
bánt! Én zabráljak teneked is?! 

Nem, ûneki úgy kelletett kivinni az utcára! Vittem oszt neki is, mikor én 
má teli vótam. 

Gyövök haza. Teli zsírral! ípp hogy csak papirossal letakargattuk a 
kaskát. Szembe meg gyönnek a policárok! Hogy úk most megnízik mit 
viszünk! Mer mán akkor tilalma vót a zabrálásnak. 

Egy magyar asszonnak, a Púpos Gizinek a fia járt arra ípp, magyar 
gyerek, az mentett meg minket! 


— Ne bolondozzatok má — aszondja a policároknak —, hát szegín 
cigányok ezek! Túlsó Cigánvárosba menekültek ki, most gyönnek haza, 
hozzák a pakkjokat, azír vannak így megrakva! Hagyjátok má ükét 
dogokra! 

Nem vót igaz: zsírt hoztunk, TELI vótunk zsírral! Oszt elvettík vóna 
tûlünk mindet! De így elengedtek. Hazavittük a zsírt. Szípen átolvasztottuk, 
leszedtük a tetejit mer alul föd vót, leszűrtük — ollyan szíp fehír zsírunk lett 
hogy csuda! 

Feltörtek egy botot, ruhásbótot. De babák is vótak benne, játíkok. Annyi 
ruha vót ott hogy borzasztó! De én a babákon vótam, azokra mentem. 
Kihoztam egy csomó babát, alvós babákat, majmot, zsiráfot, mackókat — 
kigyövök az utcára, hát mindenkinél ÍLLYEN nagy hát ruha van! Letettík, 
pihentek. A jó mindenit neki! En meg nem hoztam semmit, BABÁKAT 
hoztam! Pedig de kéne a ruha is! 

— He — mondom nekik —, dikhal! Én nem hoztam semmit! Adjatok má 
eggy-egy darabot! Úgy is marad nektek elíg! 

Adtak! Mindeggyik adott eggyet, meg eggyet-eggyet loptam is mindtül! 
Sorba vettem tülök elfelé, vígig! KÉT nagy háttal vittem haza, egy hát 
babát, egy hát ruhát! Hogy alig bírtam hazavergönni! Hazaírtem — jaj de 
örült mindenki a ruháknak! A babákbul adtam Anikónak — a többit eltettem, 
eldugtam. 

Vissza is mentem oda még akkornap! Hoztam rengeteg pirosittót! 
pudert! kölniket! 

Visszaútba ászt megfogott eggy orosz. 

— Mit zabrálni, mit zabrálni? 

— Semmit — mondom —, ez neked nem érdekes! Durák vagy, hát a 
pirosittóval mit akarnál, meg a púderral?! Engedj! 

Belenyúl a pakkomba — kihúz egy kölnit. Kinyissa, megszagolja, 
megissza! 

Még íllyet! — összecsaptam a kezemet! A KÖLNIT, MEGINNI! 

Elraktam azután a pakkom aljára a kölniket, le a ruhák alá, nehogy 
hazáig megigyák a ruszkik! 

Nehíz vót azír ez a zabrálás, nehíz vót hazajutni is — a policároktul meg 
az oroszoktul. Leltem egy hellyen egy gramofont. Szíp vót nagyon, ollyan 
vót hogy nem vót dudája neki, csak egy kis kuffer vót az egísz. De tiszta új! 
Viszem haza — hát az utcán ahogy megyek, rámszól az orosz: 

— Cigánka, idi szuda! 


— Mit akarsz?! — mondom. — Ezt nem adom! 

— [di szuda! ! 

—- NEM ADOM, nem érted?! Ezt ÉN leltem, ENYIM! 

Összeverekedtem vele! De ű vót az erőssebb. Elvette. 

Vót egy szíp órám, tiszta ezüst órám — azt meg a lakásbul vitte el az 
orosz! Az uram lelte valahun, ászt nekem adta, de nekem nem kellett mer 
nem szám vót rajta, csak ollyan vonások, sose tudtam vele hogy hány óra — 
betettem a kredencnek a felső fiába, gondoltam maj jó lessz Anikómnak. 
Vele vót a pecsítgyûrûm, meg másik gyűrűm opátküvel, arán filbevalójaim - 
MINDET elvitte az orosz! Odamegy a kredenche, kutat-fitet, kiveszi az 
összesét a fiókbul. Odaszaladtam, kikaptam a kezibül! Erre rámfogta a 
levorvert! Oszt CSAK oda kelletett anni neki! 

Az Istenedet, hát jó van! Másnap hoztam haza másik órát! Egy hentesé 
vót ez, asztalra való, álló óra — de még jobb vót mint a kis órám, ezen láttam 
hány óra! 

Búnék egyszer befele eggyik üzletbe a törött ablakon — az orosz megfog, 
visszarángat! Ránízek, mondom neki: 

— Te durák! Cigánka vagyok! Engedj! 

— Nem zabrálni, nem zabrálni! — aszondja. Én meg nekimentem! Nem 
bántam vóna azt 

se ha meglû! NEKIMENTEM én! Vad vótam má, nagyon! 

Oszt csak bementem utóbb, amikor nem nízett oda! 

De akkorra én má tiszta telhetetlen vótam! Hogy má elzabráltam az 
orosztul a dunnát! 

Mer mondta a Rózsi, az uramnak a tesvirje, hogy neki nincs dunnája. 

— Nincs dunnád? — mondom. — Várja, zabrálok én neked dunnát! 

Mer ahogy gyöttem az este, láttam: amint a piac van, ott egy nagy udvar, 
oszt teli van hánva az egísz udvar dunnákkal! 

Visszementem! Hát ott feküdt a sok orosz, szalmán, oszt mindeggyiken 
rajta a dunna! Kiníztem akkor egy dunnát. De én nem láttam a setítbe, hogy 
a dunna alatt ott az orosz! Csak megfogtam eggyet, oszt hajrá! 

Az orosz meg rúgkapált! Kiabált!: 

— Cigánka, cigánka! Nem zabrálni dunnát! Oó, hát má vissza nem 
fogom tenni! Fogtam a dunnát, ászt szaladtam vele! 

Hát bátor vótam, mer utánnam is lühetett vóna! 

— Na itt van e — mondom a Rózsinak —, elhoztam neked az oroszrul a 
dunnát! 


Hordták akkor az állomásrul a bekecseket. Jó bűrbekecseket, finom 
melegeket, prímesseket! Egísz vagonnyal vót! Hoztam belüle én is. 

Igen, csak utánna meg ki lett hirdetve, hogy fűbelüvís mellett vissza kell 
vinni a bekecseket! Óó, hát csak nem viszem má vissza?! DEHOGY viszem 
én! A vígin oszt visszavittem hármat — eggyet megtartottam. 

Megyek át eggyik este Lajos bátyámík, rajtam a bekecs — hát ott eggy 
Orosz. 

Hogy vessem le a bekecset. De AZONNAL vessem le! 

— ILLYET ni! — mondom. Meg mutatom! — NEM veszem le! 

Kiveszi akkor az orosz a levorvert: leveszem, vagy nem veszem le?! 

Én meg NE EJ az orosznak! De úgy kivertem a kezibül a levorvert, mint 
a huzat! 

— Te durák! — mondom neki. — Csupa sült bolond vagy?! EZT vessem 
le?! Hát ez az ENYIMÜ 

— Tied?! — aszondja. — Zabrálni! 

— Na és?! Mi közöd hozzá?! Te is menni zabrálni, nem?! 

Hogy ű nem! Ű soha! 

— Nem érdekel, ezt akkor se adom oda! 

— Juliska — aszondja Lajos bátyám —, add oda. Hát nem látod, 
keresztüllű! 

Mer a levorver megin a kézibe vót, hát felvette a födrül! 

— Nem adom! Az anyja büdös picsáját! Nem bánom ha keresztüllű is! 
NEM ADOM!! 

— De az Istenedet, add oda ha mondom! Oszt lefogtak! Levettík rúllam! 
Lajos bátyám, meg a tesvírje: lefogtak, levettík rullam a bekecset, oszt 
odadták az orosznak. Húú de dühös vótam! 

— Te disznó! — mondom a ruszkinak. — Elvetted a bekecsemet! DISZNÓ 
vagy! 

Akkor MEGIN le akart lűni! 

Mer azír hogy , disznó", nagyon haragudtak! Attul má gyilkolni tudtak 
vóna! 

Na én meg nem filtern. Én nem filtem egy CSEPpet se! 

— Hülye vagy?! Le akarsz lűni?! Lûjjél, na! Meg vagy vadulva?! Én is 
meg vagyok vadulva!! 

Oszt nem lûtt le mégse. Visszatette a levorvert, elment. Vitte a bekecset. 

Így ment ez. 


Beszílgettem én velők ahogy bírtam — pár szót megtanultam oroszul, 
meg hát mutogattam hozzá. De mindent meg tudtam mondani! Értettík jól! 

Mondjuk nem mindent azír. Bemek a patikába, zabrálni, mer fel vót 
törve az ajtó — látom, ott eggy orosz is, zabrál az is. Jó van, elfírünk ketten! 
Ultraszeftilt kerestem, mer tüdögyulladásba vót ípp Anikó — nem találok 
sehun. Odagyön hozzám az orosz, kérdezi mit keresek. 

— Ultraszeftilt! — mondom. — Malinki, e, e, e — oszt mutogatom ott, hogy 
beteg a kisgyerek. 

Megírtette! Segített û is keresni! Oszt addig kutatott-matatott, hogy lelt 
is! Magyarázta oszt kézzel-lábbal, hogy ez jó lessz, ettül meggyógyul a 
gyerek — megértettem én Is! 

Tanált oszt valamit magának is, látom: pakol nagyba. Nízem mi az — hát 
Darmol! Hashajtó! Amirül a vers vót, hogy , amíg ön alszik, a Darmol 
dolgozik"! 

— Jaj, jaj, ruszki szóidat, en nem jó lesz neked! Pf-pf-pf-pf! — oszt 
mutogatom ott neki, hogy mit fog csináni ha ezt megeszi! 

ANNYIRA nevette! De nem értette, ezt nem értette. Csak anná jobban 
pakolta elfelé a Darmolt! Hát, micsináljak ha nem érted, vigyed akkor, 
bolond! 

Megyek egyszer a Sugárúton, hazafele ípp a zabrálásbul — hát gyönnek 
megin a repüllögípek. Egísz le — ZSZSZSZS!!! Majd a fejem vitte el! Ott 
eggy orosz, szembe gyött vóna ípp velem — elkapott ászt fődhövágott! 
Meglükött hogy vígigvágódtam az úton! Meg elvágódott ű is! Én meg 
SIVALkodtam! Elkaptam én is az oroszt, ászt ÜTÖTtem! 

— Buta cigány — azt kiabálja az orosz, de magyarul! — Buta cigány! Hát 
agyonlüvödöz a re-püllðgíp, ha le nem fekszel a födre! — magyarul! 

— No — mondom -, tudol magyarul? Eszem a töködet! — oszt felkelek a 
födrül. Meg ű is felkel. 

— Tudok — aszondja. 

— Akkor magyar vagy! 

— Nem vagyok magyar — aszondja —, csak tudok magyarul. No, mit 
zabráltál? 

— Áá — mondom —, semmit se. Nem lelek má semmit! 

— Elhiszem — aszondja az orosz —, vígefele járunk má. 

Így is vót. Abbamaradt valahogy ez a zabrálás is, elmúlt lassan a divatja. 

Foglalkoztunk akkor egyébbel. Meg adtuk elfelé a rengeteg lisztet, zsírt, 
gyertyát, mackókat, ruhaneműt a magyaroknak, adtak írté hízott libát, 


pulykát, ezt-azt. Egy babáír adtak egy hízott libát! Így ütünk akkor. 

Hetven éves leszek, de én még nem vótam büntetve soha! 

Hazudok — mer egyszer vótam. 

Azután vót ez hogy begyöttek az oroszok. Nagy fa-híjján vótunk, nem 
lehetett fát kapni, nem vót tűzrevalónk. Az én drága uram meg csak úgy 
ment fát lopni, ha én is mentem vele! 

Kimentünk akkor a Ligetbe — nem csak mi, mer magyar ember, magyar 
asszony is, vótunk ott vagy tízen! Vittünk füríszt, vágtak eggy-egy fát az 
emberek, összekötöztük, oszt — Na mehettek vele! 

— Nem merek én menni Laci — mondom az uramnak —, mer úgy látom 
hogy búkálnak a bokor közt! 

— Ne bolondozz má! Kicsoda búkál?! 

— Mittudomén kicsoda, de valaki! Nem bolondozok, de én filek! 

Hát abba a pillanatba! : két rendőr! ugranak elő! 

— Hõð, hõðü — ordít! de mint az őrült! 

— Na — mondom -, mi az anyád picsáját ordítol?! Hát itt vagyunk 
előtted, nem szaladunk el! Akkor meg minek így bömbölni?! 

Ilyenkor én sose filtern! Azt se bántam vóna ha agyonüt, úgyis 
megmondtam vóna amit akartam! 

Bevittek akkor minket a rendőrsígre. Elvettík a füríszt is. A két magyar 
asszonnyal hamar vígeztek, azokat elengedtík haza a gyerekekhe — minket 
nem engedtek. Vót nekem aki vigyázzon a gyerekre, csak aszondtam a 
rendőrnek hogy nincs vele senki — hát hazudtam. De hiába vót, mer így se 
engedett! 

— Na lássátok! — mondom a többinek. 

Amazokat elengedi mer magyarok, de engem nem enged mer cigán 
vagyok! — Mer csakugyan így vót! 

Meg akartak büntetni minket tíz-tíz forintra. Sok píz vót még az akkor! 
Új forintbul! Rengeteg píz! Hát én ezt má nem hagyom, mer mibül fizessem 
meg?! 

— Mondja má — mondom a rendőrök parancsnokának —, maga igazságos 
ember? 

Rámníz, aszondja: — Igen, av vagyok! 

— Hát — mondom - ezt nem hiszem el. Mer annyi fát loptam én, mint az 
emberek? Hát BÍROK én annyit?! Mégis azokkal büntet engem is?! 

— [Igaza van — aszondja. — Hát legyen akkor magának öt forint! 


— Én annyit se fizetek! — mondom. — Hát igazságos embernek érzi maga 
magát!? Maj ha a két magyar asszont is felkísírteti ide, és azokat is 
megbünteti öt forintra mint engem, akkor én is fizetek! Hát máskor is 
azokkal eggyütt járunk fát lopni! Azok ugyan úgy viszik mint én! 

— Jó — aszondja —, hát ne adja meg! — eltürülte a büntetíst! — Nem 
bánom, menjenek, csak hamar! 

Elküdtek, büntetís nélkül! 

— Meg vigye a fűríszt 15! — aszondja. 

— A füríszt, azt mán én visszaloptam. Mer az az enyim! Az itt van má a 
szoknyám alatt! Na isten áldja magokat! 

De annyira nevettík a rendőrök, hogy le kellett üljenek a nevetístül! 

Szóval íllyen akaratos vótam a rendőrökkel. Én nem filtern tülök, én 
nem! 

Közbe oszt én komunista is lettem. Rendes párttag! Mind jár front után, 
ahogy a nímetek helyett az oroszok lettek, belíptem, negyven hétbe még! 

Ez úgy lett, hogy — öszintén! öszintén kimondom! A kis Ágotának, az 
onokatesvírem-nek magyar ember vót az ura. Fiatal asszon vót az Ágota, ott 
laktak mielőttünk a Cigánsoron. Az ura meg, a Pista, párttitkár lett, û lett a 
Dili Külváros párttitkárja — „Díli Külváros”, ípp akkor neveztík el így a 
Cigánvárost. Na, ászt a Laci valahogy beiratkozott a pártba, én nem tudom 
má hogyan — hát engemet nem érdekelt, iratkozzon! Hanem utánna egyszer: 
meglát engemet ez a Pista, az utcán meglát, oszt megszólít: 

— Hát te mir nem iratkozol be? — aszondja nekem. — Mé nem vagy te is 
párttag? 

— Eridj má — mondom -, hagyja vele! MIT tudom én, mi az a párttag? 

— Még ennyit se tudsz?! 

— Ennyit se, na! Mir, mi a párttag? 

— Hát az az, hogy most megbüntetik az oroszok a nímeteket! — aszondja 
ez a Pista. — Oszt mégse nincsen eggyik cigánba se annyi hála, hogy 
belípjen párttagnak! Hát hogyhogy egy cigán sincs benne?! — mer ténleg 
kettőhárom vót akkor még legfeljebb. — Meg azon fejj ül — aszondja —, a 
másik: hogy maj ha mész tippanér, maj jó lenne neked is az a kis piros 
könyv! 

— No — mondom neki -, hát írjál be akkor! Hát ennyi vót a belípísem. 

Benne vótam oszt soká. De szerettek is nagyon engemet! Zsidó asszon 
vót a titkárnönk, Stájner Annus, az egísz városnak a párttitkárja, de nagyon 


szeretett ez a zsidó asszony is engem! U vitt be a Nőtanácsba is, meg ü 
csinált belûlem titkárnőt is a Nötanácsba, cigánvárosi titkárnőt! 

Felhívatott egyszer is a Stájner Annus a városházára, oszt aszondja ott 
nekem: 

— Julisom — aszondja —, szedd össze az asszonyaidat, hozzad el ûket ide 
a városházára, mer nagygyůllíst tartunk, gondoskodj hogy legyenek itt ûk is 
minél többen! 

Na, összeszaladgáltam űket. — Gyertek -mondom —, mer estire gyûllís 
lessz a városházáná, hát gyertek, legyünk mán ott egyszer mink is, egy pár 
cigányok! 

Még azt kérdezte rá eggyik: — Mir, mit annak ott? 

Én oszt megmondtam neki, hogy mit adnak! 

De gyöttek azír sokan, rengeteg cigányasszon gyött! Nem is csak 
asszonyok, mer ott vót az onokatesvírem, a Bandi, ülnök vót az akkoriba a 
bíróságon, kísöbb meg munkásör is lett, meg Jenő, meg az Imre gyerek — 
meg hát még sokan, nagyon sokan cigányok! 

Na elkezdtek ottan beszílni. Hogy aszondja az a baj, hogy a cigány 
asszonyoknak mindnek nyóc, tíz meg tizenkét gyerekük van. A magyar 
asszonyoknak meg csak amennyit akarnak. 

Hallgatom. Mikor vígigmondják, jelentkezek én is. 

— Na elmondtátok amit akartok? Hát ide hallgassatok, nagy okosok! Mir 
nem csináljátok meg áztat, hogy a cigány asszonyoktul egy fillér nékül 
kaparják ki a gyereket? Mer máskípp az a cigány asszony nem bírja azt 
megfizetni! A magyar asszon meg tudja fizetni, mer mindenüvé felveszik 
dógozni, Jó hellyekre! De hiába van demokrácia, a munkahelyre mégse kell 
a cigány! 

Mer akkortájba még ténleg ev vót: ha bement a cigány a munkaügyihe, 
csak egymásra níztek ott ászt mosolyogtak! 

— Hát CSAK kiközösítetek magatok közzül minket! — mondom. — Mer 
ki vagyunk közösítve! Ha bemegyünk a munkaelosztóba, megkérdezzük, 
„vóna hely nekem itt meg itt?” — "nincs, az el van foglalva! Csak a 
téeszcsébe van hely!" Mellyik cigány asszont küdték a munkaelosztóbul 
ollyan helyre amellyik jó hely?! Eggyiket se! Csak a téeszcsébe küdték 
mindet! Oda meg hiába, mer oda nem tud menni ollyan asszony akinek öt- 
hat gyereke van! Még akinek kettő van, as se tud menni téeszcsébe, ha az 
ura dogozik, le van kötve otthon! Hát hova tegye a két gyerekit? Lükje a 


kútba tikszerintetek?! Hát mir nem csináljátok ezt meg: ingyér kaparják el a 
cigány asszonyoktul a gyereket! 

— Igazad van Julis, igazad van! — aszondja rá a zsidó asszony. 

— Ide hallgassatok! — mondom. — Nízzítek meg!: városházán, iskolákba, 
óvodákba hány cigány asszon van? Egy se! Mir nem csináljátok meg azt, 
hogy a bölcsödébe, óvodába, iskolába, minden íllyen jobb helyre vegyenek 
be cigány asszont? Ezt azír is meg kéne csalánotok, hogy óvodába, 
bőcsödébe, iskolába cigány asszon legyík a takaríttónð, mer akkor az 
megnyugtassa azt a cigán szülöt! Ugye az a cigány asszony elmegyen 
dógozni, két gyereke óvodába, kettő böcsödébe, û dogozik, közbe 
nyugtalan: azt gondolja, a magyarok csípik-harapják a gyerekit! Mer a 
cigány gyerekek persze rosszabbak — jaj Istenem, háthogyha odabe ütik- 
vágják űket! — ebbe van az a szegíny asszony egísz nap! De akkor így este 
megkérdezi azt a takaríttónöt: ,Jaj, lelkem, hogy bánnak benn a 
gyerekemmel, mondjad má?" Em meg megmondhassa neki: , Jól bánnak 
vele! Csak úgy mint a magyar gyerekekkel!” És akkor mindjár 
megnyugszik az a cigány asszony! Másnap má jóhiszemmel megyén el 
dógozni! Hát gondolkodjatok! Nem igazam van?! 

Egymásra níztek mind. A Stájner Annuska odagyön, megcsókol, 
aszondja: 

— NAGYON igazad van Julis! NAGYON igazad van! 

Meg a Bandi is felállt, az onokatesvírem, odagyön hozzám, oszt ott 
mindenki előtt megcsókol: 

— Na mit mondtam nektek? — aszondja. — Nem megmondtam, hogy az 
én néném a legokossabb a cigány asszonyok közt?! 

De lett is eredménye a szavamnak, mer a Stájner Annus rögtön 
intízkedett, de RÖGTÖN-AZONNAL! 

Hazudtam, mer nemcsak a falopás vót! Mer még egyszer vótam én 
törvíny előtt. Verekedésír. 

De abbul se lett büntetís! 

Anikóm ján vót még, kisjány, fenn vót Pesten, tanúit, csak ünnepre járt 
haza. Oszt az eggyik tesvíremnek — onokatesvírem vót a is, csak 
tesvíremnek mondom — a tesvíremnek a jánya aszondta Anikónak, hogy 
ûtet szíjjelbaszták Pesten. 

Gyön nekem Anikó, aszondja: 

— Nem bánod hogy aszondják, szíjjelbasztak Pesten?! 

— Kicsodát?! Tígedet?! 


— Engem! 

— Kimondta?! 

— A Mari, a Bözsi jánya! 

Na én oszt adtam a Marinak. Kilenc nagy gümő lett a fejibe neki. 
Bevertem a fejit a kapufilfába. Azután meg letérgyepeltettem, összetetettem 
a kézit neki, oszt felfogadtattam vele hogy SOSE sírti meg többet Anikót! 
Hogy SOSE hozza fel többet bántáskíppen Anikómat! 

Akkor gyött az anyja, a tesvírem, a Bözsi. Jajgatva! Hogy micsinálok én 
az û jányának! Gyön nekem! — Na akkor adtam annak is. 

Hát persze feljelentett a Bözsi. Verekedésír. 

Megijedtem akkor hogy megbüntetnek. Be is mentem a párttitkárho. 

— Jaaj — mondom a párttitkárnak —, megbüntetnek, mer megvertem egy 
cigányasszont, meg a janyát! — oszt elmondtam neki hogy mir tettem. Hogy 
ezt meg ezt mondták a kisjányomra, én ettül nagyon mírges lettem, oszt jól 
megvertem mind a kettöt. 

— Ne filjík — aszondja a párttitkár —, nem büntetik meg. Amíg a piros 
könyv magáná lessz, addig énrajtam kívül SENKINEK SINCS JOGA 
magát megbüntetni! CSAK nekem! Én meg nem fokozom le! Ne filjík! 

Elmentem a Bandiho is, a tesvíremhe, onokatesvíremhe. Mer bírósági 
ülnök vót ípp a Bandi. Elmondtam a dogot annak 1s. 

— Ne fílj má — aszondja a is —, ne fílj te bolond! Dehogy büntetnek meg! 
Jól tetted hogy megverted! Amíg ÉN itt vagyok, nem büntetnek meg! 

Megvót oszt a tárgyallás. Elmondta ott is a Mari, hogy mit tettem vele. 

— Letérgyepeltetett, a kezemet összetetette, úgy kellett felfoganni hogy 
többet nem sírtem meg Anikót, amíg csak ílek a világon! Mer aszondta ha 
megsírtem megin, nem ennyit kapok, hanem ÖTSZÖR ennyit! 

Nevettík ott a nípek, de nagyon nevettík! 

Még a bíró is nevette! Ült mellette eggy ülnök — nem a tesvírem, an nem 
ment be, nehogy aszondják vídeni akar engem, másik ülnök vót —, aszondja 
a is: 

—  Érdemre adják a máriást! Én is így cselekedtem vóna, ha az én 
gyerekemet sírtik-bántsák! 

— Két gyerek összeveszett — aszondja a bíró —, ennek nincs törvínye! 
Mondjon egymásra akar mit, nem érdekes! De maga — aszondja Bözsinek —, 
maga mir avatkozott bele?! 

— Mer az Anikó a tesvírem gyereke! — aszondja a Bözsi. 


— Na és?! A Károlyinénak meg gyereke! Tehát akkor? Mellyik 
jogosultabb!? Ugye hogy az anya, a gyerekit vídeni?! 

így ászt elküdtek minket, nem lett büntetís. Bezon, íllyeneket csinátam! 

Akkoriba még sokan vótunk a Nötanácsba is cigányok. Ez a Stájner 
Annus meg, ez a nagy párt-asszony, erővel megtett engemet cigán- 
titkárnőnek a Nötanácsba — na akkor ebbe is benne vótam. 

Lett egyszer eggy esténk a Nötanácsba, kis teaestét csináltunk. 
Mindenkinek vinni kellett vagy sütemínt, vagy lisztet, vajat, tojást, tudja 
fene mit, aztán mink páran asszonyok akik így nagyobbak vótunk, 
felszógáltunk az asztalokho. Ott teázgattak a vendégek, jó sokan, mer 
nemcsak akik a Nötanácsba vótak, hanem városházi urak is, meg minden. 
Lenn vót Pestrül eggy énekesnő, nem torn kicsoda Anna, az énekelt nagyon 
szíp magyarnótákat, ültünk, teáztunk, hallgattuk az éneket — szóval jól 
érzettük magunkat nagyon. Vót ott nekem rengeteg rokonyom! Mer ÖZÖN 
sok rokonyom van — de vót ott vagy HARMINC cigány biztossan! Ez is 
hitt, az is hitt az asztaláho. 

— Nem — mondom -, hagyjatok, jó nekem itt a Nyuszival! 

Egy tesvírem nekem ez a Nyuszi — szóval a nagynéném fia, de csak 
tesvíremnek vettem mindég. Jóformán én neveltem űtet, meg a nagynéném 
janyát is, a Puszinkát, mind a kettöt én neveltem, mer meghalt az any j ok, 
meg a Nyuszikának az ikertesvírje is meghalt, ászt így a két gyereket én 
fogtam fel. Pali vót a rendes neve a gyereknek, de Nyuszinak hittük. Mer 
veres, a haja is veres, meg a szeme is veres, igen dísztelén ember a Nyuszi, 
de jó ember. Sok bajjom vót vele, mer beteges vót nagyon, csak hét éves 
korába kezdte meg a beszídet — mindegy no. 

— Én megyek hozzád mamám, én megyek hozzád! — aszondja a 
Nyuszika, de dadogva — mer dadogott. 

— Jó van, gyere, üljünk akkor mink ketten! — így ültünk be hátra egy kis 
asztalho. Hárman, mer a Nyuszi felesíge is gyött. 

Árulták persze a jegyet, amivel nyerni lehetett — vettem én is kettöt. 
Ülünk, teázunk, beszílgetünk — na, húzzák a sorsolást! Hogy mellyik nyer, 
mellyik nem! Az énekesnő húzgálja kifele, meg az mondja be a számokat 
is, egymás után — nyertek ott tortát, nyertek pezsgőt, konyakot, íllyesmiket, 
a sok cigány is, eggyike a másika után viszi el a finom italokat, - 

— Nízzed má — mondom a Nyuszinak —, nízzed mennyit nyernek! Ászt 
egy se tudja megkínálni tortával a pesti énekesnöt! Hát má csak meg kéne 


kínálni, vagy meghíni asztalho! De SENKI, egy se, az összes cigán közzül 
egy se híja! Pedig nyert vagy öt cigány! 

Az eggyik jegyem lement má, nem nyert semmit. Nízem a másikat — 
kilencven hatos vót, emlíkszek még most is rá —, mondom: 

— Ennek nyerni KELL! ífa az íg a födre leszakad, akkor 15 nyerni kell 
neki! 

— Egy nagy üveg pezsgő következik! — aszondja a színpadon a pesti 
énekesnő. Húzza ki a számot, óvassa be: — KILECVEN HATOS! 

Hóó, a Nyuszi rögtön kapja ki a jegyet a kezembül!: — Én e, én e, enyim! 

— Viszed el a kezed?! — mondom. — RÖGTÖN vidd innen a kezedet, he! 

— Itt van — mondom -, enyim a kilencven hatos! 

— Tessék akkor kigyönni! 

Odamegyek a színpadho, mutatom a jegyemet. 

— Áá, kilencven hatos, nyert egy nagy üveg pezsgőt! Tessék, itt van! 

— Nagyon szípen köszönöm — mondom -, elveszem. De rögtön vissza is 
adom! Mer én ezt a mûvésznðnek ajándékozom. Amír ollyan sok szíp 
magyarnótát ínekelt nekünk! Fogyassza el egíszsíggel! 

— Óó — aszondja —, köszönöm! — elvette. De én OLLYAN tapsot 
kaptam! 

— Magát tapsolják — aszondja a pesti énekesnő —, forduljon meg, oszt 
köszönje meg! Hajoljon meg a közönsígnek! 

Visszafordultam a níphe — de nem hajoltam én, csak a fejemet hajtottam 
meg kicsikét. Megköszöntem szípen a tapsot, vagy ötször is. 

Súgja ott nekem az énekesnő: — Micsoda felsigessen hajol meg! 

— Igen — mondom -, hát nem térgyepelhetek le nekik! KOMUNISTA 
vagyok! 

Elindulok vissza a hellyemre — de menni se hagynak! NEM tudtam 
menni a níptül! Mer szerte-szíjjel szedtek! Gyön Stájner Annus, megfog, 
megölel, megcsókol, 

— TUDTAM hogy te vagy a legokossabb a cigányok közt! SENKINEK 
nem jutott eszibe hogy kínálja, vagy adja neki a tortát, CSAK neked! — 
aszondja. — Tudod mit csináltál most? A cigányokat ÍGY felemelted! Jaj de 
okos vagy, kedves jó Julisom! — és összecsókolt! 

— Jó van — mondom —, megyek a vécére. Mer nagyon kell! 

De nem engennek ám, nem enged a níp! Visznek, sodornak! 

Odanyomúl akkor a Toplek Bandi — ev vót az első cigángyerek 
Karcagon, ej jutott legmagossabbra. Akkor is ott ült az összes városházi 


emberekkel. Meg vele a Jóska, aki rögtön után-na következett, az meg a 
talponállónak vót a vezetője, igazgatója! Gyön hozzám a Bandi, 
onokatesvírem különben a is: 

— Kedves tesvírem — aszondja —, hagy csókoljalak meg! Jaj de OKOS 
vagy! 

— Jó van má — mondom -, annyi csókot adtok rám, hogy elíg! Eresszé 
most, hagy megyek vécére! 

- Várja még, bemutatlak! — aszondja. És ott az egísz városházbeli 
embereknek bemutat! — A néném! — aszondja. — Ez ajándíkozta oda a 
pezsgőt! 

Gyön a Jóska is, Pajti Jóska: — Juliska néném, lelkem! Megengedi hogy 
megcsókoljam? 

— Na csókoljál, ha ez a legnagyobb kívánságod! És mir kapom most ezt 
az ídes kis csókot? Mivel lettem most illyen kedves? 

— Juliska néném — aszondja —, gratulálok magának! Maga eggy IGAZI, 
INTELIgens URlasszony! 

— Ne mondd! Én eddig aszittem, cigányasszon vagyok! 

Aszondja: — Az, cigányasszony! De NAGYON okos. Hát nízze meg: 
HÁROMSZOR nyertünk, kétszer tortát, egyszer pezsgőt, és nem jutott 
eszünkbe a pesti énekesnő! Maga meg — — 

Elírek valahogy a Maris asztaláho, — Védjí má meg — mondom neki -, a 
Jóisten áldjík meg! Hát mennik ki vécére, de nem hannak! 

De nem: a is csak a nyakamba ugrik, a is csak csókol, nem hagy as se 
menni! Meg a Boris is: — Jaj kedves Juliskám, jaj aranyos Juliskám — meg 
így, meg úgy —, gyere má, ülje mihozzánk! 

— Menj má bolond — mondom neki —, hát megyek VÉCÉRE! 

Utóvígre oszt meglátom Emmust, neki mondom: 

—  Emmuska — mondom -, gyere, azonnal menjünk vécére. De 
AZONNAL, mer én RÖGTÖN összepisilem magam! 

— Na gyerünk akkor Juliska néném! Így valahogy oszt kijutottam — — 

Ezelőtt nagyon ment az ócska. Fiatalkoromba én is de sokat 
kereskedtem vele! Még anyámtul tanultam el. 

Csak ugye: kicsiér kicsi gyött! 

Jártuk írté sorba a falukat. Cserepet vittem, ócskát hoztam. De hova 
menjek má, hogy kevísbe kerüljön? Mer az utikõtsíget nem bírtam! 

Vót két barátném. De mulyák a vígtelensígig! Csak gyöttek utánnam. 
Mindég eggy utcába énvelem! Hiába mondtam nekik: 


— Én megyek EBBE az utcajpa, tik ketten menjetek AMABBA! Eggyik 
éggyik ódaion, másik másik ódaion! Sokkal jobb vóna! 

De neem, ük gyönnek énvelem! 

— Hát akkor menjetek ketten amaz ódaion! De énelébem ne gyertek! 
Eridjetek, a közelembe ne lássalak benneteket! 

Oo, ollyan vótam én mint a BIKA! Fílt éntûlem mindenki! 

— AGYON ÜTÖM amék elébem gyön! 

Aa de sikerült az az utam! Úgy tán eggyik se mint az! Vagy NEGYVEN 
darab VADONATÚJ női ruhát cseréltem, mire vígigjártam a soron! Amazok 
meg SEMMIT se hoztak! Gyön akkor a Perzsi. Aszondja: 

— Juliska! Eridj má be oda — aszondja nekem —, a zödkapus házba! 
Nagyobb cigányok laknak ott mint mink vagyunk! 

— Tik vótatok bent? 

— Vótunk! — aszondja. 

— Oszt nem tudtatok cserélni? Mir nem tudtatok? 

Maj megtudod, csak eredj be! Bemegyek, — Jónapot kívánok! 

— Jónapot lelkem! 

— Szomjas vagyok — mondom -, adjanak má egy kis vizet! 

— Tudom mir gyöttíl lelkem — aszondja az asszon —, nem vízír gyöttíl te! 
Biztos mondták amazok hogy rossz gúnyákat mutattam nekik! 

— Hát — mondom — mondták. De azír én is megnízném azokat a ruhákat! 

— Oó — aszondja —, nem mutatom meg, úgyse annál írté semmit! 

— Hátha mégis! Nem lehet előre tünni! 

No megmutatta akkor. Vót benne három pongyola, kövír pongyolák, 
most lenne pont rámvaló — de TISZTA új mind! Csak a varrásán vót 
szíjjelmenve. De MESEBELI szípek! Meg három férfiing. Meg eggy igen 
finom kabát! Meg tudja Isten má mik még! Otthattam írtok egy tízforintos 
vázát. Ászt csak a pongyolákat ÖTVEN forintér adtam tovább darabját! 

Na íllyen okossak vótak a barátnőjeim! Hogy engemet beküdtek 
nevetve! Hogy kibasszanak velem, hogy csak nízegessem ami ünekik nem 
kellett! 

— Most jót nevettetek rajtam — mondom nekik. — Ászt tudjátok mit 
hoztam ki? LEGalább HÁROMszáz forintot! Egy tízforintos vázáír! 

Pedig nem vót több tapasztalatom nekem se mint nekik! Csak ük a 
tisztát kerestík, nekik csak a vasalt kellett! Én meg: kimostam, megvarrtam, 
kivasaltam — GYÖNYÖRŰ lett! Csak úgy KAPKODTÁK el tûlem! 


Úgyhogy vót azír pízem nekem ebbül, kerestem én azír! Mer egy 
virágvázát megvettem tíz forintér, meg HAT forintér — oszt elcseréltem 
SZÁZAT írő ócskáír! Meg SZÁZÖTVENET írőír! Mer ügyes vótam! Oszt 
így csak vót pízem! 

Mer vót Karcagon híres fazikas, a Kántor — de az drágán adta, ahho nem 
mentem. Meg vót Mezőtúron a Badar, mesebeli edínye vót — de hiába: 
míregdrágán adta! Hanem aszondja egyszer a Rózsi, az uramnak az 
ídestesvírje: 

— He! — aszondja. — Gyere má! Menjünk el a Potyesz Ferusho! Annak 
van jó ócsó vázája, nízzük má meg! 

Mer annak ollyan vázája vót ami nem sikerült. Hogy nem fogta meg jól 
a festik, körbe lefolyt. Oszt ideadta nyóc forintjával, meg hat forintjával, 
meg vót ollyan hogy két-három forintír ideadta! Megníztük hárman is — de 
amazoknak nem kellett. Hogy aszondja nem szíp! 

— DEEhonnem szíp — mondom -, ípp ez lessz a divat! 

Megyek be velők a házho: 

— Jóreggelt kívánok, kezicsókolom nagyságosasszon! Qyönyörüszíp 
batikolt vázájaim vannak! — mondom. Hogy hogyan tanáltam ki hogy 
„batikolt”, hogyan nem, én nem tudom! — GYÖNYÖrûů batikolt vázájaim 
vannak, tessék má megnízni! 

Nízi. — Hát — aszondja —, íllyet még nem is láttam! 

— Azt elhiszem! Mer ez BATIKOLT kezicsókolom! Ezt Direkt 
ÍLLYENTre csinálták! Ritka ez nagyon, mer sokkal nehezebb megcsinálni 
mint az egyfínyût! 

— Igaza lehet! — aszondja. — Hogy adja? Oó, csak egy kis használt ruhát 
kérek írté! Egy kis ringyér-rongyér odaadom! 

Szedtík oszt össze a ruhát, HATALMAS batyuval — — 

Bevásároltam egyszer százötven forintér virágvázát, felszálltam vele a 
vonatra, mentem ócskázni — bandába persze, gyött a többi asszony is mind, 
Mari, Etus, Perzsi, Lidi — hát a füredi állomáson: detektívek, rendőrök! 
Körbevettík az egísz csapatunkat! Hogy bekísírnek, elveszik a vázákat! 

Hínye a jó mindenit neki! Utósó pízem vót az a százötven forint! 

Mondom ott az eggyik detektívnek: — Ki magoknak a fejök? 

— Amoda gyön ni — aszondja. — Mir, mit akar vele? 

— Legyen szíves híjjá mán ide! — mondom. — Hagy beszílgessek vele 
egy pár szót! 

Odagyön a födetektív. Mondom neki: 


— Szólíthatom mint elvtársat? 

— Egísz nyugodtan! — aszondja. 

— Nízze elvtárs — mondom -, én negyvenhét úta párttag vagyok. Most 
értsen meg engemet jól! Én egy NAGYON szegíny, árva, özvegy asszon 
vagyok! 

Hazudtam. Ebbe a ríszbe hazudtam neki, na. Micsináljak! 

— Egy NAGYON szegíny, árva, özvegy asszon vagyok — mondom -, de 
komunista, párttag! Namost, ha az elvtárs is párttag, akkor tudnia kell, hogy 
mi a jelszavunk! Tudja hogy mi a jelszavunk?! 

Rámníz. — Micsoda? — aszondja. 

— Ílni, és ílni hagyni! — mondom. — így van?! 

— Így — aszondja. 

— Maga — mondom neki — íl. Jól íl! Jó fizetíse van, eltartsa belüle a 
családjait. Én meg — mondom — EBBÜL kínlódok, nyócad magamra evvel 
keresek! Oszt ha maga most engemet elfog és lefokoz, elveszi tűlem ezt a 
pár kis virágvázát, avval engemet telj essen felakaszt! Avval én akkor 
meghaltam! Mer nincs tovább pízem, a családnak nincs tovább kenyír! Hát 
hogyan kezdek akkor mégegyszer hozzá az el-indulásho?! Mer ha most el is 
veszi a vázájaimat, énnekem CSAK hozzá kell kezdeni me-gin, újbul! Mer 
muszáj! Mer a cigánt munkára nem veszik fel, hiába is próbálkozik! És 
valamibül meg kell ílni, a gyerekiknek valamit enni KELL! Ha nem akarok 
lopni vagy betörni, csak ezt kell újbul elkezdenem! 

— Igaza van — aszondja. 

— Ha én most magának vónék — mondom -—, tudja micsinálník? Én a 
maga helyibe kiadnám az összes rendőröknek, hogy mondják meg 
mindenkinek aki így ócskával foglalkozik, hogy EZUTÁN ha valakit 
meglátnak hogy csinálja, akkor elkobozzák az összes vázákat, meg így lesz 
meg úgy lesz meg amúgy lessz! De így EGYSZERRE nekimenni 
valakinek, ászt így megfujtani, ezt nem szabad! 

— Maga csakugyan eggy okos asszony — aszondja a födetektív. 

— És akkor — mondom — ha ezt most így kihirdetnék, akkor utánna ha 
mégegyszer elkapnak: KÉREM! Ha utána mégegyszer megtalál itt engemet, 
akkor EGÍSZ NYUGODTAN! Akkor má majd azt csinál velem amit akar! 
SEMMI KIFOGÁSOM! Remélem, megösmer?! 

— Meg, elvtársnő! 

Na így is lett. Kiadta az összes rendőröknek, hogy ezután így legyen! 


— Jó van — aszondja —, menjenek most haza asszonyok! De — aszondja — 
mindenki oda menjík, ahova való! 

Úgyhogy ki kelletett váltanom a jegyemet Karcagra, oszt haza kelletett 
gyönni. Mer ellenőrizték! 

Hát így íltem. illyen kínlódva! 

Gyövök haza ócskázásbul — hát, gyön elébem Anikó. De alig bír járni, 
sántít! 

— Jaj istenem, mi lelt, kedves gyermekem?! 

— Nem tudom anyám — aszondja —, nagyon fáj a lábom! 

Hát, belelípett a rozsdás szegbe vagy mibe, a talpa ÍGY fel van dagadva! 
Szűz Máriám! 

Mondom oszt apámnak: — Viszem reggel a kisjánt doktorho! 

— Aa aszondja apám —, nagy asszon vagy te, sok pízed van! 

— Nincs nekem egy fillérem se, mindet elutaztam, hozni meg nem 
hoztam semmit! De — mondom — nem baj a, majd ád maga köccsön! 

— MIBÜL adjak?! — aszondja. — Hónap trafik-kihozás! — mer trafikja vót 
apámnak, oszt menni kellett az áruír. 

— Jó van — mondom -, nem kell nekem a magok píze! Elmegyek így is a 
Lázár Gedeonho, majd ád az nekem! 

Úgy is lett. Viszem reggel Anikót. Mondom a Lázár doktornak: 

— Doktor úr — mondom —, nem tom mi lelte a kisjánnak a lábát, de 
valami lelte! 

Megnízt. 

— Húú — aszondja —, má teljessen fenn van neki a veres csík! Ez az utósó 
pillanat, mer meghal bele! — aszondja. 

Mondja oszt a betegsíg nevit is, nem tudom kimondani — tetanuszt? Ami 
ellen ótanak! 

Odahítta ászt a fiát is a Lázár doktor, a fiatal doktor urat, aszondja neki: 

— [de hallgass kisfiam, nízd meg Jól ezt a kisjánt! 

Odagyön a fiatal Lázár doktor, körbenízi Anikót, aszondja: 

— Apuka! Eggy GYÖNYÖRŰ gyerek! 

— Nem azt kérdeztem hogy míllyen gyerek, hanem a LÁBAT nízd! Ha 
terád bíznák, micsinálná vele! Operálnád? Vagy mit tennél neki? Mer látod 
— aszond ja —, a csík má fenn van neki teljessen, majnem a kis ágyíkáná! 

Megnízi a fiatal doktor úr, aszondja: 

- Apuka! Én nem operálnám! Dunckötíst tenník rá, oszt reggelre 
kimutatná magát. Reggel meg maj kitanálunk valamit! 


Úgy is vót. Rátettík akkor a dunckötíst. Mondom akkor a Lázár 
Gedeonnak: 

— Doktor úr! — mondom. — PÍZ NINCS! 

— Nem kérdeztelek hogy van-e! Hónap hozzad a kisjánt! 

— Hozom! 

Elmondtam neki: három nap oda vótam, százötven forintom elment 
vázákra meg az útra, de nem hoztam semmit, üres kézzel gyöttem. 

— Az a szerencséd hogy gyöttél! Mer a naplemente elvitte vóna a 
kisjánt! 

Másnap. Viszem be Anikót. Leód ja róla a dunckötíst. Híjjá megin a fiát, 
mutassa annak is, nízik ketten. 

— Na apuka! Ugye jót mondtam?! 

— Jót mondta kisfiam! Namostan — aszondja nekem —, írok fel ótást, 
eredj íl oszt hozzad el a patikábul az inekciót! 

— Doktor úr! — mondom. — Nincsen nekem egy fillérem se! 

— Adok én! Mennyi kell? 

— Hát — mondom — mennyi az az inekció? Meg még akkor kenyírrevaló 
is kéne — — 

— Adok azt is! Itt egy százas! 

— As SOK! — mondom. — Mer hogy adom meg? 

— Maj megadod kétszer! Vigyed! Megvittem az inekciót, beinekciózta 
Anikómat, 

— Na — aszondja —, most má egísz nyugodtan viheted haza. Egy hét 
múlva szalanni fog! A százassal meg ne törödj ! 

Meg is gyógyult szípen a kisjány. Egy hét múlva má szaladt a lábával! 

Vótam én külföldön is! Lengyelországba vótam! Meg hun is? — mindég 
elfelejtem. Cseszlovákiába! Vótam át vagy ötször. 

Azír mentem, mert — szóval üzírkenni. Innen ruhákat vittem, ott eladtam 
ükét, vettem pulóverokat, azt hoztam haza, eladtam űket — így ment ez. 

Például, megvettem odaát tíz darab pulóvert, gyönyörű, csíkos 
pulóverokat, mese szí-peket! Megvettem magyar pízre átszámolva negyven 
forintjával — idehaza eladtam három-százötvenivel! 

De énnekem minden darabomon megvót legalább az a két-háromszáz 
forintom! Mer okos vótam! Nem siettem, inkább vártam. Oszt a vígin én 
adtam el a leges legtöbbír! Emezek adták kettõír, kettõötvenír — én nem 
adtam oda annyiér. Kivártam. Oszt eladtam háromszázöt venivél ! 


Igaz hogy viszont kockázat is vót benne. Mer nemszabad vót ezt csináni, 
tilos vót akkoriba az üzírkedís! A Perzsi meg nem tudta ezt. Kérdezi tûle a 
határnál a vámos: 

— Hát maga hova megy, mit akar külföldön? 

— Én? — aszondja a Perzsi. — Üzírkenni! 

— Egy LÉPIST se tovább!! 

Persze megfogták, nem engedtík sehova a Perzsit, a pakkja is el lett véve 
neki, üres kézzel lett hazakûdve! 

Ugye: más kárán tanul az okos. Mikor engemet megkérdeztek hogy mit 
akarok, minek megyek, én azonnal mondtam: 

— Áá — mondom —, én semmit se akarok, nem akarok én SEMMIT! Én 
csak úgy utazok. Rokonyokho! 

— Jó van — aszondja —, mehet! Visszafele meg egyszer — jól 
megpakolva! na most ha elfognak, Szűz Máriám! — ülünk a Lidivel a 
váróterembe. Gyön befele a vámos. Nízem — hát ez egy cigán no! Cigán nő 
vót a vámos! 

— Jaj de szíp — mondom Lidinek, de jó hangossan, hogy az is hallja —, 
dikhal má Lidikém, ó de sukár! 

Rámníz a cigán vámos nő ahogy ott elmegy mellettünk, rámníz jól — 
nem szól semmit, megy tovább. 

— Hallgass má — aszondja a Lidi —, te mindég beszílsz! 

— Jaj Lidi, buta vagy! — mondom. — Tudom én mir mondom ha 
mondom! Dikhal má: em má nem csinál nekünk semmit! 

Gyött oszt a többi vámos, kutatni — egyszer-csak odalíp emez, a cigán 
nö, ászt aszondja nekik: 

— A két öregasszont má én elintéztem, azok rendbe vannak! 

Na. Úgyhogy hozhattuk haza a rengeteg gyönyörű ruhát nem szólt 
hozzánk senki. 

Engemet igen nehezen lehet felmírgelni, kevísnek sikerült még, mer én 
nyugodt vagyok mindég — de a Perzsi, az igen, az oszt fel bírt mírgelni! Jaj 
Istenem, az fel! 

A tesvíremnek a felesíge vót a Perzsi, Gyurka onokaöcsémnek. Elvette a 
szegín Gyurka a Perzsit — de megbánta oszt nagyon. Mer a Perzsitül ugyan 
soha semmit meg nem bírt kapni! 

— Peerzsi! Vaard má meg a gatyámat! — aszondja a Gyurka, mer 
kiszakadt a slicce neki. — Vaard má meg Perzsi, hát kinn van a csingilingi! 


— Jó van — aszondja a Perzsi —, egísz nap ezt beszíled?! Nem tudsz 
mást?! 

Oszt NEM varrta meg, hozzá se nyúlt! Még egy hét múlva is a 
gatyavarráson huzakodtak a Gyurkáík! 

Énnekem av vót a bajjom a Perzsivel, hogy mielőttünk vót a kút. Utcai 
kút — oszt odajárt vízér a Perzsi 15. Oszt nehezen járt a kút. Meg zavarja a 
Perzsi, a kerík meg szaLAAD! Oszt a lánc meg persze kiugrik. Oszt nem 
bír vele a Perzsi. Na akkor azután! : 

— Na nízzed ez a kút! Jaj de felmírgel ez a kút! Lattá még íllyet mint ez 
a kút? Hogy a fene egye az idesanyját ennek a kútnak! Hogy így kibaszik 
velem ez a kút! 

Én meg ülök az udvaron. Oszt hallgatom! Sehun senki, csak egyedül a 
Perzsi a kúttal, engemet se lát, csak mondja a magáét: 

— Nahát ez a kút! Még íllyet mint ez a kút! Hogy rakná az isten az 
anyjába ennek a kútnak! Hogy a lepra essík ebbe a tetves kútba! 

ÍGY a kút, ÚGY a kút, EMÍGY a kút, AMÚGY a kút! De ma eltelt 
biztos háromnegyed óra, oszt CSAK mondja a Perzsi! 

Mikor oszt má NAGYON elíg vót, akkor kiszóltam neki: 

— Perzsi! — mondom. — Elmenjíl má innét, mer megverlek ha tovább 
mondod! 

— Mi lelt tíged meg?! — aszondja. — Mi baj-jod van énvelem?! Inkább 
nízzed má: millyen ez a kút?! Jézus Mária, hát micsináljak evvel a kúttal?! 
Bolond ez a kút! Nem látod micsinál velem ez a kút?! Hallottá má íllyet 
mint ez a kút?! Na így kibaszni velem mint ez a kút!! 

A kút, a kút, a kút, A KÚT — de engemet ez ÚÚGY felmírgelt! A 
VÍGTELENSÍGIG! 

— PERZSI! — mondom. — Ha nem mígy el innét, de MOST AZONNAL, 
én AGYONÜTLEK !! 

illyen vót a Perzsi. Buta vót! Mer nem vót az rossz — csak BUTA! Hát 
nem értette, azt se értette mi bajjom! Úgy kelletett ellükni a kúttul — még az 
û vedrit vágtam hozzá hogy elmenjen! Mer máskípp estig mondja ott a 
fülembe, hogy: 

- Na HALLOD ez a kút! Na LÁTOD ez a kút?! Jó Jízuskám, hát 
MÍLLYEN ez a kút?! Ez a KURVA kút! Hát HIÁBA beszílek én ennek a 
kútnak?! 

És ez naponta lement! Ahánszor csak víz kellett a Perzsinek! Hogy én 
má tisztára fel vótam BŐSZÜLVE! Hát, mondom, én ezt nem bírom. Én ezt 


úgyse fogom bírni, hát akkor csak okossabb lessz, ha szípen megölöm a 
Perzsit. Hát fiatal vagyok még, egészsíges, erős — most akkor a Perzsitül 
bolonduljak meg?! Neem, mondom, hát inkább megölöm akkor! Ugye: erős 
vótam mint a bika! Meg nem filtem én! Én még embertül se filtern — hát 
akkor meg? 

Valami közbegyött oszt, megúszta valahogy a Perzsi. Igen, mer eltört a 
lába neki, más hordta helyette a vizet egy darabig. Utánna meg én gyöttem 
el hónapokra Pestre, Anikómho. Mire mg hazaírtem, addigra át lett csinálva 
a kút nyomós kútnak — na így akkor megmaradt a Perzsi, nem ütöttem 
agyon. 

Vót egyszer eggy ollyan: megöltík a kis cigángyereket. 

A dögteres, av vót. Az ölte meg! Agyonütötte a dögteres a kis 
cigángyereket, a Jakunak a fiát! 

Vót ugye a városi dögtér, oda hordták ki a dögöket mind az egísz 
városbul — ha megdöglött valahun egy disznó, vagy egy ló, egy tehén 
megdöglött: vittík ki a dögtérre. Szíp dögöket! A cigányok meg persze oda 
jártak dögöt lopni. Habár nemszabad vót! Nade szegínyek vótak, íheztek — 
persze hogy mentek! Oszt vót ez a dögteres, ennek ugye av vót a dóga hogy 
örizze a dögöket, ne engedjen a dögökhö senkit. Hát ez persze borzasztó 
haragudott a cigányokra, amír mindég örizni kellett tülök a dögöt — ászt 
ahogy egyszer meglátta ezt a kis cigángyereket, a dögné, ráengedte a 
kutyát! A kutya megfogta a gyereket, akkor û odament, oszt agyonverte. 
Bezon! Ez így vót! 

Úgy tanálták oszt meg a csatornába a gyereket, benn feküdt a vízbe. Na 
ugye biztos belefúlt! Persze hát a dögteres fizetett a Lázár doktor úrnak, 
hogy úgy legyen véve: a kisgyerek belefúlt a kanálisba. így is lett ez 
bejelentve! Csak ám a Lázár doktornak a fia, a fiatal doktor úr meg nem 
eggyezett bele! Aszondta az apjának: 

— Apuka! Én ebbe nem eggyezek bele! Mer — aszondja — a gyerekbe 
nincs egy SZEM víz se! Ha belefúlt vóna, víz lenne benne, teli lenne vízzel! 
Ebbe meg nincsen semennyi se! 

Hát nemnehíz vót rájönni: kiskabát vót a gyereken, férfi-kiskabát, az 
apjának a kiskabát ja — de az összes zsebje teli vót neki kaviccsal! 

— Nem apuka — aszondja a fiatal doktor úr —, ez nem belefúlt a vízbe, ez 
agyon lett ütve, úgy lett belelükve a kanálisba! Azír van a kavics a zsebibe, 
hogy lehúzza a víz alá! 


— UGYAN kisfiam, ne ábrándozzál! — aszondja az öreg Lázár doktor a 
fiának. — HOGYAN gondolsz ma íllyet?! 

Veszekedett vele egy napig — na ugye le vót fizetve az öreg doktor. Mer 
píze vót a dögteresnek, nagyon gazda vót! Sok píze vót annak a dögbül! De 
ászt ahogy látta az öreg doktor, hogy a fia csak nem hagyja a dogot, meg 
mán a cigányság is lázad felfele, megijedt hogy elðgyön az igazság! Oszt 
elment a dögtereshe Lázár Gedeon. 

—  Nízzed — aszondja neki —, jobb ha elmígy a cigányokhoz, oszt 
kieggyezel vélek! Mer — aszondja — nem lehet titokba tartani a dogot, lehet 
hogy ki fog pattanni, ászt úgy még rosszabb lessz! A cigányok má tudják! 
Úgyhogy eredj, beszílj vélek inkább, nehogy fellázadjanak! 

El is ment akkor a dögteres a Jakuho. 

—  Nízzed komám — aszondja a Jakunak a dögteres —, ahhelyt hogy 
énrám fognátok — aszondja —, eggyezzünk ki! Mennyit kírtek? 

Háát, ük nem tudják mennyit! 

— Jó van akkor, nízzed: eltemettetem a gyereket, meg adok neked 
háromezer forintot! Elíg lessz-e? Gondolkozzál sok píz a! 

Na ténleg sok píz vót még akkor háromezer forint, ötven nyócba, vagy 
ötven kilencbe! A Jakuíknak nagyon sok píz vót! A dögteresnek nem ollyan 
sok. Mer az gazda vót! Hát hogyne: csinálta a dögbül a rengeteg kolbászt, 
szalámit, füstölte meg, oszt hordta felfele Pestre, ott árulta a felesíge, öt-hat 
mázsával fordultak minden héten — na hogyne lett vóna pízek akkor! 

— Jó van — aszondja neki a Jaku —, adja ide a háromezer forintot! 

Oszt így kieggyeztek. 

Na: íllyen buta cigányok vannak! 

De a többi cigányok majd össze vertík utánna a Jakut meg a felesígit! 
Hát HOGYAN?! Hogy elteszi a pízt, Ü kisgyerek meg agyon van ütve?! Hát 
íllyen NINCS! De rájukment az egísz Ci-gánváros, alig bírtak kiszabadulni 
a Jakuék! 

Mint abba a másik törtínetbe — ezt még apám mesílte. Gyerek ján vótam 
még, vagy meg se vótam. Oszt vót minállunk egy cigány. , Annyi gyereke 
vót, mint rostán a lyuk!" — így mondta mindég apám. Oszt gyöttek egyszer 
hintón az urak, gyöttek vadászni. Oszt  összeszedtík mind a 
cigángyerekeket, vittík üket nyúlhajtani. Oszt ahogy a cigányok hajtották a 
nyulat, az urak meg lüvõdöztík lefele üket, az eggyik nagyúr — gróf vót? 
vagy báró? herceg? nem tudom má minek mondta apám — valahogyan 


víletlenül meglûtte a cigányember eggyik gyerekit. Ott ríttak-jajgattak mind 
az összes cigányok: 

— Jajistenem, jajistenem, meghalt a Gyulus, meghalt a Gyulus! 

Előgyött akkor a gróf, vagy herceg, vagy micsoda, oszt aszondta a 
cigányoknak: 

— Jó van emberek, ne sírjanak! — aszondja. 

— Ha mán így törtínt, ha mán így akarta a Jóisten, akkor eggyezzünk ki! 
Szípen eltemettetem a kisgyereket, meg adok az apjának száz forintot! 

De MINDJÁR abbahatta a jajgatást az öreg cigány! 

— Ernő, Béla, Rudi, Robi, Dezső, Rezső, gyertek ide hamar! — 
összekiabálta ott gyorsan az összes fiát. — Nagyságos uram! — aszondja. — 
Dirr-durr, mindet, száz forintjával! 

Na, hát íllyen vót a Jaku is: Dirr-durr mindet, száz forintjával! 

DE haragudtam rá írté! 

Meg hát a másikra is, a dögteresre. Hogy ÍLLYET tett! Egy 
GYEREKKEL! Hogy íhes szeginy, elmegy egy kis dögöt lopni — habár nem 
szabad! De hát egy GYEREK! Ugye, jó: pofonütöm kicsit, vagy jól 
picsánrúgom, ászt rendbe van — de nem AGYONÜTÖM! 

Oszt még vót aki a dögterest vídte! Hogy biztos víletlen vót, biztos nem 
akarta AGYON-verni a kisgyereket, csak tívedísbül túl nagyot ütött, ászt — 

De NEM IGAZ! Mer íllyen NINCS, hogy nem akarom, csak 
VILETLENÜL agyonütök valakit! Ez MESE! 

Mer SZÁNDÍKOSSAN ütötte agyon! Hogy fűjének a cigányok, ne 
menjenek többé a döghö! Hát nem Jól járt?: nem zavarta többet senki, 
csinálhatta tovább a kolbászt-szalámit, gazdulhatott! 

Ha valami illyen nagyobb dolog van minállunk, betörís, gyilkosságok, 
mindég kérjük az Istent: 

— Drága jó Istenkém, csak ne cigán csináta vóna! Mindegy má akar ki, 
csak MAGYAR csináta vóna! 

És legtöbbször úgy is van, legtöbbször ténleg magyar csináta! Óó, TÍZ 
esztendőbe EGYSZER ha cigán csinál valamit! Mer van cigánba is zsiván, 
de magyarba sokkal több van! 

Ha oszt víletlen mégis cigán vót! Akkor oszt két-három évig mindég 
hallgathattuk! Hogy 

— Peersze! lígen! A CIGÁÁNYOK! 

„A cigányok!” — én ezír az egy szóír NAGYON haragszok! 


Mer íllyen buták a parasztok! Hogy RÖGTÖN a cigány! Mer más nem 
is lehet, csak az! Oszt ha meg ténleg cigán vót, akkor mind jár így, hogy „a 
cigányok!” Nem hogy Péter vagy Pál! Hanem a cigányOK! Hát ha tegyük 
fel az én uram csinálta, akkor tessík, mondják azt hogy „a Laci vót!”, vagy 
hogy ,a Károlyi László! " " Mint ahogy a magyar ember gyilkolt, 
megmondják a nevit! Beleírják az újságba is: „a Hõgye Mihály vót!" 
Megnevezik! Nem hogy „a MAGYAROK”! Most ne adja a Jóisten, de 
mondjuk: van két fiam; az eggyik gyilkolt; hát akkor oka annak a másik is?! 
Akasszák fel mind a kettőt?! Az eggyiknek a bûniér?! Amír tesvírek?! Meg 
melléjök még engem, mer anyjok vagyok?! Meg az összes cigánt, amír 
mind cigányok vagyunk?! Aki bűnös, tessék: vigyék, bűnhödjön! Én is 
aszondom: a bűnöst persze hogy! De a másikat?! Hát mir?! 

Ugye: ez mind csak a butaság. Mer a magyarok ezt má nem bírják 
felfogni! Mer annyira buták! 

Vót eggy ollyan: megfujtottak egy jánt. Egy nagyon szíp jánt! Ment haza 
biciklivel az úton — eggy ember meg megbújt, oszt elkapta a jánt. Hogy maj 
megerőszakolná. Csak a ján meg erős vót! Nem hattá magát! Megfujtotta 
akkor az ember, úgy erőszakolta meg, halva. De gyönyörüszíp ján vót! 
Bedugta oszt az ember a tengericsutka közzi, otthatta a csutkakúpba. Gyött 
a tél, hordták befele a tengeriszárat — egyszercsak kibukott a csutka közzül a 
Jány. 

Na mondták persze a magyarok, egybül mondták akkor!: 

— Meggyilkoltátok, af fene egye le rúllatok a fekete cigán húsotokat! 

Mer ugye a butaság! Meg a fajgyűlölet! Ami mindég vót, meg mindég 
lessz. 

Ászt közbe magyar vót! Nem cigány! Ki lett nyomozva, elfogták az 
embert, be is vallotta! Magyar vót! 

Egyszer meg kiirtottak egy családot. Fej-szível! 

Járt hozzájok eggy ember tanyázni, de sokáig, évekig járt oda — oszt 
egyszercsak eggy este: gondolt eggyet, kapta magát, fejbevágta az asszont! 
Gyött akkor befele az ura az asszonnak — szíjjelcsapta annak is a fejit! 
Ahogy meg a kisgyerek megmozdult a böcsöbe, szíjjelhasigatta annak is a 
fejit a fej szível! Oszt eltemette mind a hármat a dudva közzi. 

Két nap úgy vót: nem lehetett tűnni ki tette. Oszt mind csak azon 
imádkoztunk egyfolytába két napig: csak ne cigán tette vóna! Mer akkor 
mind szenvedhetünk írte a magyaroktul, mind az összes cigánság! 

Na ászt persze rágyöttek hogy ki vót. Hogy a Högye Mihály vót! 


Mer a hülye paraszt, hogy így mondjam, nem bírta megállni: elásta űket 
a dudva alá — utánna meg elhajtott tülök egy tehenet. Oszt a tehínrül persze 
megismertík hogy ű vót. 

Mm, mikor megtudtuk hogy magyar ember vót, DE örültünk mind! Csak 
Jártunk-keltünk az utcán, nevettünk, kacagtunk, 

— He! Nem cigán vót! Nem ám! Hála istennek magyar vót! 

Ennek a gyilkosnak a felesíge oszt megőrült. Pedig nem vót oka szegíny 
asszony! Elősször szidtuk nagyon, hogy nem LÉtezik hogy nem tudta, hát 
BIZtos tudta ű is — de oszt kitudódott hogy nem tudta. Mer az ura bebeszílte 
neki, hogy ajándíkba kapta a tehenet, ü meg elhitte, megnyugodott — szóval 
nem tudta a Zsuzsika, meg nem vót ü oka annak — oszt mégis megőrült. Hát 
nem vót okos tűle — — 

Én áztat borzasztó utállom, ha valaki fösvíny! De azt ÚGY utállom, 
hogy megölním egy kanál vízbe a fösyíny embert! Hát ha most itt vagyunk 
ketten; oszt eszünk; oszt nekem is van, a másiknak is, mind a kettönknek 
elíg van; akkor ha gyön egy harmadik, ászt íhes, ászt neki nincs — hát 
belehalok ha most adok annak is egy kicsit?! Hát ha van mibül, akkor a fene 
egye ki a gyotráját, egyen má az is! 

Van itt a házba egy bolond öregasszony, ászt sokszor van úgy hogy nincs 
neki mit enni — kezdünk az ebídhe, mondom Anikónak: 

— Anikó! — mondom. — A Dinka Pirinek nem adol? 

— Adjak neki anyám? 

— Ha nem adol neki, én nem eszek! — mondom. 

— Jó van, adok neki anyám! 

Ugye? Egy bolond magyar öregasszon! Még nem is cigány! 

Na Anikóval nem nagyon kell veszekenni íllyenír, mer úgy van nevelve 
hogy ad, magátul is ad! 

Hát nem segitteni kell azt akinek nincs?! Pedig DE sok magyar van, aki 
fukar, fösvíny, aki nem ad, aki nem segít! DE haragszok az íllyenír! A 
fösvínre én NAGYON mírges vagyok! 

De aki szegíny, aki tudja mi az a KENYÍR, meg azt is tudja míllyen 
amikor NINCS, az nem ollyan fösvíny, az könnyebben ad. 

Meg azír 15 haragszok nagyon, amikor odamegy egy cigány, ászt nem 
veszik fel a munkára. Amír cigány! Hat sok íllyen vót ezelőtt! De még most 
is van. íllyen! 

Mer énszerintem vegyik fel! Oszt maj ha valamit csinál, akkor maj ki 
lehet rúgni! De ha meg rendes-becsületessen dogozik, akkor mir ne ílhessen 


az a cigány is úgy mint az a magyar ember?! 

Mer a magyarok irigyek, ezír van ez, csakis ezír! Pedig aki irigy, az buta 
paraszt mind! Ha a butaság fájna, az illyen ember egy folytába si-valkonna! 
Útállom az íllyen embereket, az irigy embert ÚTÁLLOM! 

Meg arra haragszok még nagyon, aki nem becsüli meg a kenyeret. Aki 
elpocsíkolja az íletet! Azt én nagy bűnnek tartom! Mer a kenyír az SZENT! 
A kenyír, az ollyan valami, hogy annékül ílni nem lehet! Az ílet 
fenntartására meg nagyon nagy szüksíge van az embernek! Hát oszt ezír 
nem bírom ha valaki a kenyeret pocsíkolja. Akinek tökíletes esze van, aki 
nem bolond, az kell hogy a kenyeret becsülje! Mer az KENYÍR! 

Mondjuk aki lop, arra azír én nem haragszok annyira. Mer biztos 
szüksígbe vót, oszt azír tette! Különben: a magyarcigán nem is lop. Csak az 
olácigány. 

Meg a magyar! Hát teli van írva vele az újság 15! Csak arra nem 
mondják hogy, lopott", az csak , sikkasztott". Mer az úr! Azt nem szabad 
avval megszígyeníteni, hogy , lop"! 

No oszt aki gyilkol! Aki elveszi a másiknak az íletit! Hát MINEK az, 
mire jó az?! Aki gyilkol, azt én meg bírnám ÖLNI, arra ANNYIRA 
haragszok! 

Meg aki a janyát megpiszkítsa. A SAJÁT gyerekit! Hát van rá példa — 
egy magyar! Pedig munkásör vót — ászt a nyócéves kisj anyát 1 A 
cigányasszonyok agyon akarták ütni, seprûkkel szaladtak meg lapáttal, ászt 
vertík, a rendőrök vídtík meg! 

Aki fösvíny, aki irigy, meg aki a kenyeret pocsíkolja — de leginkább ez a 
kettő: aki a másik embert meggyilkolja, meg aki a saját Janyát megpiszkítsa. 
Ezt a kettöt én RÖGTÖN fel bírnám AKASZTANI! Ezt ANNYIRA 
útállom! 

Amikor Anikóm nyócadik osztályos lett, én aszondtam neki: 

—  Idehallgass Anikó! Válasszá. Varrónð leszel, vagy ápolónő! De az 
eggyiknek sikerülni KELL. Ha beledöglök, meg ha beledöglesz, akkor is! 
Az én dogom a píz. Te meg tanulja! Tanulja, mer én belédverem, az anyád 
kurva szentsígit! Mer te nem leszel az ami én vótam meg én vagyok! Hogy 
mindég csak azír a kis kenyírér harcolj! Ha ez lesz teveled is, akkor inkább 
vízbefújtalak! Van eszed, TANULJ! És legyél úri női Hogy kinevethesd a 
többit! 

Szenvedtem vele eleget. Nemelíg vót hogy ðtöztessem, ellássam, 
adogassam neki a sok pízt — még akkor mindég azon is kellett lennem hogy 


neveljem! 

Amíg a nővírkípzön vót, de sok beteget megfürdettem űhelyette, de 
sokat tisztába tettem amíg ű tanúit! Meg DE sokat magyaráztam neki!: 

— Idehallgassa Anikó! TANULJA fiam! Te csak mindég azon iparkodjá, 
hogy többet tudja mint azok a másikok! Teneked SZÁZSZOR annyit kell 
tudni mint egy magyar jannak! Tanulj fiam mer MEGFÚJTALAK! Meg én, 
az anyád mocskos uristenit! 

Sok baj vót, nagyon sok baj! Hogy a magyar jányok így, a magyar 
jányok úgy - 

— Anikó! — mondom. — Ne avatkozz közéjök! Semmi dogod köztök! Te 
most még csak ne is SZÓLJÁL hozzájok! Gyön hozzád eggyik? Hagyd 
hogy elmondja, te meg feleld neki: , Teneked igazad van, de ne haragudjá, 
most nekem sok a dogom!” Gyön a másik? Hallgasd meg azt is, oszt 
mondjad annak is: , Neked van tökíletes igazad! De ne haragudj, most 
nagyon sok dogom van!" így kell a magyar jányokkal kibánni! Hogy ennek 
is igazat adsz, meg amannak is, megvan a bíke, de teneked SEMMI 
KÖZZÖD eggyikhe se! 

Nehíz vót neki, eleibe nagyon nehíz vót. Vót ollyan: ültek nígyen az 
asztalná, Anikóm odament ötödiknek, leült û is — a nígy felállott, Anikó 
maga maradt az asztalná. Kiközösítettík! Mer cigány! 

Hogy gyött hozzám, sírva!: 

— Anyám, nem bírom! Nem csinálom tovább, nem tudom! Mer a 
többiek — így meg úgy. 

— Mit törödsz vele?! Ki kérdezte hogy mit csinának a többiek?! Te csak 
TANULJ! Tanul jál úgy, hogy mindenkinek a feje tetejin táncoljál a 
tudásba! Mással te EGGYÁTALJÁN ne törödj! Maj nízd csak meg, hogy 
ezek még hogy könyörögnek neked egyszer! Mer ezt se tudják, azt se tudják 
— te meg maj tudni fogol mindent! Most még csak suttyómba mosolyogj 
rajtuk — de még majd egyszer kinevetheted üket! TANULJÁL! — mondom 
neki. — Mer annak van írtelme! De hogy itt bögsz nekem, annak nincs 
írtelme. Maj ha tudsz, te leszel az atyaisten! Még majd egyszer mindenki 
tehozzád színeskedik, meglásd! 

Oszt elébb-utóbb elgyött az az üdő is, hogy könyörögtek néki! Hogy 
ühozzája gyöttek má, űt udvarolta a többi! Gyön haza, nevet, mondja: 

— Anyám, meglesz má, megvan má — — 

— Na ugye lelkem! Na ugye megmondtam gyerekem! 

Oszt megadta az Isten, hogy nővír lett, meg főnövír Anikóm! 


Sokat kínlódtam én az urammal. Jaaj, kínlódtam eleget Lacival! De 
RETtenetes sokat! 

Anikóm ríg Pesten vót má, anyám is meghalt ríg, magam vótam má csak 
az iszákos vínemberrel, csak ûtûle nem bírtam má szabadulnii Na annyi 
megvót azír, hogy amikor má nem bírtam, elvitte rúlam Anikó. Mer 
hazagyött, oszt mondtam neki: 

— Anikó, nem bírom apádat. NEM BÍROM má vele! Én felakasztom 
magam! 

— Na anyám, jó — aszondja Anikó —, ne akasszad fel magad, hanem 
inkább elviszem rúllad egy kicsit. 

Elvitte oszt Pestre, betette egy kórházba. 

De ott is csak szígyent hozott Laci Anikómra! Italokat vitt be magáho, 
berúgott persze — aaj istenem — — Meg nekiállt ott benn a nõvírszobán fözni, 
főzött paprikásklumprit, de persze akkor is ríszeg vót, oszt megettík elüle a 
többi betegek, ü nem lakott jól, oszt nekiállt ott csináni a cirkuszt — hát 
amíllyen ugye a ríszeges ember! Hogy mindég törtínik körülötte valami! 

Ott vót nígy-öt hónapig, úgy gyött megin haza. Még meg millyen kedves 
lett utánna, még hozzáfogott nekem takaritgatni! Ott seprege-tett vagy egy 
hétig, de maj minden nap — nem gyöztem rajt csudálkozni! Na persze nem 
tartott soká az egísz — gyött megin az ital. 

Ugye, ennékül se valami Jól álltunk. Mer ü dógozott vagy harminc évet a 
villantelepen. Csak nem igazolták neki! Mer megszakította egyszer a 
folyamatosságot, mer fel akart gyönni Pestre. Ípp mikor a nagy 
munkanílkülisíg vöt, hogy kinn aludgáltak az utcán az emberek, oszt 
örültek ha klumprihajat leltek a szemítbe — na pont akkor kellett a Lacinak 
Pestre menni. Három napig ha dógozott, ennyi vót az egísz — de a könyvit 
elvettík, másikat adtak helyette. Oszt evvel ellüktík: többé má nem bírta 
igazolni az évjeit. Ezír lett neki papíron csak tíz év je bedógozva — pedig 
biztos vót legalább vagy huszonöt évje! Engemet meg azír nem igazoltak a 
termellőszövetkezetbe, mer csak családtag vótam. Benne vótam én öt évig, 
de nem a magam nevin, hanem csak mint családtag! Arrul meg nem adtak 
papírt. Úgyhogy szípen el vótunk haj int va mind a ketten! Ami kevíske 
nyugdíj gyött, azt a Laci fogta, megitta, mind az utolsó fillérig eltüntette — 
na jól níztem én ki ûvele, mondhatom jól níztem ki! 

Kapott ü szénutalvánt is, mint nyugdíjjasnak járt neki — SZÍPEN kírtem, 
ne adja el! Legalább a tûzrevalónk legyík meg! — Eladta azt is. 


Küdött akkor Anikóm másikat, küdött egy kilencszáz forintos 
tüzellőcédulát — nem azt 15 megtalálta a Laci?! Eladta a szomszídnak, ászt 
MIND megitta az árát annak 15! Gyött a tél, ott álltunk a hidegbe egy SZEM 
tűzrevaló nékül! 

— Ugye rimánkodtam neked, hogy ne add el a széncédulákat? Vót a tiéd 
is, meg Anikó is küdte a kilencszázforintossat, nem lett vóna gondunk a 
télen! Ha SEMMINK se vóna, akkor is legalább jó meleg házba ülhetnínk, 
meg mégis egy kis teát csinálhatnál ha beteg leszek, vagy ha te beteg leszel! 
Tennínk fel egy kis teát, megennink egy kis ke nyírrel, ászt jó van! De hát 
eladtad az összes cédulákat, oszt így csak ülhetünk a hidegbe, íhen! 

— Mir — aszondja rá —, hát énnekem nem ugyanollyan közöm vót ahho a 
céduláho, mint neked? Má mir ne adhattam vóna el?! Anikó küdte — hát 
Anikó nekem nem ugyanúgy jányom, mint ahogy neked az?! 

Na. Hát illyen ember vót az uram. Hát lehet íllyen emberrel vitatkozni? 
Hogy sokszor gondótam: legjobb lenne tán fejbe verni! 

De Anikó nem engedte. Anikó mindég víd-te! Aszondta Anikó: 

— Anyám, ne bántsd apámat! Ne bántsad! Mer nagyon sajnálom! 

Mer nagyon szerette az apját! Vagy csak sajnálta? Én nem tudom. Lehet 
hogy szerette is! 

- Anyám — aszondja Anikó —, hát láthatod: HÜLYE! Mit csináljunk 
vele? Nem lükhessük senki nyakába, csak a mi gondunk mán û! Unílküle 
minekünk semmi bajjunk nem lenne — de hát ezt adta nekünk az Isten 
keresztnek! Ezt mos má nekünk viselni KELL! Na, hát ennyire szerette 
Anikó! 

— És ne bántsad — aszondja. — Inkább maj mikor má megin ott tartol, 
hogy na most má megõrülsz vele, akkor megin fogom ászt leveszem rúlad, 
felviszem öt-hat hónapra, beteszem kórházba megin, vagy tartom 
magamnál! 

Fel is hozta, megin felhozta magáho. A magyar urával vót akkorüdőbe 
Anikóm, Budakeszin laktak — de aszondta az urának: 

— Nagyon sajnálom — aszondja —, de most ű is itt lessz egy ideig. 
Tetszik, nem tetszik, de ezaz ÉN APÁM! 

Meg felőtöztette, tetőtül talpig felőtöztette az apját! 

— Ezt a pízt én kerestem — aszondja az urának —, neked ebbe nem vót két 
filléred se, úgyhogy azt veszek rajta az apámnak amit akarok! 

— Hogy LÉtezik ez — aszondja a nászasszo-nyunk, Anikónak az anyóssá 
—, hogy lehet, hogy ez az Anikó ENNYIre szereti az apját is, anyját is? 


Hogyhogy engem nem szeret így a gyerekem?! — aszondja. 

Anikóm csak nevette! 

— Hát — aszondja —, az úgy létezik, hogy mink cigányok vagyunk! 
Magok meg magyarok! Mink cigányok nagyon szeressük a szüleinket! 
Magok, magyarok: ha magára megharagszik fia vagy jánya, beviteti a 
kórházba, meg se látogassa! 

Oszt így is lett! Szorul szóra így lett! Bevittík a nászasszont a kórházba, 
megoperálták — a vejem oda se NÍZETT rá! Úgy halt meg az öregasszon, 
tiszta egyedül! Ó, Anikóm a világ LEGvígirül is szaladt vóna, ha meghallja 
hogy kórházba vittek engem! Vagy azt a rossz apját! 

A cigánság más ebbe: a cigánság mind összetart. Hát meg lehet nízni: 
hogyha eggy igazi súllyos beteg van, hogy ott van körülte mind, hogy 
vigyáz rá az összes! Vagy hogyha halott van! Ott virrasztolunk neki, 
ahányan csak vagyunk! Ott ülünk két-három íj jel is, ott énekelünk neki 
reggelig! 

A magyarok? Beteg? Meghalt? Ráhúzzák az ajtót, ászt hagy egye a fene 
ott ahun van! Mit törödnek ûk avval! 

Most má azír változik a világ ebbe is. Most má nem lehet otthon 
virrasztolni a halottat se, ki kell vinni azonnal a temetőibe a siralomházba — 
oda meg nem mehetünk utánna. Változik mán a világ — — 

Elgyött azután annak is az ideje, hogy az uram nagyon beteg vót már. 
Na, mondom, most má tán meg is hal! 

Oszt meghalt, ténleg. 

Öt vagy hat éve — vagy HÉT éve? Mit tudom én má! 

Feküdt betegen, én ápoltam — de ollyan beteg vót má, hogy az italt se 
kívánta! Hát, mondom, hogy ezt is megírtuk! 

— Na, Laci — mondom neki —, iszol valamit? Hozok neked! Igyál csak, 
hogy a faszodat rakd anyádba, meg a tesvíredbe! Hát nem kell má?! Most 
MÉ nem iszol?! He?! 

Nem szólt rá semmit. Nem kellett má neki az ital se, meg szóllani se 
nagyon tudott má -meg nem is mert tán. 

— Ugye — mondom neki —, mennyit kírtelek, hogy ne légyé ollyan rossz! 
Oszt hiába rimánkodtam neked! Mondjad má: megírdemled, hogy itt 
fürdetlek? Hogy mosom a szarodat?! Hogy minden nap tisztát adok rád, 
megírdemled éntûllem?! Hogy nyomjad anyádba! 

Én oszt mondtam neki! Még szembe is köptem, ha elfutott a míreg az 
emlíkezístül! 


És még akkor is vót aki vídje! A tesvírem, Kiki — ût hittam át, legyík má 
velem, ne legyek magam mikor Laci meghal. Ászt a Kiki is!: nem hattá 
hogy bántsam Lacit! 

— Apád nyomja a szádba a faszát — aszondja nekem —, hát nem hagyod 
bíkin ezt az embert?! Ha még egyszer szólsz neki, nem gyövök többet ide, 
meghal, ászt magad leszel vele! 

— A nehízsíg törjík ki — mondom neki —, még EZMELLETT vagy?! 
EZT víded?! Hogy a fekete fene rágja le azt a két sován csecsedet! 

— Hogy verje apád a füledbe — aszondja a Kiki —, hát egy halálos 
nagybeteg ember, ászt te meg nem hagyod pihenni se, örökkí a bûnit 
emlegeted fel neki! Nem elíg most a maga bajjá neki?! Ha még egyszer 
bántani mered a Lacit, figyeld meg: tájjadra se gyövök többet! 

Úgyhogy oszt nem is mertem tovább bántani. Filtern hogy nem gyön 
Kiki, magam maradok, meghal Laci — hát a SZÍVbaj gyön rám, ha egyedül 
ír! Mán akkor ha ott vót Kiki, nem bántottam Lacit eggyátalán. 

De ászt ahogy elment Kiki! Pótoltam akkor, duplán! 

— Megállj — aszondja Laci —, ha gyön Kiki, megmondalak neki! 

— Az — mondom -, kanold szíjjel anyádat, ezt tunnád, prímán, az 
árulkodást! De ne próbáld, ne merjed! 

Nem is merte! Gyött Kiki — nem árult el neki Laci! Gyön Kiki, megy 
hozzá: 

— He sógor! Hogy vagy? Ihatna valamit? Hozok neked tesvír! Mit 
ihatna, mit hozzak? 

— Ne hozzá semmit tesvír — — 

Má hangja is alig vót akkorra Lacinak! 

— Nem kívánod? Vagy csak nem mered mondani, a Julistul? Mondjad 
csak nyugodtan, NEKEM mondjad! A Julis meg ha bánt tígedet, úgy vágom 
pofon hogy kimegy a szeme! 

Jó van, megvártam míg a Kiki elment, akkor oszt mondtam tovább 
Lacinak. De MINDENT elmondtam neki! Vót abba rosseb, vót abba rák, 
vót az anyja, tesvírje, ami csak eszembe vót, MINDENT mondtam én neki! 

— Te mocskos csavargó, te, NEKED mondom, Laci, he! Hallod?! Adta 
nekem pízt?! FILLÉRT se! MIND megittad mindég amit kereste! Meg amit 
ÉN hoztam, azt is megittad! De most a fene kieszi belülied! Meghalsz, 
tudod?! Laci, he!! 

Küdte akkor a Kiki a janyát, Etust, vagy a vejit, a Zoltit. Felváltva ültek 
ott, úgy vigyáztak: nemszabad vót bántani a Lacit! Mer gyött ám a Kiki, 


oszt kifaggatta üket: 

— He, Zolti, Etu! Nem bántsa a Julis a Lacit? 

— A fene egyen el innen tikteket — mondom -, hát mind énrajtam vattok 
má?! 

— Kuss — aszondja a Kiki —, nem tíged kírdezlek! Zolti, bántsa, vagy 
nem bántsa?! 

— Nem bántsa, nem bántsa! — aszondja a Zolti. — Ha meg bántsa, 
megírdemli! 

— Na kussolj má te is — aszondja a Kiki —, mer tíged is órbaváglak! Hát 
egy NAGYbeteg HALdokló EMberrül van szó, hát hogy gondóltok ollyat 
hogy bántani szabad?! 

Gyött a doktor — ha híttam, ha nein híttam, gyött. Megnízte Lacit — 
engem meg átölelt, magáho szorított: 

— Kedves Julis néném! — aszondja. — De jó asszon maga! 

— Én? — mondom. — Jó asszon? Hát basza torn anyjával, tesvírivel! 

— MINDAMELLETT, ha baszatja is! Mer aran-gyímánt tisztába tartsa 
Laci bácsit! Pedig nem is írdemli magátul a vín bűnös! — aszondja a doktor. 

— Muszáj — mondom -—, hát kíntelen vagyok! Hiába, doktor űr, hát 
trafikom van! Nem tehetem meg, hogy ha ű összeszarja magát, úgy 
hagyjam, oszt a vevők a büdösbe gyöj-jenek! Hát ollyat ki hallott má?! 

— Arany asszon maga Juliska néni, ARANY Asszony! 

Nehezen halt meg Laci. Fulladt a vígin, állandóan fulladt! Ordított 
akkor: 

— LEVEGŐT! LEVEGŐT! NYISS ABLAKOT! LEVEGÕT!! 

- Kéne, mi?! Nem kapsz! NEM adok levegőt, FÚLJA MEG!! 
Megfúlsz most, meglásd, baszd szájba anyádat! 

— Könyörgök neked, KÖNYÖRGÖK! LEVEGŐT! 

Gyött ípp a Kiki. Nízi Lacit, aszondja: 

— He, Julis! Rosszul van az urad. Nízzed má, nem kap levegöt! Ki kell 
nyitni az ablakot! 

— Jaaj de meguntam veled az íletemet Kiki! Eresszed te is az anyádba a 
gecidet! De elegem van má belülietek, MINDŐTÖKBÜLÜ 

- ELHALLGASS!! — azt kiabálja a Kiki. — NYISSAD KIFELE azt a 
baszott ablakot, de AZONNAL! És amit mond, csináld! MINDENT 
megtegyíl amit kíván! Hát az utósó kívánságát még a RABNAK is 
megadják! EZ meg itten — — 


— Tudom, tudom: , HALdokló NAGYbeteg EMber"! De nagyon 
meguntalak má mindőtöket! 

Kinyitottam ászt az ablakot — —Na: hát íllyenek vótunk! 

Nagyon nehezen halt meg. Tisztára ki vótam má merülve — — 

Még akkor előgyött a Dezső, az első uram. 

De beteg vót akkor má nagyon a is. 

DE könyörgött an nekem! 

Ó de rimánkodott, hogy csak azt engedjem meg legalább, hogy 
begyöjjík níha a trafikba, leüljön, oszt elbeszílgessen velem! 

Aszondtam neki: 

— Nem engedem meg — mondom. — Mer én nem vagyok ápolónő! És 
nem is akarok többé beteget ápolni! Az uramnak rendessen gondját 
viseltem, û meghalt, mit csináljak — de másnak én most má nem kívánom 
gondját viselni! 

Gyött akkor még, hogy mit gondolok, menjen-e Pestre kórházba, 
engedje-e hogy megoperálják. Mer nagyon beteg. Küdené a doktor Pestre, 
csak û meg fil hogy meghal a mûtétiül. 

— Énfelûlem azt csinálsz amit akarsz! -mondom neki. — Énnekem nem 
gondom hogy mész-e Pestre vagy nem mész, meghalsz-e vagy nem halsz 
meg! Énnekem szerencsire nem gondom mán ez! Mit filsz, bolond?! — 
mondom neki. — Meghalni úgyis muszáj! Hát akkor meg?! 

Ment akkor Pestre, hagyta hogy megoperálják. Meg is halt az 
operációba. 

Az én íletembe jaemjó világ vót. Bezon nem-jó vót: szenvedtünk mink 
eleget! 

MOST van jó világ! Illyen nem vót még, meg nem is lesz másik illyen 
Jó mint ez a mostani! Ez OLLYAN Jó világ! 

Mer most, ha valaki szeret dógozni, akkor megíl! Meg ha ügyes, akkor 
még elő is lípteti magát! Ha szípen iskolába jár, utánna meg dogozik 
tisztessíggel-becsülettel, akkor máma minden vágyát teljesítheti! Úgy 
magyar mint cigány! Bezon, ARAN világ ez! 

Mm, csak most vónik fiatal! Hogy ílhetník én is! Mer így én má nem 
veszem hasznát a jónak. Ami szíp meg jó van, am má nem énnekem van. 

Elíg soká benne vótam én a pártba. Mer nagyon szerettem ott lenni! 
Eleibe elíg sokan is vóttunk benne cigányok, mind a két cigánvárosbul jó 
páran. Csak azután úgy apródonkint kimaradozott legtöbb. Mer nem fizettík 
a díjjat. Meg nem jártak el gyûllísre — szóval így hanyagságbul Mer a 


kitartás, az hiánzott — a kitartás hiánzik legtöbb cigánbul! Ez a baj. 
Úgyhogy most má elíg kevesen vannak párttagok, páran ha lehetnek. 

Utóvígre oszt én 15 kimaradtam belüle — de nagyon bánom! Még mikor 
lenn vótam Karcagon, mielőtt eladtam a házat — de beteges vótam má 
nagyon, fel vótam dagadva, nemigen tudtam menni sehova, meg amúgy is 
nagyon le vótam kötve a trafikkal, hát pártgyůllísekre se jártam má — 
kigyött akkor egyszer hozzám két ember a pártbul. 

— Ide hallgasson, Károlyiné elvtársnő -aszondja az eggyik, egy 
nemtommíllyen Tóni bácsi —, maga má úgyse tud gyönni a taggyűl-lísekre! 
Jobb hogyha ideadja a könyvit, és akkor lemondott szípen, a maga 
jóakaratábul. Mer ha nem, akkor felhívassák a központba, és úgyis el lessz 
véve a könyve! Mer magát már soha se lássuk a gyűllíseken! 

Na így akkor odadtam a kiskönyvemet. 

De azután meg ÚGY megbántam! Mer csak nem lehetett az igaz! Hát 
azír hogy valaki beteg, csak nem küdik el a pártbul! ÚGY bánom hogy 
akkor odadtam a könyvemet! 

Utánna hogy a Laci meghalt, beteg lettem én 15. De nagyon beteg. Fel 
vótam fúvód va, fel vótam dagadva, a lábom mint egy zsák! Meg a 
vírnyomásom — mer vírnyomásos is vagyok! Meg még a lázam is hozzá! 
MINDEN bajjom lett akkor egyszerre! 

Fel is adattam a táviratot Anikómnak Pestre — de hát amíg az odaír? Meg 
amíg majd Anikó gondol valamit? Addig mi lessz? 

Kigyött a doktor. Pedig én nem is híttam — nem tom ki hítta ki! Mondom 
nekt: 

— Mér gyött a doktor úr?! Én nem híttam! 

— Azír gyöttem Julis néni — aszondja —, amír NEM hívott! 

— Najó- mondom -, üljön le akkor. 

— Nem ülök le, mer nem ülni gyöttem — aszondja —, hanem 
megvizsgálom magát! 

— Ne vizsgáljon maga engemet — mondom -, hát mit akar velem?! Nincs 
nekem semmi bajjom! 

Nem akartam engenni — de csak megmírte a lázamat, meg a 
vírnyomásomat is megmírte, erővel! Aszondja utánna: 

— Julis néni! Hogy híjják a maga janyát? 

— A jányomat?! De hisz ismeri a doktor úr! Károlyi Anikónak híjják! 

— Hát a vejit hogy híjják? 


— Doktor úr! — mondom. — Mit akar a vejemmel? Asziszi, bolond 
vagyok?! 

— Nem hiszem. Hanem TUDOM! — aszondja a doktor. — Hát tudja maga 
hogy mennyi a láza? NEGYVEN fok! Tudja maga mennyi a vírnyomása?! 

— Honnan tunnám! 

— Na tudja meg: KÉTSZÁZ NYÓCVAN! 

— Nem bánom én, ha ÖTSZÁZ is! 

— De — aszondja — a kétszáz má ÜT! 

— Maj — mondom - én meg visszaütök neki! 

— Jó — aszondja a doktor —, ne viccelődjünk tovább. Megírom a 
mentöcédulát, szólok a mentösöknek, ászt hónap szípen befekszik a 
kórházba. 

— ÉÉN?! — mondom. — Azt maga nem fogja elírni! 

— De mir?? 

— Hát — mondom —, CSAK. 

— De most mondja meg nekem hogy MÍR! 

— Hát — mondom — mer a mé nem darázs. A klumpri meg nem tojás! 

— Okos beszíd! — aszondja a doktor. 

— Okos beszíd, vagy nem okos beszíd, én nem bánom! Csak elíg ah 
hozzá hogy nem megyek! Mer azírse megyek oda a sok magyar kurva 
közzé! Hogy kinevessenek, kigúnyoljanak engem?! Nincs rá semmi 
szüksígem! 

— Rendbe van, nem alkudozok én itt magával — aszondja a doktor —, ha 
máskípp nem gyön, küdök két rendőrt is a mentővel, de AKKORI S 
bevitetem! 

— Reggel hány órákkor gyönnek? — mondom. 

— Reggel hét órákkor! 

— Jó van — mondom -—, hát gyöjjenek akkor, így oszt nagynehezen 
leráztam a doktort. 

Megy el — má gyön is be Erzsike. Nem is kellett mondani neki hogy mi 
van, mer hallgatózott. 

— Hallottam, hallottam: viszik reggel a kórházba! — aszondja. 

— Jaj Erzsikém — mondom -, mit csináljak? 

— En, ha magának vónék — aszondja —, feltűnik a vonatra oszt menník 
Anikóho! 

— De hát — mondom — má küdtem sürgönyt Anikónak, hátha gyön ide 
hónap! 


— Én felmenník mindenhogy! — aszondja az Erzsi. 

— Jó, igen, igen — mondom —, de NEGYVEN fok lázzal, KÉTSZÁZ 
NYÓCVAN vírnyomással?? 

— Akkor is! — aszondja . — Akkor is! 

— Igazad van. No — mondom -, felkísírsz Pestre engem? A kötsígedet 
megadom! 

Hát, û nem tud, mer a gyerekiket nincs kire hagyja. 

— — Küdd el akkor valamellyiket Rózsiér! Gyöjjön át Rózsi! Majd az 
felkísír! 

Áthítták akkor a Rózsit. 

— Gyere — mondom neki —, vigye fel engemet Pestre! Fizetem az 
utikötsígedet! 

Ü nem tud gyónni! Mer az ura beteg, jánya beteg, mittudomén, 
mindenkije haldoklik, nem hagyhassa űket! 

— Na, akkor õtöztessé fel! 

Felőtöztetett. Megmosdatott szípen, rámadta a bugyogót, harisnyát — 
nem vót könnyü! mer alig gyött rám a ruha! hát fel vótam fúvódva, fel 
vótam puffadva, teli vótam vízzel! —, rámadia a kombinétom, ruhámat, 
cipőmet, minden — de hogy űneki most menni kell, mer várják a betegjei! 

— Menjé! — mondom, — Majd én főzök magamnak! 

Még akkor nekiálltam fözni! Káposztát föztem! Ha enni nem is nagyon 
tudtam belüle, de azír megfðztem magamnak rendessen! 

Úgy oszt mentem a vasútra. Persze kisírtak oda is, hogy el ne essek, 
vagy valami. Kinn az állomáson megvártam szípen a háromórás! vonatot — 
mire reggel ment írtem a mentő, én má Pesten vótam! 

Tudtam hogy Anikóm ícakás! Mer azt megírta nekem. Ha kicsit 
hamarébb járok, még ottírem a kórházba — de lekístem már. Micsináljak 
most, jó Istenem? Az anyóssáikkal lakott Anikó, tudtam hogy a kórház 
udvarán van a lakásuk, mer az apóssá portás vót ott — de most hun keressem 
üket ebbe a hatalmasnagy kórházba?! Akkora rengeteg vót az a kórház, 
mint eggy egísz város! 

Tanáltam akkor az eggyik folyosón egy beteget. Mondom neki: 

— Ismeri maga az én jányomat, Ani növírt? 

- HÓÓGYne — aszondja —, persze hogy ismerem! Nála vagyok beteg, 
az û pavillonjába! 

— Igen? — mondom. — És azt is tudja hogy hun lakik a jányom, meg az 
anyósaik? 


— Tudom azt is! — aszondja. 
— Nagyon messzire van az 1de? 
Hát — aszondja —, nem ollyan nagyon messzire! 

— Nagyon beteg maga? — mondom neki. 

— Hát -— aszondja —, nem íppen ollyan nagyon. Mir? 

—  Kisírjen el engemet oda! Mer én meg nagyon beteg vagyok! — 
mondom, — KÉTSZÁZ NYÓCVAN vírnyomással gyövök Karcagrul! 

Na így oszt szerencsíssen eljutottam hozzájok. De má akkor majnem az 
ajtóba estem össze! 

Oszt Anikóm meg nem is vót ott! Csak az anyóssát, a nászasszonyomat 
tanáltam! Mer a vejemet ípp operálták, a visszereket szedtík kifele ípp a 
lábábul, ászt Anikó haza se ment a munkábul, ment be mindjár a férjihe! 
Avval hogy utánna meg megy egyenessen az állomásra, utazik le Karcagra, 
hozzám! Én gyöttem, û ment! 

De a nászasszonyom nagyon jól fogadott. Mindjár: HAMAR egy 
lázmérőt, de AZONNAL. Megmírte a lázam — NEGYVEN fok! 

— Jíízusom — aszondja —, ÍLLYEN lázzal fel mertél ülni a vonatra?! 

— Fel— mondom. 

Azt csinálta akkor: SZŰZ ANYA meztelenre levetkeztetett! Oszt BELE 
a hüdegvizes lepedőbe! Adott hozzá még lázcsillapittó orvosságot is — úgy 
fektetett le. 

De én ÚGY elaludtam, mint akit agyonvertek! 

Ha begyött valaki, felníztem azír, hogy hátha Anikóm gyött, de szólni 
nem bírtam semmit, aludtam tovább. A nászasszonyom ÖTSZÖR nízett 
meg akkor ícaka! Hogy ílek-e még! 

Anikóm az ötórásival ment le Karcagra — visszagyönni nem tudott már, 
mer nem vót vonat. Csak telefonált Karcagrul az anyóssának. Hogy 
odatanáltam-e, megvagyok-e. Mondták neki hogy igen, ott vagyok, csak 
nagyon beteg vagyok. Gyött oszt Anikóm a legelső vonattal, a 
háromórásival ű is, reggelre má ott vót mellettem. 

Oszt meg is gyógyított szípen Anikóm. 

Jó jányom ű, nagyon jó jányom. 

De nem is mentem vissza utánna Karcagra, maradtam inkább 
Anikómmal. 

Hogy felgyöttem Pestre, Anikó bevitt a kórházba, takaríttónðnek. 
Dogoztam ott is egy darabig. 


De borzasztó szerettek a munkahellyemen! Mindenki nagyon szeretett 
engemet! 

Lett egyszer egy kis röpgyûllísünk. Hí a Vali nõvír engem is, menjek be 
én is. 

— Áá — mondom —, nem megyek én, hát dogom van nekem, meg nem 
érdekel engemet a gyűllís! 

Pedig még akkor komunista vótam! De valahogy nem akartam menni. 
Gyön akkor a főnövír. 

— Juliska néném — aszondja —, hát hogy mondhat íllyet hogy nem gyön?! 
RÖGTÖN tegye le azt a mosogatást, ászt gyerünk! 

Jó, megyek. Leülök bent, a többi közzé. Hát, mindjár avval kezdi a 
főorvos úr: 

— Imádkozzunk a Jóistennek, adjunk hálát neki, hogy a Juliska nénit ide 
küdte mihozzánk! Mer miúta a Juliska néni itt van, azúta itt ragyog minden, 
arán tiszta itt minden! — aszondja. — Ipacs néni meg avval gyön, hogy a 
magyar asszonyok nem akarnak dolgozni cigányasszonnyal, kérik hogy ne 
kelljen dógozzanak cigányasszonnyal! Hát Ipacs néni — aszondja a főorvos 
úr. — Javaslok én magának valamit! Ha nem akar dógozni a Juliska nénivel, 
menjen ászt vegye ki a könyvit, hellyezkedjík el másutt! Mer elmehet, de 
most AZONNAL elmehet! De a Juliska nénit nem hagyjuk, a Juliska nénit 
TÍZ másik takarittó-nőír se adjuk! Mer a Juliska néni ARANYAT ír nekünk! 

Na. Hát akkor el lehet gondóni, hogy mennyire szerettek engemet ott a 
kórházba! 

Takaríttónð vótam — de vót nekünk ott munkahellyi kisvizsgánk is. 
Előtte a Terézke főönövír mindenkinek adott egy kis papírt, arra vót ráírva 
hogy hányadiknak következünk, mit fognak kérdezni, mit kell rá mondani, 
ez oda lett adva hogy tanuljuk meg jól — na én meg elhattam az enyimat! 
Énvelem nem tudta Anikó megtaníttatni a beszídemet, mer elhattam a 
cédulát! 

Megyünk vizsgára. De én maj meg eszem kezem-lábomat, ollyan ideges 
vagyok! Jó, mondom, hát engemet lehet hogy nem is szólít az igazgatói 
főorvos úr, mer azír hogy én cigán vagyok. Hátha nem is szólít! 

Ülünk — egymás után feláligassák a nípet, beszíl e is, beszíl a is, eggyik 
a másik után -hát vótunk háromszázan csak takaríttónők abba a hatalmas 
kórházba! Egyszer oszt aszondja az igazgatói főorvos úr: 

— Na most má sokmindenkit hallottam beszílni — aszondja —, de még a 
Károlyinét, a Juliska nénit nem hallottam! — mer tudta hogy én csak úgy 


értek hogy „Juliska néni”. — Most magát kérdezem Juliska néni! 

Felálltam — de én majnem elájultam. Annyira filtern! Hogy Istenem, hát 
mit mondjak. Itt a háromszáz ember előtt, meg az összes doktorok előtt! 
Mikor egy SZÓT se tudok belüle! Felállók, mondom neki: 

— Hát, igazgatói főorvos úr — mondom -, én bizon nem szóllok egy szót 
se. Mer nem tudok! A kis cédulámat, amire fel vót minden írva, elhattam, 
úgyhogy nem tudok én semmit se. Zavarjon el. ha úgy gondolja az 
igazgatói főorvos úr, de én nem mondok egy szót se! — mondom neki. — 
Mer nem tudok én beszílni! 

— MaGAA?? — aszondja az igazgatói főorvos. — Dehát magának van itt a 
legnagyobb szótehetsíge! 

— Énnekem bizon nincsen — mondom. — Mer én iskolát nem jártam! 

— Hány osztályt járt Juliska néni? — azt kérdezi az igazgatói főorvos. 

— Eggyet se — mondom —, EGGYET SE! 

— Nem érdekel — aszondja az igazgatói főorvos —, akkor is magának van 
itt a legnagyobb szókincse! Julis néni — aszondja —, azt mondja meg nekem, 
hogy hogyan szokott maga takaríttani? Mondja el elejitül vígig, elkezdve 
reggel! 

Persze mind kacagott, mind a háromszáz nevetett! 

— Hogy ÉN, hogy hogyan szoktam takaríttani, igazgatói főorvos úr? 
Elmondom! Hát úgy — mondom —, hogy elðsszöris reggel bemegyek, 
köszönök mindenkinek hogy , jóreggelt kívánok!”, jó hangossan! Akkor 
megyek mind jár az ablakho, kinyittom! Minden ablakot, minden ajtót 
kinyittok, csinálok egy jó kereszthuzatot! Hogy gyöjjík-menjík a levegő! 
Akkor fogom magam, kisepregetek, összeszedem a szemeteket! Azután 
készítek a vederbe egy jó kórmeszes vizet! Oszt avval a jó kórmeszes vízzel 
felmosok mindenütt, jó bű vízbűl, hogy a szekrínyek alól is kihozzon 
mindent ami ott van, morzsa vagy ev vagy a! 

Mind nevette közbe, hogy aszondtam hogy , Jó bű vízbül” — nem bánom, 
na, nevessetek! 

—- ÚÚGY van Juliska néni! — aszondja az igazgatói főorvos úr. — Még 
hogy MAGA nem tud beszílni?! Hát pont ezt várnám mindenkitül! És el is 
hiszem, hogy maga így takarít! Na, most azt mondja meg minekünk, hogy 
eggyik ember a másikat hogyan fertőzi meg a leghamarább! 

— Hát — mondom — úgy, hogy ha megy a buszba vagy a villamosba! 
Oszt ott mind fogják azt a lógós valamit, közbe meg egymásra tüszkölnek 
meg köhögnek! Így fertőzi meg eggyike a másikát a leg hamarább! 


- NAGYON hellyes! És — aszondja — MI fertőzi meg legjobban az 
embereket?! 

— Legjobban — mondom - a légy! Aki a szemétdombra, szarra, húgyra, 
mindenre rászáll! Oszt hordja a fertőzíseket erre-arra! 

- ÍGY van, drága Juliska néni, ÍGY van! Odamegyek utánna a 
Terézkéhe, a vezető fönövírhe, súgom neki: — No, hányas? 

— Ötös, Juliska néném, ötös, ötös! Na jó van akkor — — 

De nagyon szerettek ott engemet, mindenki nagyon szeretett! A Terézke 
főnövír is, meg a doktorok mind! Ez az igazgatói főorvos úr is — zsidó 
ember vót, az egísz hatalmas kórháznak az igazgatója, Anikót már előbb 
ismerte û, meg ű is vette fel a növírkípzőre, aszondta Anikónak: 

— Te kölök! — aszondja neki. — Felveszlek! De hogyha szígyent vallok 
veled, én úgy elverem a popsidat, hogy ollyant még az íletbe nem kaptál! 

Mer nagyon szerette Anikót! De ugyanúgy engemet is! 

Meg ugyanúgy szerettek a betegek is! Vót egy beteg, a Svarc bácsi. Én 
csak Karcsi bácsinak híttam. Az ollyan vót, hogy egísz íccaka nem aludtak 
tülle! Mer egyfolytába csak, hogy ,Julisné-NÍÍ! Julisné-NÍÍ!” Megyek be 
reggel, avval fogannak: 

—  Gyöjjön má Juliska néni, mer nem aludtunk egísz ícaka a Svarc 
bácsitul! Mer örökké csak magát követeli! 

Bemegyek: — Mi van Karcsi bácsi? Mi bajjá van, mér hívott? 

— Pisilhetném! 

— Adom! 

Odatettem neki az edínt, beleráztam az izéjit — mind jár pisilt! De ű csak 
nekem pisilt! SENKINEK se pisilt másnak, CSAK nekem! 

— Jó van Karcsi bácsi! Most rendbe van? Jó van akkor — — 

IMÁDTAK engemet ottan! 

De vót szavam 15! Ha énnekem valami nem tetszett, én mindég 
megmondtam a magamét! Oszt mindég eligazítottam a dogot! Vót eggy 
adjunktus, Kovács, doktor Kovácsnak hittak. Rí szeges vót! Oszt ahánszor 
ríszeg vót, mindég meghalt valaki a keze alatt! De nagyon nem szerettem 
írté! Egyszer: gyön befele. De látom má messzirül: HOTT ríszeg, VERES! 

— Adjunktus úr! — mondom neki. 

— Tessék Juliska néni, tessék, tessék, tessék! — mer dadogott ha ríszeg 
vót. 

— Az Isten rakja bele magába a faszát — mondom. — Hát má megin 
PICSA ríszeg! Megin meg akar ölni valakit?! Vegye tudomásul: én nem 


fogok itt bokáig járni az embervírbe! Meg nem nízem hogy maga mit 
csinál, ha maga gyilkos is, én nem leszek gyilkos! Vegye tudomásul: máma 
itt maga nem operál, máma itt nem nyúl eggyik beteghe se! Megértette?! 

— Igenis megértettem, igenis megértettem! Fordult meg, elment! 

ODA vót a főorvos, mikor elbeszíltík neki! Annyira nevette, majd el 
FEKÜDT! 

Mondják ászt, hogy hí engem a főorvos úr. Megyek be: hozzá. 

— Juliska néni! — aszondja. — Mit csinált az adjunktus úrral? — de nevet, 
hogy maj le esik a székrül! 

— Jaj, főorvos úr! — mondom. — Hát ez úgy megy: ahánszor ríszeg, 
mindég meghal a keze alatt egy beteg! Én meg nem szeretem az embervírt 
fogdosni! Hát micsináljak? Rákiabáltam, oszt elment! 

— Kedves Juliska néni, magának van tökíletessen igaza! Ebbe maga 
parancsol, nem én! De így van Jól, így van Jól! 

— Hát, ebbül én parancsolok! 

De így el lett fogadva minden, amibe én in-tízkedtem! 

Úgy szerettek engemet a kórházba, hogy még majnem össze is vesztek 
rajtam! Mer elébb a Baros utcába vötam, ahun Anikó tanúit, onnat mentem 
át a Károlyi kórházba, Anikóm után, mer oda lett hellyezve ápolónðnek — 
de csak úgy bírtam elmenni a Baros utcábul, hogy a fönövír szabadságon 
vót, máskípp el se engedtek vóna! Mikor oszt már ott vótam, telefonált 
vissza az ottani főnövír, hogy érdeklődjön utánnam: 

— Terézke — aszondja a telefonba —, itt van nállunk a Juliska néni, a 
Károlyiné, aki tinálla-tok vót, mit szólsz hozzá? Míllyen vót a munkája 
tinállatok? 

— Tudod mit szóllok Máriám? — aszondja a Terézke főnövír. — Azt, hogy 
ha én itthon vagyok, ha nem vagyok oda ípp nyaralni, akkor most nem 
nállad van a Juliska néni, hanem énnálam! Mer akkor SZÓ se lehet rúlla 
hogy elengedjem! Mer anná rendessebb asszon nincs a világon! A betegek 
is imádták. És GYÖnyörű szípen, NAgyon jól takarít! 

— Igen — aszondja a Mária fönövír —, itt is ez a helyzet vele! 

— Na — aszondja a Terézke —, hát ha akármikor valami probléma vóna 
vele, ha akármi kifogásotok vóna ellene Máriám, csak szóljál azonnal, és én 
MARIS szaladok írté ászt hozom vissza magamho! Ha ípp nincs is hely, 
UNE KI akkor is van! Mer.az.egy OLLYAN asszony, egy ARANY asszony 
az! — aszondja a Terézke fónðvír. 

Ez ÍGY vót! Ha nem igaz, hát a Szűz Mária verjík meg! 


Nagyon szerettem én is ott lenni. Nagyon szerettem kórházba takarittónő 
lenni! Utóvígre ászt mégis elgyöttem. Hazamentem Karcagra. 

Mer ott vót a ház. Mer ugye a fél ház az enyim vót apámrül, a negyedet 
meg megvettem a mostohaanyámtul, amikor meg az is meghalt, a janyai 
örököltik az û megmaradt negyed házát — na akkor én inkább lementem, 
mer nem akartam hogy valaki oda bedugja az órát! Mer akkor nekem má 
víglegessen kuss lett vóna. Pláne ha egy családos belemegy — akkor nekem 
vígem van! 

Meg ott vót a trafik is apámrul. Mer apám, mint hetvenöt százalíkos 
hadirokkant, kapott egy trafikot, még az én fiatalkoromba. Ahogy oszt 
apám meghalt, rámmaradt vóna a trafik — hasznátam is egy darabig, de oszt 
odaajáltam a mostohaanyámnak, hogy legyen azé. Most ászt ez a trafik is 
visszamaradt énnekem. Hát oszt így ugye muszáj vót menni! 

De akkor is: kétszer kelletett beanni a felmondásomat! Oszt még 
másodszorra is aszondta a főorvos: 

— Juliska néni, nem vettünk rúlla tudomást! 

— Ha vettek, ha nem vettek, én úgyis elmegyek haza! Három hetet 
dogoztam magoknak, ennyi vót, kísz, elíg, alá szógája! Hát csak nem 
gondol ollyat a főorvos úr, hogy házat, trafikot, mindent hagyjak, csak hogy 
itt takaríthassam a kórházat?! Amikor ott nem is dogozók, csak ülök a 
trafikba, és megkeresem ugyanezt a pízt! Hát bolond azír nem vagyok! 

Mentem akkor vissza trafikosnak. 

Íltem akkor megin otthon, abba a nevezetes városba — 

Mer híres város Karcag! Mer oda való a hon-vídelmi miniszterünk aki 
most van, a Cinege! Ismertem — na hogyne ismertem vóna, hát egy városba 
laktunk! Csak ű a Katolikus Ríszen, mink meg Cigánvároson. Egy taknyos 
kis magyar gyerek vót ü Karcagon — oszt honvídelmi miniszter lett! Bezon! 
Emlíkszek rá, egyszer is kivert eggy embert a kocsmábul — mer nagy híres 
verekedők vótak mind ezek a Cinege gyerekek! Oszt mégis míllyen nagy 
ember lett a Lajosbul! 

Trafikos vótam akkor megin pár évig Cigánvároson. Nem vót as se 
rossz, mer elíg jó vót. A kétezer forintomat megkerestem benne, kétezer 
kettöt, hármat, de vót rá eset, ha ünnepnap vót a hónapba, megkerestem a 
háromezret is! Pedig csak ültem, pihenkeztem ott! Jó vót, nagyon jó vót! 

Csak ászt eggy üdő után meguntam. 

Oszt fogtam magam, otthattam mindent, felgyöttem újbul Pestre! 


Pedig mindenem megvót odahaza! Házam, szíp lakásom vót, rendes 
bútorjaim, MINDEN! De hiába: magam vótam benne. Vót ollyan ícaka: 
SZEMHUNYÁST nem aludtam! Mer az egyedüllít. Nappal? fél Cigánváros 
ott vót nállam, ott ette mind az én föztömet! ícaka: csak feküdtem egyedül — 

Nem a nílkülözistül gyöttem el! Hát megvót nekem mindenem! Ott vót 
elősször is a trafik. Meg kaptam a kis nyugdíjjamat is. Meg hozzá még amíg 
eljártam tippant szedni, avval is kerestem, hát minden piacon két-háromszáz 
forintot árultam! Meg még akkor ha píz kellett, csak írtam Anikónak, 
RÖGTÖN küldte, amennyit írtam annyit, még ha köccsön is kérte de kûdte! 
Úgyhogy mondom hiányom énnekem EGGYÁTALJÁN nem vót! 

Oszt mégis gyöttem. Mer azír hogy az egyedülsíget nem szerettem. 

Mer eggy az, hogy ugye Anikóm ttt van. 

Ű itt is ment fírhe Pesten — magyarho! Egy magyar vót az ura! Elsőbb a 
tesvíremékníl lakott Anikó, de hogy fírhement, átment akkor lakni az 
anyóssáikho Budakeszire, kórházba — mer azír hogy az apóssá a kórházba 
vót portás. Azután meg oszt Perbálon vett Anikó a férjivel egy lakást, ott 
laktak. Meg má én is ûvelõk. Jó is vót az! — egy darabig. Csak azután hogy 
Anikóm külön lett az urátul, nem vót má maradása Perbálon — na akkor 
elvállalta ezt a házmestersíget, hogy legyen lakás. így kerültünk ide 
Belvárosba. 

Meg akkor a másik, hogy itt van Pesten a tesvírem 15, a Rózsi. Nem 
rendes tesvírem û se nekem, onokatesvírem csak, mer a nagyapám 
tesvírinek a jánya, de neki is meghalt az anyja, meg nekem is meghalt az 
anyám, oszt így együtt nyðttünk-nevelkedtünk nagyanyámná — de én ût 
mindég tesvíremnek mondtam, meg egy cseppet se írzem hogy nem 
ídestesvírem, mer nagyon szeretem Rózsit! 

Ú is magyar emberhe ment fírhe, Füredi Mi-hályho, oszt ide gyöttek fel 
lakni Újpestre. Oszt Anikóm mikor Pesten tanúit, ûnállok lakott — nagyon is 
sokat köszönhet a tesvíremnek Anikó! Meg én is mikor elősször felgyöt- 
tem Karcagrul, eggy ideig nállok is laktam — eggy ekkorka kis lakásba 
vótunk nyócan! Hogy NÍGYEN feküdtünk eggy ágyba — hát el lehet 
gondóni! Oszt a Rózsinak az ura mindég üldözött vóna minket kifele! A 
Rózsi meg nem hattá! Aszondta a Rózsi: 

— Rendbe van, zavard el. De ha ü megy, én is megyek! Mer énnekem a 
tesvírem MINDENNÉL előbbrevaló! 


Azután oszt lett ollyan is, hogy én vettem magamho a tesvíremet, 
odavittem Perbálra, Anikóíkho. Akkor meg az Anikó urával harcoltunk 
örökkí, ajajaj — — 

Szóval így szerettük mink egymást a tesví-remmel! Hogy nem bírtam 
nílküle lenni! De még most is: ha ûneki valami bajjá van, akkor én má meg 
vagyok bolondulva! Akkor má rögtön küdöm Anikót, Anikó má szalad is 
írté, hozza át ide — mer NAGYON szeretem Rózsit, nem tudom nílkülözni! 

Na úgyhogy szóval most vígeredmínbe itt vagyok Pesten, Anikómmal. 
Most múlt eggy éve hogy itt lakunk az Ötödik kerületbe — jó ez is, nem 
panaszkodhatok, megfírünk itt is. 

Oszt ílünk. Szípen! 

Dogoztam én sokat íietembe! De rengeteget! Úgyhogy még a nyugdíj ho 
is hét évem van nekem bedógozva! Úgy vót, hogy ez után a hét év után 
kapom majd a nyugdíj)at, de oszt ez eggyesítve lett avval amit az uram után 
kapok — így lett ezer nyócszáz, majnem ezer kilencszáz a pízem. Jó ez, szíp 
píz ezl Eggy öreg-asszonnak nagyon szíp píz! Meg lehet belüle íl-ni! Nem 
úgy hogy dínom-dánom — de íhenhalni nem kell vele! Meg meztelenül járni 
se kell — ha spórol kicsit az ember, tud venni magának egy kis rongyot is. 
Úgyhogy mondhatom: íllyen módom énnekem még sose vót, miúta csak 
megvagyok a világon! Iszok-eszek amit szemem-szám kivan, megvan a 
rendes ruházatom, meleg szobába ülök, meg még a tesvíremet is tudom egy 
kicsivel segítteni — arán világ ez! Oszt ezír mondom: ENNÉ JOBB VILÁG 
NEM VÓT MÉG, miúta csak a világ a világon van! Mikor a Jízus a föődön 
járkált, akkor se vót íllyen jó világ! fllyen nem! 

Engemet Anikó tanított meg írni! 

Mer iskolába én nem jártam. Egy NAPIG se Jártam én! Ugye akkor még 
az a helyzet vót, hogy a cigángyerekeket jóformán be se vettík az iskolába, 
mer eggyátalján nem törődtek ve-lök. Úgyhogy engemet fel se adtak 
iskolába soha, de még annyira se hogy megnízzem az iskolát hogy belülrül 
millyen! 

Mikor apámnak a tesvírje meghalt, maradt utánna nígy gyérek. Oszt 
anyám elvállalta azokat is, hogy felneveli űket. Pízt se kapott írté, mer 
akkor még divat se vót tán hogy az állam pízt adjík, mint a mostani lelences 
gyerekekre — mindeggy, anyám elvállalta üket, oszt akkor velünk vótak 
azok is. Az öregebbik kisjány, a Rózsi, az se járt iskolába, hát má üdössebb 
vót nállam. De má majd a kisebbiket, a Mariskát, mivelhogy árva vót, 


felvettík, oszt az járt is. Oszt mindég mondta a könyvbül hogy , áá, béé, 
céé” — én meg ütöttem írté! 

— Mit beszílsz te?! Bolon vagy?! — mer elkípzelni se bírtam hogy mit 
csinál! Meg eltíptem a könyvit, szíjjelszaggattam a füzetit szegínnek! Illyen 
buta vótam! 

Úgyhogy én nem tudtam írni-óvasni se — hát hunnan tudtam vóna! 
Mikor majd oszt Anikóm nagy lett má, oszt nővíriskolára került, akkor 
megtanított engem is írni. 

— Anikó! — mondom neki. — Szeretnék én is óvasni meg írni! Tanítsa 
meg egyszer! 

— Jó van anyám — aszondja —, semmi akadállyá, megtanítlak! 

Oszt meg is tanított. Rendessen óvasókönyvbül tanultunk, úgy hogy 
„Netti, Nóra”, „kása, kosár", „úr ír", így. Amikor meg a kórházho mentem 
én is takarittónönek, hát ott mindenki engemet tanított, orvos, adjunktus, 
főönövír, főorvos, mindenki! Mer nagyon szerettek! Különössen az 
adjunktus úr, a Zsigó, az Anikót is nagyon szerette, Anikó vizsgájára is 
mindig elment — gyött ászt vissza, én má vártam a kapuba, 

— Adjunktus úr, hányas? 

— Hát csak tudja Juliska néni! Ötös, mi más lehetne, ötös! — aszondja. — 
Hát maga hogy áll a tanulással? Maga lessz-e ötös? Gyöjjön — aszondja —, 
kikírdezem! 

Úgyhogy elég szípen megtanultam, óvasni is, írni is. Például, én írom a 
leveleket haza Karcagra! Csúnya, otromba írásom van! De ki lehet óvasni 
azír. 

Anikóval jól megvagyunk. Hát Anikó nagyon szeret engem. Anikót még 
ha meg is láncolnák, biztos hogy elrágná a láncot hogy gyö-hessen hozzám! 
Ha beteg vagyok?: 

— ÉÉN, TÍgedet, KÓRházba?? Dehogyis adlak oda anyám! — aszondja 
Anikó. — Hogy gondolsz ollyat?! Majd én itthon ápollak, meggyógyítlak! 

— De — mondom — Anikó, ha ágynak esek, micsinálsz akkor velem? 
Akkor mit tudol csináni?? 

— Mir?! — aszondja. — Hát ha a kórházba a magyarok után hordom a 
bilit, a magyarok szarát pucolom-mosom, akkor TÍGEDET nem tunnálak 
ápolni?! Énnekem az se lesz baj ha minden nap odakakálsz az ágy mellé, 
vagy az ágyba! Mer te az enyim vagy! — aszondja. — Még ha oda jutunk is, 
hogy tehetetlen leszel, hülye leszel, én akkor is úgy foglak venni tígedet, 
minthogyha az eggyéves kisjányom vónál! 


Itt lakik most a Marika is velünk. Rokony û is — az apjárul. Nem 
idegenyünk a Marika, mer rokonyunk — csak az anyja vót magyar. De jó a 
Marika is, jó énhozzám nagyon! Minthogyha csak jányom vóna a is! 

Hogy ezek miket hordanak nekem! Anikó hoz nekem narancsot, 
banántot! Marika 

ILLYEN dobozzal a csokoládékat! Sajtot, tejfelt, húsokat, MINDENT 
hoznak ezek nekem! Azt az IGAZI száraz füstöltkolbászt -nekem MINDÉG 
van füstöltkolbászom! Csak lesik mind a ketten hogy mit kívánok! 
Elmennek ketten vásárolni, aszondja akkor a Marika Anikómnak: 

— Anikó, vegyünk a mamának ebbül is, meg amabbul is ott — — 

— Mé vetted most ezeket, bolond — mondom Anikónak —, hát mikekre 
kõttöd a pízt! Mikor MINDEN van itthol úgyis! 

— Hát- aszondja —, a Marika mondta hogy vegyem! 

— Jaaj, Marika — — 

— Jól van — aszondja a Marika —, ne beszíljen mama, hanem egyik! 

Jó jány a Marika is. Szeretnek ezek engem mind a ketten! 

Most jó világ van! Jó módja van a nípnek! Csak nem torn meddig tart 
majd ez — —Mer a Jó sose tart örökkí. A rossz mindég tovább tart mint a jó! 
Mer ha valaki egyszer leíg — az csak egy pillanat! — oszt utánna heej de 
nehezen tudja magát helyrevergönni! 

Most idáig nagyon Jó vót — hát maj meglássuk ezután — — 

Na van oszt ollyan is, aki nem tudja megbecsülni a jó módot, aki nem 
veszi hasznát a jó világnak. De MENNYI van íllyen! 

Van nállunk Karcagon egy Kálli nevezetű. Híres muzsikus vót mán az 
apja is! Meg ű is muzsikus — hát oszt ollyan amíllyen. De amit annak a 
felesége összekeresett! MILIÁRDO-KAT. A külföldi ruhákkal! A Kálli 
meg: tizenötezer, meg húszezer forintokat a zsebibe vágott, ászt irány 
Debrecen, a Bikába múlatni! Hogy hiába lett vóna annak SZÁZMILIÁRD- 
JA — azt is elmulatta vóna a Kállt! 

Most oszt: ollyan kis putriba laknak a Kálliék, mint a mi 
fürdöszobánknak a fele. Meg ami kosz, mocsok ott van! Hogy ha én 
odavinnék valakit, hát annak megállna a szeme! Az biztos hogy seggreülne! 
Mer a Kállinak a lakása, az egy látnivaló! 

Na íllyen van! Pedig hát má nem eggy aljas cigány — oszt MÉGIS az! 

Úgyhogy szóval cigánba is van ollyan, hogy csak lealjásítsa magát is, 
meg a másikát. Hogy csak a szígyent hozza a többi cigánságra! 


Most beteg a felesíge! Mind a két lába trombózisos neki. Menne még — 
de nem sokat tud menni most már. Meg különbenis, ez a cserebere se a rígi 
már, nem sokat ír az egísz, mer most má nállunk is vannak szíp külfödi 
dogok! Szóval a miliók most má megszűntek a Kál-liéknak! 

Ászt erre micsinál most a Kálli? Jár a tanácsnak a nyakára, hogy 
csinátassák meg neki a lakássát, adjanak új ajtót, ablakot, tetőt, vagy 
vegyenek neki új lakást! Oszt nem hogy KERNÉ, rendessen — KÖVETELI! 

Na persze oszt a tanácselnök 15: megunja má, megharagszik a Kállira — 
meg lehet érteni! —, oszt aszondja nekt: 

— Nízzed Kálli, eredje most má te a fenébe! Mer tulajdonkíppen te 
HÚSZ új lakásnak az árát is elmúlattad má a jobb időkbe! Meg tulaj- 
donkíppen a te felesíged még most is annyit keres, mint HÁROM 
tanácselnök eggyütt! Úgyhogy eridj te innét szípen a picsába Kálli! 

Meg lehet érteni! Mer igaza van annak a tanácselnöknek is! Csak az a 
baj közbe, hogy sok magyar a CIGÁNSÁGOT ítíli meg a Kállirul! Oszt 
evvel is a többinek lesz rosszabb! 

Mer van ám cigánba miliárdos is! Meg óó, võt a cigányoknak még 
királyok is! — no az csak egísszen kis ideig. 

Ment egyszer a cigán hazafele. Mer lakodalomba muzsikált, ászt ícaka 
ment hazafele a hegedûjivel, íhes is vót szegín, meg fázott nagyon — oszt a 
setítbe eltívedt oszt beleszakadt a vízbe, deríkig! 

Oszt ahogy ott vergődik, má nyakig van a sárba, majd belé fúl — 
egyszercsak ott-terem egy HÓfehírhajú kis öregember! Oszt aszondja a 
cigánnak: 

— Na cigány — aszondja —, fázol? 

— Hát bizon fázok, kedves uram! 

— Meg íhes is vagy cigán? 

— Bizony íhes vagyok, aranyos uram! -aszondja a cigán. 

— Na mit szeretníl jobban — aszondja a hófehírhajú öregember —, enni 
szeretníl inkább, vagy melegenni? 

Oszt okos vót a cigán! — Szalonnátsütni szeretník, drágajó uram! — 
aszondja. Mer gondolta hogy akkor melegedik is, meg Jól is lakik! 

— Jó van cigán, csináljad akkor! — aszondja a hófehírhajű öreg. Mer av 
vót a Jóisten! 

Meg is lett: rögtön kinn vót a cigány a víz-bül, sütötte a szalonnát, 
melegedett, jóllakott. 


Nízi közbe az öregember, lássa hogy millyen íhessen eszi a cigány a 
szalonnát, meg millyen fagyossan melegszik — megsajnálja nagyon! 
Aszondja nekt: 

— Na cigány, mit szeretníl még? 

— Jaj uram — aszondja a cigán —, szeretník nagygazda lenni! 

— No legyíl akkor nagygazda! 

Oszt alighogy kimondta, meg is lett: nagygazda lett a cigány! 

Másnap megin megyén az öregember. Hogy megnízze, mit csinál a 
cigány. 

— Hogy vagy cigán? Szeretel nagygazda lenni? 

— Aá — aszondja a cigány —, unalmas ez! Tudod mi szeretník lenni? 
KIRÁLY! 

Ki se mondta még, király lett a cigán! Másnap megin, az öregember: 

— Na cigán! Hogy megy sorod? Míllyen királynak lenni? 

— Aá — aszondja a cigán —, minek e? Nem ír es semmit se! 

— Mir — aszondja az öregember —, hát mi a baj? 

— Tudod pajtás mi szeretník igazán lenni? 

— Na micsoda? 

— ISTEN! 

— ISTEEN?! — aszondja az isten. — Na MARS vissza akkor a 
pocsolyába! 

Oszt NYAKIG merült megin a sárba a cigán! 

Mer ez így van: mentül több valamije van az embernek, csak anná 
többre vágyik! Nemcsak cigánba, magyarba is így van ez! Hogy mentül 
jobb a helyzete, anná jobbat kíván! Oszt a vígin: ZSUPSZ vissza a sárba, 
oszt nem maradt semmije se! 

Nagyapámnak vót ez amesíje — de sokat hallottam! Nagyon szípen 
mesílte, el lehetett kípzelni, de tisztára LÁTNI lehetett, ahogy gyön 
hazafele a lakodalombul a cigány, egy nagyon szegín cigán, rongyossan, 
, töke-fasza kinn van a nadrágbul", így mesílte mindég nagyapám, olzt íhes 
tettentőn, mer kapott a lagziba sütemínt de nem ette meg, otthon várja a hat 
íhes rajkó, azoknak viszi a sütemínt a he-gedütokba — oszt ZUTTY bele a 
pocsolyába! Hogy a csokornyakkendõjiig írt neki a hideg sár! 

Óó, mikor azok a rígi öregek nekiültek me-sílni! Elek bácsi! Lenne most 
má vagy százhúsz esztendős is ha ílne! Meg nagyapám, meg Marci bácsi! 
Ezek a valamikori nagy cigányok! 


— Ha-haa gyerekeim, ennek ám históriája van! — oszt elkezdte mondani! 
Mondta reggelig! Marci bácsinak az egísz Cigánváros hordta az ennivalót, 
tojást, szalonnát, kenyeret, mindent, csak hogy mesíljen, má rendessen 
ebbül ílt az öreg — oszt míllyen ravasszan csináta, hogy addig húzta a mesét, 
addig nyútotta, hogy nem lett vígé neki reggelig, mindég maradt a másik 
estire is belüle! 

Hát ezelőtt más szórakozás nem is vót, mer se rád jó, se televízió nem 
vót még — mentünk akkor mesét hallgatni. Ráírtunk! Mer iskolába nem 
jártunk, az embereket meg nem vettík fel munkára, legfeljebb ha eggyik- 
másik muzsikálni járt, az asszonyok meg kereskenni a városra — ráírtunk 
nappal alunni, ícaka hallgattuk a mesét! Nem is csak a gyerekek, még 
inkább a felnyõttek! Én még nem is könnyen, mer például Marci bácsi a 
jángyerekeket nem nagyon állta maga körül — de valahogy azír ott vótam én 
is mindég, hallgattam, REGGELIG! 

A gyerekeknek azír inkább az apjuk-anyjuk mesílt. Én is de sokat 
mondtam Anikómnak! De még az a haszontalan apja is. Ugye akinek 
gyereke vót, az nem kerülhette el, annak muszáj vót mesílni! Oszt hogy én 
óvasni nem tudtam, nem könyvekbül tanultam mesét, hanem öreg 
cigányoktul! Meg hát mondtam ami eszembe jutott! 

Most má elmúlt ez. Mer a tévé meg a rád jó uralkodik. Mesílnek azok — 
minek akkor mán az öreg? Valahogy ollyan hideg mostanába má minden — 
nincsen mese. Múlt héten pár napra vót egy kis vendíggyerekünk, a 
tesvíremnek az onokája, a Beáta, itt vót velem mer el vótak utazva az 
anyjaik — no oszt mesíltem annak is. Oszt aszondja a kisján, ûneki nem 
mesílnek, ûneki sose szoktak mesílni. De én ezen valahogy ÚGY 
elszörnyedtem — — 

Mellyik nagyobb, a filsíg, vagy a szerelem? 

Ez eggy igáz törtínelem! A Boda Katalinrul, meg az Elemírrül. 

Vót egyszer a Boda Katalin. Nagyon szíp ján vót! Meg gazdag is vót — 
vót egy faluja. Én vótam is abba a faluba, tippant szedtünk arrafele — csak 
má elfelejtettem a nevit a falunak. 

Meg vót az Elemír. A is gazdag — annak is vót egy faluja! Mer nagy báró 
vót, vagy herceg, vagy mi — nem emlíkszek má hogy micsoda vót az 
Elemír, de nagy úr vót ű is — hát ha faluja vót, saját faluja?! 

Osztán, a föd alatt vót eggy alagút a két falu közt, azon járt át az Elemír 
a Boda Katalinho. Mer szereimessek vótak ezek egymásba. Mer mihent 


megszülettek, el lett keresztelve a két gyerek, hogy egymásnak szánják 
ükét. 

Csak ám az Elemírt elvittík katonának! A Boda Kata meg ottmaradt a 
várba egyedül — mer vára is vót neki. 

Eltelt egy níhány év, Kata várta Elemírt. Csak ám gyött közbe egy 
fiatalember — gazdag a is, herceg! —, meglátta a Boda Katalint, oszt 
megszerette mind jár! 

— Te az enyim leszel! — aszondja neki. 

— Soha! — aszondja rá a Boda Kata. — Mer én má rígen elajándíkoztam 
magamat az Elemírnek! 

— AKKORIS az enyim leszel! 

Hát oszt addig-addig, hogy így is lett. Közbe meggyött az is hogy az 
Elemír meghalt a háborúba, meg hogy emez aszondta hogy megöli a Boda 
Katát ha nem lessz az üvé, meg lehet hogy a Katának is tetszett ez a másik 
gróf vagy herceg — elíg a hozzá, hogy hozzáment ernenne, összeházasodtak. 

Megin eltelt pár év, lett má gyerekük 15 a Boda Katalinéknak — na akkor 
egy szíp napon hazatoppant az Elemír. Mer mégse halt meg-a háborúba! 

— Megesküdtíl — aszondja a Boda Katalinnak az Elemír —, megesküdtíl 
hogy sose csalsz meg, hogy nem mígy senkihe csak hozzám! 

— Nízzed — aszondja a Katalin —, em most má így lett. Mer az a helyzet 
hogy te katona votai, én meg itthol vótam, hát oszt nehíz vót várni. Meg 
különbenis meggyött hogy meghaltál. Em meg folyton fenyegetett, hogy 
elveszíti az íletemet ha nem leszek az üvé — szóval hát em most má így van, 
ebbe má bele kell nyugonni! 

De az Elemír meg csak nem, csak nem akart belenyugonni! Közbe a 
Katicának az ura oda vót nyulászni — de ám egyszercsak meggyött! Hallja 
ám a Katalin: gyön az ura! Az Elemír meg még mindég ott van, csak 
magyaráz nagyba! Gondolt akkor eggyet a Katalin: fogta, magára rántotta 
az Elemírt! Magárahúzta, oszt elkezdett RÉTtentön sivalkonni ! 

Szalad befele az ura: — Mi van?! Mi van?! 

— Nízzed — aszondja neki a Kata —, ez meg itt még akart erőszakolni! 

— Hát HOGYHOGY?! 

— Én aszondja a Boda Kata — nem is ismerem! Csak begyött ide, oszt 
valószínű megtetszettem neki: nekemgyött hogy megerőszakol! 

Mer azt nem akarta elárulni, hogy a szeretője vót az Elemír! 

— Jó van — aszondja az ura a Katának —, hát akkor én most fejbelüvöm! 


— Nem kell — aszondja a Boda Kata —, az szüksígtelen, nem kell 
fejbelúni. Elíg hogyha börtönbe teszed! 

Felzárták akkor az Elemírt a toronnak a legmagassabb csücskibe. Avval, 
hogy vagy megbánja a bűnit, vagy ha nem, akkor egy bizonyos üdő után fel 
lessz akasztva! 

Ott raboskodott akkor a szegíny Elemír a bortöntoronba. A Katalin meg 
minden nap felküdte hozzá a szógáját, hogy kírdezze meg az Elemírtül: 
Mellyik nagyobb, a fílsíg, vagy a szerelem? 

Az Elemír meg minden nap visszaizent neki. Hogy a szerelem a 
nagyobb. 

De ez így ment minden nap, harminc napon át! — Mellyik nagyobb? — A 
szerelem! — Na mellyik nagyobb?! — CSAK a szerelem! 

Na jó van, hát akkor mindegy most má, mindenhogyan fel lessz akasztva 
az Elemír! Már az utósó nap vót! Má csinálták az udvaron az akasztófát! 

— He — aszondja a Katalin a szobajannak —, te, menjé fel azír még 
egyszer, oszt kérdezd meg tûle utoljára: mellyik nagyobb, a fílsíg vagy a 
szerelem? Most mondja meg, mer hónap má kíső lessz! 

Leizent akkor az Elemír. Hogy a filsíg a nagyobb. 

— Jó van akkor drága csillagom! Így akkor megmentlek! 

Fogta akkor a Katalin a szobajanyát, szaladt vele a toronba! 

— Hamar — aszondja —, vetkezzetek le, mind a ketten! De szűzanya 
meztelenre! Oszt cseríljetek gyorsan ruhát! 

Ruhát cserílt akkor az Elemír meg a szobajány. A szobajánt szípen 
otthatták a toronba, az Elemírt meg vitte a Boda Kata ászt eldugta másüvé. 

Reggel: na akasszák felfele az Elemírt! Összegyültek mind a bárók, 
hercegek, grófok, cigángyerekek, hogy megnízzík az akasztást — tömeg! 
Vezetik a szobajánt a dobogóra — persze az Elemír ruhájába, mind aszitte 
hogy az Elemír az! 

— Hercegek, bárók! Uraim! — aszondja akkor a szobáján, fenn a 
dobogón. — Szabad-e még egyszer utoljára szóllanom? 

- Halljúúk, halljúúkü Utósó kívánság!! Utánna oszt MARS az 
akasztófára! 

— Hölgyeim és uraim! — aszondja a szobáján. — Itt tívedís törtínt! Mer én 
nem akartam megerőszakolni a Boda Katalint! Én nem is TUDTAM vóna 
megerőszakolni! Mer én csak egy NŐ vagyok! 

— NemiGAAZ, nemiGA AZ! Vetkezz le hogy lássuk!! 


Szípen akkor elkezdett levetkezni a szobaján. Vetkezik lefele, az 
akasztófa alatt! Félig levetkezett — kinn van a két csecse. Vetkezik tovább — 
kinn van MINDENE! 

— Na kérem! Tessík! 

— Nò! Nò! Csakugyan nő!! 

Előgyön akkor a Boda Katalin is. Ugrik fel a is a dobogóra! Oszt 
aszondja: 

— Bárók! Hercegek! így van: ez csak egy nő! Nem akart û engemet 
megerőszakolni! Hogy is akart vóna: hát ú is nő, meg én is nő vagyok! — 
oszt levetkezett a Boda Katalin is, megmutatta magát ú is! — Csak annyi vót 
ez, hogy ki akartam próbálni az uramat! Hogy mégis mit szól! Hogy igazán 
szeret-e! Ez az igazság! — aszondja a Boda Katalin. 

— Éljeen, éljeenü — megéljeneztík mind a kettőt! Mind tapsolt nekik a 
nip! 

Oszt nem lett akasztás. Elmaradt! Csináltak nagy ünnepsíget a Boda 
Katalinnak meg a szo-bajánnak, vót nagy dínom-dánom, ettek-ittak, hogy 
utánna három nap faggyút szartak, anná világoltak! Meg az Elemír is el lett 
eresztve, szabad lett az Elemír, mehetett a dógára! 

Na. Ez is egy szíp mese vót! Még a rígi öreg cigányoktul hallottam ezt! 

Ez a jó világ! Ez a Jó ílet! A mostani! Mer szabadság van! Mindenki azt 
csinál amit akar! 

Anikó nem szereti hallani, veszekszik velem ha mondom. Aszondja: 
nem igaz hogy mindenki azt csinál amit akar. Mer, aszondja, például 
kereskedís nincsen már. Mer tilos lett, oszt megszűnt. 

— Hogy nincsen kereskedís?! DEEhon nincs! DEEhon nincs! Ne 
mondjad má Anikó, hát LÁTOM hogy van! 

Meg hogy ű se azt csinálja amit akar. Mer hogy ki kellett neki lípni a 
drága jó munkahellyirül, ahun ÖZÖN pízt keresett, ötezret, meg HATOT, el 
kelletett gyönni neki a kórházbul, hogy elyállalja a házmestersíget, meg a 
takarit-tást az én nevemen, meg a másik takarittást a tesvírem nevin — hogy 
û jobban szeretne ápolónő lenni, de nem lehet ápolónő"! 

— Nade így meg lakás van! Hát HOGYAN nem érted meg?! Én beteg 
vótam, lakás meg nem vót, hát MUSZÁJ vót elvállaljad a házmestersíget 
meg a két takarittást! Hogy nem érted ezt?! 

Sokat dogozik szegín jányom. Hát három hellyen van, három helyett 
dogozik! 


Meg sokat is köt szegíny. Most átcsiná-tassa a lakást, átvezetteti a vizet, 
a gázt — rengeteg pízt kiad! Csak hogy jobban fírjünk, hogy kínyelem 
legyík! Ezír hajtsa magát anny ira! 

Oszt persze sokszor ideges. Sokat dogozik, fáradt — oszt ideges! 
Mondom oszt nekt: 

— Anikó! Az idegsíg úri betegsíg! Te ne légy ideges fiam! 

Haragszik ha mondom! Pedig így van! Rí-gen, míg én gyerek vótam 
meg fiatal: ha ideges vótam, ha nem vótam, nem számított, menni kellett! 
Oszt akkor nem vótunk idegessek! Most: jó módja van a nípnek! 
Énszerintem az idegsíg is abbul van! 

Mindenki ideges — aa, tiszta bolond má a világ. 

Akarok írni a Nök Lapjának. Vagy a Rádijó-nak. Mer meg akarok 
kérdezni egy valamit. Hogy magyarázzák meg énnekem: hogyan lett az 
emberisig! 

Ugye: Ádámnak meg Évának született két fia. Meg egy jánya. Oszt a két 
fiú összeverekedett. A Káin vót az erőssebb, fejbecsapta az Ábelt, 
agyonütötte. Mer mir ütötte agyon? Mer mind a kettő az egy jánt akarta 
megbaszni — hát ha más nem vót! 

Káin agyoncsapta Ábelt, utánna meg aszondják hogy „elvándorolt eggy 
idegen tartománba”. Nade MÍLLYEN tartománba vándorolt, ha még csak 
Ádám meg Éva vót a világon?! 

Na akar hova vándorolt is, de biztos vitte magával a tesvírit, a jánt. Hogy 
csináljanak gyereket, benípesítsík a világot! Ugye: megin csak ketten. Hát 
énnekem azt ne mondja senki, hogy EGG Y ember meg EGGY asszon be 
bírja népesitteni az egísz világot! Mer nem csak Magyarországiul van szó, 
vagy Franciaországrul, vagy errül vagy arrul, akar mellyikrül, hanem a 
VILÁGRUL van szó! 

Már rígúta akarok én beírni a Rádjóba, vagy az Ország Világba, hogy 
EZT magyarázza má meg nekem valaki! Hogy hogyan lett az emberisig! 

Nízem a tévét — de nem mindég szeretem. Most is ami megy, az a címe 
hogy Gyökerek — má ÚGY meguntam, má látni se bírom! Má tisztára 
felkavarta az idegrendszeremet! Mer, hogy fekete, néger — hát most mir kell 
azír üldözni?! Hát tulajdonkípp nem tehet ű arrul! Jó van : fekete — de hát az 
is csak eggy ember! Meg ha egyszer van néger ország, akkor kell hogy 
emberek is legyenek benne — na ezír vannak négerek, nem?! — Óó, már ha 
csak mondja be hogy Gyökerek, én OLLYAN ideges leszek! Most mir kell 
ezt mutatni a níp-nek?! Én má nízni alig bírom! 


Inkább óvások akkor. Van itt minden féle, Nök Lapja, Tükör, Ország 
Világ, Anikó hordja űket — a Tükör, az nem ollyan jó; az Ország Világot 
szeretem, azt mindenníl jobban! Ez gyönyörű! Mer teli van kíppel! Ebbe 
van a poén! Amabba nemannyira van kíp. De ebbe mindenütt kíp van, 
rengeteg csudaszíp kíp! 

Ebbe valamellyikbe óvastam nemríg, hogy vót eggy ember. Megnðsült, 
oszt hat gyereke lett. Azután meg megoperálták — oszt asszon lett belüle! 
MÉG ILLYET! Hát ezt még sose hallottam! De nem is hiszem el, hiába, 
nem hiszem! Mer ollyan van hogy csíra. Ollyat én is ismertem: a Ferust. 
Hogy felesíge-gyereke vót, de azír a fiukat is szerette, oszt gyött velünk 
tippant szedni mint az asszonyok — íllyen van! De hogy megoperálják, ászt 
ASSZON lessz — ááá! Hát akármit azír nem hisz el az ember! 

Én azt se hiszem, hogy felmennek a holdba. Mondják pedig, meg írják 
az újságba is — de én nem hiszek benne. Mondják csak, de nem igaz! Hiába, 
az íllyesmikbe én nem hiszek! 

Én aszondom: illyen jó világ soha nem vót! Meg nem is lessz íllyen még 
másik! 

De viszont illyen hazug világ se vót még soha. 

Mer ma annyit tud a níp hazunni, amennyi csak belefér! Jaj Istenem — — 

Ezelőtt nem hazudott ennyit az emberisig. Például én is: csak akkor 
hazudtam, hogyha hasznom vót benne. Ha nem vót benne hasznom, akkor 
én feleslegesnek láttam! Hát ha hasznom vót benne, jó, akkor igen. De 
AMÚGY- —? 

Én a gyerekekkel is így vótam: lehetett az a gyerek akar míllyen rossz, 
csináhatott akar mit, nem bántam — de ha hazudott, azír NAGYON 
haragudtam! 

Hát mir kell hazuni?! MÍR kell eggyik embernek a másikat hazugsággal 
tartani?! Ezt én SOHA nem bírtam megérteni! Pedig most ez lett a divat. Jó, 
igaz: legtöbb úgy lehet vele, hogy hát haszna van benne — — 

Amikor Anikó megtanított óvasni, utánna mindég mentem könyvtárba, 
hoztam ki a könyveket, óvastam üket — mindég meséskönyveket! A mesét, 
azt borzasztó szeretem! 

Hát azt mindenki szereti. Jó, hogy az se igaz. Mer a mese: álom csak. Az 
se valóság! Mer mind hazugság a mese is! Csak MESE, egy mondás csak — 
de azír szeretem. 

Meg még a törtínelmet! Anikó most is hoz nekem. Ilyen négereket, 
emberevõket, meg utazásokat — na, például most óvastam ezt is!: 


Hogy vót egy fehír ember. Oszt hajótörött lett — de ez nem mese, ez 
IGAZ törtínet! Hajótörött lett a fehír ember, kivetette a víz, oszt egy 
szigeten tanálta magát. Oszt nagyon szíp ján vót az ottani törzsfðnöknek a 
jánya, oszt szerelmes lett ebbe a fiúba! Úgyhogy akkor ezír nem öltik meg 
ezt a fehír embert. Ugye amúgy av vót a szokás, hogy ha fehír embert 
tanáltak,  körültáncolgatták ászt megöltík, megettík - de ennek 
megkegyelmeztek oszt összeadták a törzsfönöknek a janyával. Oszt íltek 
együtt boldogan! 

Igen ám, de vót eggy ollyan szokás is ezen a szigeten, hogy ha meghalt 
az asszony, eltemet-tík vele az embert is! Oszt egyszercsak meghalt az 
asszony, a törzsfőnök jánya. Hát ugye, pardon nincs! Úgyhogy most szípen 
eltemetik a fehír embert is a felesígivel! Jó, hát nem a főd alá, de egy nagy 
szakadikba, ahun úgyis megeszik mind a kettöt a hiénák! Mer kijárat nem 
vót a szakadíkbul semerre, kötíllel engedtík le a halott asszont meg a férjit. 
Adtak még a fehír emberrel egy korsó vizet, karíly kenyeret, még azt 
megihatja-megeheti, oszt slussz-pász, vígé az íletinek! 

Ott vót akkor szegín fehír ember lenn a szakadíknak a fenekin. Hát itt 
most befellegzett! Elkezdett akkor gondolkodni. Ha ide bejárnak a hiénák 
megenni a halottat, akkor csak kell legyen valahun kijárat! De hun?? 
Meggyútott akkor egy gyufát, arrul papirost, oszt figyelte, merre húz a láng. 
Hát, egyszer lássa ám: arrafele remeg! Ott lessz akkor a kijárat! Elindult 
akkor a fehír ember a barlangfolyosón, oszt eggy álló hétig egyfolytába 
csak ment. Ítlen-szomjan — csak ment, ment, ment! Egy hét után ászt 
meglátott egy kis beszűrödíst — na ott a fíny! Ott a világosság, fenn! 
Felmászott akkor a fehír ember a sziklafalon — oszt kinn vót a sírbul! így 
oszt megmenekült. 

Na: hát EZT szerettem! Mer jó vót, nagyon! 

Ez különben nem mese vót, igaz törtínelem ez! 

Én ezt egy cigán paptul tudom: A Szűz Mária a Heródes királynak az 
udvarhölgye vót. De egy nagyon szíp ján vót a Szűz Mária, oszt megtetszett 
a Heródes királynak. Úgyhogy felcsinálta a Máriát a Heródes király. 

Nade ezelőtt ám nems zabad vót hogy íllyen legyík, hogy valakit 
felcsináljanak! Mer akkor az a nő szígyenpellengérre lett állítva, vagy 
félmeztelen leásták a födbe deríkig, hogy aki csak arra jár, mindenki 
köpködjík rá! 

Úgyhogy azír hogy pellengérre ne legyík állítva a Szűz Mária, a Heródes 
király megbeszílte a Józseffel, hogy ad néki egy szamarat meg nagyon sok 


pízt, oszt az üvé lehet a Szűz Mária, vegye el felesígül. A József akarta is, 
mer nagyon szíp vót a Mária! De am meg nem akart hozzámenni a 
Józsefhe, mer nem szerette! 

Na erre a Heródes király nagyon megharagudott. Mer má nyött a Szűz 
Máriának a hasa! Dühös lett akkor a Heródes, ászt aszondta a Máriának: 

— Itt nem szülheted meg a gyerekedet — aszondja —, tetszik, nem tetszik, 
a palotámbul menned kell! Mer ha nem mísz, kizsuppoltatlak! 

Úgyhogy nem vót mese, muszáj vót menni, mer a király parancsolta! 
Felültette akkor a József a Szűz Máriát a szamár hátára, oszt elindultak 
Jeruzsálem fele. Közbe meg az úton megszületett a Jízuska! 

Úgyhogy szóval nem vót szűz a Szűz Mária! 

A Jízusnak meg vót rendes apja, a Heródes király! 

József elvállalta vóna, hogy az üvé a gyerek — de közbe az egísz világ 
tudta hogy a Heródes királyé! Hát a három királyok RÖGTÖN ott vótak 
hogy tiszteletöket tegyík előtte! 

Namost közbe a tudósok megjósolták a Heródes királynak, hogy 
született egy fia. Aki majd az ű fejire fog nyðni, oszt az fog a király lenni! 
Akkor a Heródes nagyon megijedt, oszt kiadta a katonájainak, hogy minden 
két éven alluli gyereket gyilkoljanak meg. Meg is tettík a katonák, minden 
kisgyereknek le lett vágva a feje, az egísz országba mindnek — igen ám, de a 
Szűz Máriáik beletettík egy bőcsöbe a Jízust, oszt rátettík a vízre, elvitte a 
víz! Nem leltík meg sehun se a Jízust a katonák! 

Meg a Szűz Máriáik se. Csak tizenkét éves korába került, meg a Jízus. A 
templomba leltík meg! 

— Miúta keresünk má — aszondja neki a Szűz Mária, ahogy meglássa a 
templomba a Jízust —, MIÚTA keresünk má fiam! 

— Tudhatnátok — aszondja a Jízus —, hogy az atyám házába tanaitok 
meg! 

No így oszt meglett a Jízus. Oszt ment a Máriával meg a Józseffel, oszt 
felnevelkedett. Én ezt egy cigán paptul hallottam. De hát különben is, a 
bolond is tudhassa, hogy ha egyszer a Heródes király az akarata ellenire fír- 
headja a Szűz Máriát ászt elűzi, akkor azt CSAKIS azír teszi, mer 
felcsinálta előtte, mer û vót a gyerek apja! Hát a Szent Erzsébet is ahogy 
meglátta a Mártát, AZONNAL tudta hogy a király csinálta fel! Aszondta a 
Máriának: 

— Isten hozott Szűz Mária, istennek szent anyja! Imádkozzál írettünk 
bűnösökír! Ámen! — aszondja. 


Az öregasszonyok meg csak mondogatták mindég, hogy így a Szűz 
Mária, meg úgy a Szűz Mária, hogy szűzön szülte meg a Jízust. 

— Az — mondom -, persze. Mer a Heródes király megbaszta, felcsinálta! 

Júúj de haragudtak írté! Hogy hogy mondhatok íllyet! Maj megver ezír 
az Isten! 

— Jó van — mondom -, ha ollyan bolondok vattok, hát csak gondoljatok 
amit akartok! 

Hát én tudtam hogy nekem van igazam! 

Változik a világ! Mindenbe! Még az üdőjárás is megváltozik! 

Hát meg lehet figyelni: nem ollyan üdő járás van má, mint az én 
gyerekkoromba vót! Mink március tizenötödikén mezítláb mentünk a hősök 
sírjáho, egy szál kis ruhába! Most meg? Ezelőtt a tél ollyan vöt, hogy a 
farkasok a kertbe jártak! Nem mint most, hogy havat is alig látni! Most: 
októberba má fûtünk. Az én üdömbe: SZÓ se lehetett még rúlla! Most 
május utolja van, oszt még íg a tűz! Mer ollyan gonosz az üdőj arás még 
most is! 

Millyen világ ez?! Énszerintem az az ezelőt-teni rígi üdőj arás jobb vót, 
sokkal! Rendszernek ez a jobb, a mostani — mer akkor sok gyerek íhen 
szaladgált! De üdőj árasnak meg av vót a jobb, a rígi. 

Rossz az üdő, most nemjól vagyok. Fáj a szívem, jaj-aj! 

Hiába na, kövír vagyok! Eggy íllyen kis asszon hatvan kiláná nem 
szabanna hogy több legyík! Má ha hetven, akkor súllyos! Oszt akkor 
vagyok kétszer annyi! Mer mikor az idegszál-gyulladásom vót, inekciókat 
kaptam rá, oszt az nagyot lükött rajtam: híztam harminc kilát, lettem rögtön 
egy MÁZSA! Meg még akkor arra is ráhíztam — lettem SZÁZHÚSZ kila! 
Hogy ténleg nagyon szeresse a hasát, aki ekkorára megtelik mint én! Vagy 
hormonzavaros legyík! Nem is egíszsíg e, betegsíg e! Hát alig tudom 
cipelni magam! Mindenki örüljön a szerencséjinek aki sován! 

Az idegszál-gyulladásom, av vót a baj. Mer a sok inekciót megkaptam, 
jól meghíztam tûle — az idegszál-gyulladásom meg megmaradt. Az bassza 
még mindég a kurva anyját bennem! 

Meg öreg is vagyok má. Meg hát sehogyse jól vagyok mán én! Aj, jó 
vóna megdögleni má — — 

Ha a Laci nem halt vóna meg, ha nem maradtam vóna egyedül, SOHA 
nem gyöttem vóna én fel Karcagrul! 

Meg lehet hogy még vissza is megyek. Ha megnyerním a lottó- 
fönyeremínt, venník magamnak házat Karcagon, oszt RÖGTÖN menník 


vissza! 

Mer mindég veszekennek velem. Hun eggyik, hun másik! Nemigen látni 
hogy szeretnének! Mindég teli vannak ideggel, teli vannak míreggel! Oszt 
énvelem etetik a bajjukat! Jó, hogy sokat dogozik Anikó, oszt benne van az 
az idegsíg — de hát oka vagyok én annak, hogy ű sokat dogozik?! 

Ugye ideges. Mer csinátassa a lakást, átvezetteti a vizet, átvezetteti a 
gázt, szaladgál fel s alá, meg se áll egísz nap, a lakás meg össze-vissza, 
minden szanaszijjel — oszt mire való az egísz? Úgy sincs semmi haszna se 
ennek a nagy hé-hónak! 

Ideges — mer férfi nékül van. Egy jó nagy kan kéne neki! Az! 

De nagy pízeket adtam én ezelőtt ennek a jánnak! Hát mikor fírhement, 
adtam neki nászajándíkba ötezer forintot! Ezelőtt tizenkét évvel bezon nagy 
píz vót az! Meg utánna két évre megin adtam ötezer forintot — csak úgy! 
Amikor meg a házat vettík az urával, a trafik árát adtam bele, 
HARMINCEZRET! Hát nem játík vót az nekem se! Meg még akkor a 
rengeteg apró, amikor csak írtam, mindég: hun háromszáz, hun ötszáz, hun 
kétszáz — hogy mán az ura tette szóvá: 

— Na, gyön az öregasszony — aszondja Anikónak —, tartsad a zsebedet, 
adja mindjár a pízt! 

— Adom! — mondom. — Mer kinek annám, ha nem neki? Neked tán?! 
Annak adom, hát AZ az enyim! 

Megváltam  házamtul,  trafikomtul, bútoromtul, — mindenemtül, 
odahordtam nekik a sok pízt — oszt jó vót valamire? Mi lett a vígé? Al lett a 
vígé hogy elváltak, ászt Anikó ura uralkodik a házba! Akinek jóformán két 
fillérje sincsen benne! Anikó meg kezdhet mindent előlrül! De hát oka 
vagyok én ennek?! Kell ezír még engem is bántani?! Nem én is károsultam, 
nem az én pízem is odalett?! 

Nem lehet vélek bírni. Még a Marika níha jó hozzám — de sokszor meg a 
is ollyan mint a pokróc. Anikó meg még anná is alábbvaló! 

De hazamegyek én vissza Karcagra! Ugye: majnem kétezer forint 
nyugdíjjat kapok — hát nem ílník meg belülié?! Magam lenník, jó -de 
odannám a pízem felit eggy idegennek, oszt gondozna az írté! Hát nem jobb 
vóna?! 

Mer itt rossz lenni! Ugye: beszílnek, beszíl-nek, örökké csak beszílnek 
egymásho — oszt nem értem hogy mit beszílnek! Bla-bla-bla-bla 

— csak hallgatom: na, mit mond? Nem értem! Kérdezem — akkor ha 
akarják megmondják, ha nem akarják nem mondják. Hát csak mír-gelődök 


magamba! Legalább ne énelőttem beszíljik a dógukat! Mer ha hallom, csak 
kíváncsi vónék rá hogy mit beszílnek! Órákhosszát beszílgetnek ketten — én 
meg csak hallgatózok, bosszankodok — — 

— Mer TÖK süket vagy! — aszondja Anikó. 

— Hát micsináljak veled ha TÖK süket vagy?! 

— Adjík az Isten tígedet MÉG süketebbnek mint én vagyok! — mondom. 
— Ollyan légyé mint öregapád vót! — mer az ténleg tiszta süket vót ma 
öregsígibe. 

Lába alatt vagyok ennek is, annak is. Mindég kötözkönnek velem, 
mindég baszogatnak! Hun az eggyik kezdi rá, hun a másik! Hogy most a 
kutyák tányírját mir ide tettem, mir amoda tettem! Hogy a kutyájaim 
szíjjelrágták a lábtürülöt, szíjjelrágták Anikó cigerettáját, szíjjelrágták a 
Marika cipõjit, hogy a Lédi ide kulázott, a Ferus amoda pisilt — meg em, 
meg a! De míllyen ideges mind a kettő! Hogy én mé nem hagyom űket 
pihenni, ük fáradtak, ük lefeküdtek, alunnának — én meg felébresztem űket! 
Még a tévét se engedik nízni, még azt se! Hát mir bajjuk nekik az ha én 
nízem?! Nem, nem engedik — ha az iskolatévé következik, rögtön elzárják! 

De mindég engem baszogatnak! Oszt aszondják, nem igaz hogy ûk 
baszogatnak engem, mer én baszogatom üket! 

— Anikó — mondom -, geci a szádba, mir baszogatol megin engemet?! 

— ÉÉN, TÍgedet?! Hát TE baszogatsz ENGEM! 

— Nem igaz — mondom —, mer TE baszogatsz ÉNGEMÜ 

— NEM, mer TE baszogatsz — ez ÍGY megy! 

Hogy én mir nem főzök meg! Ük hoztak káposztát, én meg igazán 
megfőzhettem vóna amíg ük dógoztak! 

Én meg NEM fözök nekik! 

— De most mondd meg hogy MIR nem! Hát nem ráírsz egísz nap?! — 
aszondja. 

— CSAK — mondom. — Mer AZÍRSE főzök! Mer baszogattá tennap is! 

Na. És NEM fogok fözni! Oszt ha felfordul a konyha a feje tetejire, 
akkor felfordul, engemet AKKOR SE érdekel! Mer énnekem SOSE 
parancsolt senki! Magam tartottam magam, magam ura vótam mindig! Meg 
a is maradok, magam ura! 

De jó van, maj beszegeltetem én a kisszoba ajtaját, oszt nekem lessz 
csak kúcsom hozzá! Oszt oda eggyik se teszi be a lábát! Ha meg maj menni 
akarok, fogom ezt a bolond öregasszont, a Dinkát, ászt megyek avval! Nem 
leszek én ürájuk szorulva! 


Mer aszondja hogy ü engemet kiszógál. Hát kicsoda szógáljík ki, ha nem 
û?! Ha semmim se lenne, fillért se kapnék, akkor is a KÖTE-LESSIGE 
vóna hogy kiszógáljík! Mer ANYJA vagyok! Mer DE sokat szenvedtem 
azír hogy ű kitanuljík! DE sokat gyöttem-mentem, szaladoztam! Ríszeg 
emberrel kínlódtam, dogoztam szakadásig, kuporgattam! Hogy űneki 
minden kínyelme meglegyík! Hát nincs ollyan magyar gyerek aki azt a 
kínyelmet kapta vóna amit û! Mer két kilaméter vót az iskoláho a piac, 
onnantul szaladtam minden nap, hogy űnéki sült hús, kolbász, savanyúság, 
friss puha kenyír legyen ebídre! Oszt ez el van felejtve. Ez má MIND el van 
felejtve! 

Kitaníttattam — oszt megbántam. Má RÉGEN megbántam! 

Mer csak eggy ÚRI NŐ lett! 

— Jó van Anikó — mondom neki -, hát tik vattok az urak! Pesten laktok, 
szípen jártok, kínyelembe éltek — hát nagy urak vattok! De maj letörik em 
még! Mer nincsen ollyan uralkodás, aminek vígé ne legyík! Nincs ollyan 
szilaj csikó aki egyszer meg ne álljík! 

— Jó van Anikó — mondom —, bántasz? Jó! Bántsa csak! Úgyis megyek 
vissza Karcagra, oszt elhíresztelem otthol hogy még ennem se adol! 

— Te KÍGYÓ! — aszondja. 

Én nem szoktam ûtet átkozni. Nem úgy mint û engem! Én még azt se 
mondom rá hogy ,,a fene egyik meg"! Én nemigen átkozom, még MOS se 
átkozom üt! Legfeljebb ha az apjával. — Apád faszát! — ezt mondom neki, 
ezt níha mondom. Mer nem bírok vele! 

Ú aszondja nekem, hogy egy ronda vín banya vagyok. Meg hogy egy 
ravasz kígyó vagyok. Meg árulkodó Júdás vagyok — amir a Dinka Pirivel 
beszílgetek, oszt panaszkodok neki a sorsomrul. Meg még azt is mondja 
nekem az én jányom, hogy a franc egyik meg engemet. Na erre má én is 
mondom nekije! Aszondom akkor neki: 

— Az apádnak azt a sonkéros faszát! Azt! Na, így bánik velem Anikó! 
Mer az hogy én 

beteg vagyok? Aá, nem is igaz az, hát dehogy vagyok én beteg! Nem is 
hiszi el eggyik se! Oszt tennap is ideugrott a doktor hogy megvizsgáljon — 
oszt ÚGY, de ÚGY megsajnált engem! Hogy MÍLLYEN beteg vagyok! 
Mer rámgyött a köhögís hogy szólni se tudtam! 

— Juliska néni — aszondja a doktor —, tessék má leülni! 

— De nem bírok! — mondom! 

— Mir nem?! 


— Mer RÖGTÖN összepisilem magam! Oszt felugrott a doktor oszt így 
megkapott, két kézzel megfogott! Oszt láttam az arcán: 

ÚGY sajnál! 

Ezek meg nem bánnák azt se ha felfordultuk! 

Aa, lehet hogy tán av vóna a jobb, jobb is vóna tán úgy! Akkor maj 
megbíkülník tán------ 

Most ha elgondolom, hogy míllyenek lennínek ük velem ha nem vóna ez 
a kis pízem se, ha nem kapník egy fillért se------ Mer így legalább azír 
szerethetnek! Oszt nem szeretnek mire azír se. Hát kapom a sok pízt, ászt 
mégse még azír se. Hát kapom a sok pízt, ászt mégse vagyok nekik kedves! 
Pedig sok pízt kapok: ezer nyócszáz forintná többet minden hónapba, 
nyugdíjjat! Meg még akkor táppínzen is vagyok most, azír is kíídik minden 
kéthétbe az öt-hatszáz forintot! De ezen is csak veszekedik Anikó! Hogy a 
táppínzem, az az üvé! Mer hogy az az ű munkája után van! 

— Az — mondom -, a lónak a faszát! A te munkád után, a te munkád után 
— nade az én könyvemmel vállaltad azt a munkát, az én nevemen! 
Nahátakkor! Hát vóna az a píz, ha én nem vóník?! Te vagy betegállománba, 
vagy én vagyok betegállománba?! Még a postás is az én nevemre adja csak 
ide, hát akkor kije az a píz?! 

Aa, de megyek én úgyis vissza Karcagra lakni! Mihent jó üdő lessz, 
megyek! Veszek egy házat, oszt odaíratom valakinek a nevire! Idegenynek 
adom! Úgy legalább nem leszek alávaló! Egyedül leszek — de nem jobb 
lessz úgy? Annyira sajnáltam mindig ezt az öregasszont Itt a házba, a Dinka 
Pirit, amir egyedül van, ÜGY sajnáltam! Oszt nem jobb neki? Örüljön a 
szerencsinek mindenki aki maga van! Legalább nem háborgassa senki! 
Megyek én is le Karcagra, leszek inkább magam — de oszt oda sose nem 
gyöhet Anikó! Oda oszt nem! Míg csak il a világon, SOHA! 

Ezekkel vagyok má csak jóba, má csak ezeket szeretem: Lédi! Kisján, 
te! Gyere ide, hozzám! Feküdj ide szípen a Ferus mellé! 

Ezt az útálatost ha gyerek vóna, tán akkor se tunnám jobban szeretni! 
Hát az én kezembe született, én neveltem! Ezír is szeretem íllyen nagyon! 
Eggyem meg a bélit! Elhellyezkedik jól a melegbe, tudja hogy itt a hellyé! 
Hát szeret ű is engem. Úgy megírzi ha beteg vagyok! Ha akar mi bajjom 
van! Rögtön bújik a hátam megé! — Lédi, he, ne az Anikót figyeljed, 
énvelem törödj! 

Né, na! Em meg má féltíkeny! Fe-RÚUS! TE! Még megharapná amazt 
amír idegyön! Irigy vagy?! Hát csak tígedet szeressen mindig mindenki?! 


Már a Lédi nem is lehet itt?! Heej, KUTYÁK! Ollyanok vattok mint a 
cigányok! Irigyek, kétszínůk------ 
Jaj de szeretem ûket, JAAJ de szere-TEEM!! 

